
Pripomenak. 


ošto je pokojni Mirko Bogović (1816—1893) prestao 

49 služiti, odlučio je, da objelodani razne svoje književne 
"ž radnje. Fako objelodani godine 1878 četvrti svezak 
»Vinjaga«, »Slike i prilike«, napisane već godine 1860 i 
1861, i napokon »Strjelice«. U početku osamdesetih go- 


. dina priobći tri brošure, i to »Zur bosnischen Frage« 


> =: 


1880, »Fine Lanze fir den Schiffahrts-Kanal Rugvica- 
Agram« 1881 i »Ursachen und Wirkungen« 1884. Pored 


' toga objelodanio je u »Viencu« 1882 (br. 39) pet »strje- 


lica« 1 u spomenici »Siava preporoditeljem« jednu »vi- 
njagu« i jednu >»strjelicu«. Poslije toga ne javlja se više 


“pjesnikovo ime u hrvatskoj književnosti. 


Uzrok je tomu u težkoj bolesti, koja je nemilo mu- 
čila pokojnoga pjesnika gotovo dvadeset godina, te ga 
napokon prikovala uz postelju, iz koje se nije micao. Ne 
mogući sjedjeti za pisaćim stolom, pjesnik se je u po- 


| sljednjim godinama najviše bavio sastavljanjem aforizama, 


koje je nazvao »strjelicama«, a pisao ih je na komadiće 
papira olovkom. Većih književnih osnova nije mogao više 
izradjivati, pa nam tako njegova pjesnička ostavina pri- 
kazuje veći broj zamišljaji nego izvedenih radnja. 

Štogod mi se je činilo bar donekle dotjerano, pribrao | 
sam u ovu knjigu pjesnikovih »Posmrtnih pjesama«, ne 
bi li se tako nadopunilo izdanje »Pjesničkih djela Mirka k 
Bogovića«, koje je ove godine započela objelodanjivati 
»Matica hrvatska«. | 

Prvo mjesto »Posmrtnih pjesama« zapremaju »Vi- 
njage«, koje je pjesnik mislio izdati u tri svezka. Ovdje 
izlaze sve na okupu; izostavio sam samo one, za koje je 
sam pjesnik naznačio, da su nedotjerane. 

Najveći dio ove knjige obuhvaćaju »Strjelice«, koje | 
se nahode na drugom mjestu. Pjesnik ih je ostavio mnogo 
više, nego što ovdje izlaze. Ali je za mnoge već pjesnik 
u bilježči dodao, da ih valja istom dotjerati, a mnoge 
sam izostavio sam, ako sam držao, da ponavljaju već izre- 
čenu misao ili da inače nisu prikladne za izdanje. Pjesnik 
ih je mislio izdati u tri svezka. 

Na trećem je mjestu »Žuto lišće«. Pod ovim je nad- 
pisom namjeravao pokojni pjesnik prikupiti razne pjesme 
iz raznih vremena dielom već štampane, dielom opet nove, 
koje još nisu izašle u posebnoj zbirci. Iz ove je zbirke 
»Žutoga lišća« objelodanio pjesnik u »Slavoncu« godine 
1803, i to u br, 17, tri pjesmice (»Starost i mladost«, 
» Kršćanski  savjet«, »Uztuk«). Držeći se načela, da 
ovdje iznesem samo nepoznate do sada pjesme, izostavio 
sam iz »Žutoga lišća« sve one, za koje sam znao, 
da su već priobćene. Neke su od njih izašle u kalen- 
daru (n, pr. u »Dragoljubu« 1864 balada »Spahija i 
seljak«). Žao mi je, što u našim javnim knjižnicama nisam 
našao sviju kalendara, koje bi bilo trebalo za taj posao 
ogledati; pa tako može biti, da je ova ili ona pjesma 
već ugledala svjetlo. Od napomenutoga načela udaljio 
sam se samo u »Vinjagama«, gdje sam pridržao jednu 

pjesmicu, priobćenu već u spomenici »Slava preporodite- 
ljem« ; ali sam to učinio poradi toga, jer je ona pjesma 
u organičnoj svezi sa svojim susjedama. Čitatelj će odmah 
opaziti, da se u »Žutom lišću« nahode pjesme, koje po- 
tječu još iz ilirizma; epigrami su napisani u posljednjih 
| dvadeset godina, a zadnja pjesma sama pokazuje, kad ju 
- je pjesnik spjevao. 
| Na koncu ove zbirke štampan je početak »Graban- 
ocijaša djaka«. To je ulomak oveće filozofijsko-satirične 
. pjesme, koju je pjesnik zasnovao na široko. Iz samoga 
. uvoda može se razabrati rodoljubna tendencija, za kojom 
. je pjesnik išao. Koliko se može vidjeti iz mnogobrojnih 
« raztresenih bilježaka i stihova, pjesnik je htio najprije 
m prikazati sastanak dvaju Grabancijaša, starijega i mla- 
, djega, i njihov život. Jedan se od njih zove Ivan. Opi- 
 o<suje se njegov djetinji, idilski viek, napominje se njegov 
a: drug Dane i njihova drugarica Ružica. Po nagovoru mate- 
me finu ode Ivan u klerikat, a Dane u vojnike. Kao klerik 
ve Sastaje se Ivan sa Ružicom, pa se onda opisuje njihova 
rke ljubav, njihov noćni sastanak u sjemeništnom vrtu. Ivan 
ine mora poradi slobodoumnih načela ostaviti sjemenište. 
te: Medjutim se Ružica udade za nedraga, pa se na nekim 
da Papirićima opisuje njezina smrt. Ivan podje u Italiju na 
vio veliku žalost svoje matere, u Italiji udje u vojsku Gari- 
10, baldijevu, te se odlikuje svojom srčanošću. U boju se 
n. Sastaje sa nekim graničarskim častnikom, za koga mi se 
\ i čini, da bi mogao biti Dane. Izgubivši ljubu Ivan se dade 
am na karte i vino. U kartanju mu ide na ruku božica sreća, 
ali u vinu dolazi do dvoboja, samo se ne može iz ulo- 
ma maka razabrati, s kime. U dvoboju ustrieli protivnika ; 
io ali se ujedno okani karata i vina, — novce, koje je dobio, 
inu pokloni redovniku, pa se onda stane potucati po širokom 


| 

svietu, dok ga domovinska ljubav ne povrati opet kući. 
. Ovdje se sastaje sa starijim Grabancijašem, komu pripo- 
vieda svoje doživljaje po svietu. Grabancijaš mladji rado 
obći s prostim narodom, s njim pije i njegove _ ga brige 
muče, dobro ga svjetuje, pa mu tjelesne i duševne rane 
vida. Grabancijaš mladji putuje po Hrvatskoj, pa izpituje 
mane i nedostatke svoga naroda. Kako ulomci svjedoče, 
s tim je putovanjem u svezi kritika ne samo aristokra- 
tije, nego i demokratije, kroz sito i rešeto prolaze: bo- 
gataši, činovnici, gospodje i gospodjice, književnici i no- 
vinari, liečnici, ljekarnici, nadripisari, odvjetnici, seljaci, 
služinčad, svećenici. trgovci, učitelji, vile i narodni gu- 
slari, velikaši i plemići, nadrivelikaši, vojnici, zastup- 
nici naroda i dr. Grabancijaš dolazi medju ljude, da 
im sudi; velike stvari promatra iz daljine, a sitnice 
iz bliza. Ovaj je opis imao biti realističan, a nipošto 
ciničan, premda je prodahnut pesimizmom. To izriekom 
kažu bilježke. 

Sačuvani su opisi pojedinih staleža u Hrvatskoj, 
ali tako nepodpuno 1 neizradjeno, da se ne _ mogu štam- 
pati. U ulomcima je izradjen prizor u risu (čarobnjačkom 
krugu), ocjenjuje se javno mnienje i osveta, iznose se 
razne misli o prirodi, o ljudskom znanju i životu, nižu se 
refleksije o spolnoj i materinjoj ljubavi. 

Uz ovaj rek bi negativni dio prislanja se i pozitivni. 
Čini se, da je ovu zadaću namienio pjesnik sastanku 
mladjega i starijega Grabancijaša. Bar na jednom mjestu 
mladji govori starijemu o ljubavi, vjeri i nadi. Sklad 
vjere 1 prirode — to je trebalo da bude konačni cilj ove 
pjesme, koja je željela dokazati, da sama znanost ne može 
zadovoljiti, pa da zato ne valja čovjeku otimati vjere, 
one vjere, koja je u skladu sa prirodom. Uz ovaj sklad 

vjere i prirode htio je pjesnik pripojiti na koncu ideju 
humaniteta. 

Kako se vidi, ova je pjesma htjela obćenite filozo- 
fijske misli spojiti sa kritikom hrvatskih kulturnih prilika ; 
iz samih ulomaka ne. može se medjutim točno vidjeti, 
kako je pjesnik mislio izvesti ovo raznoliko ukrštavanje 
.prizor4 i prilika. Sam Grabancijaš-djak nije drugo nego 
smjesa Prometeja i Odiseja.u jednoj osobi. Rodoljubna 
je tendencija vidna, svjedoči ju već uzdah Graban- 
cijašev : 


Oj Hrvatska, zemljo moja, 
Liepa li si, divna li si, 
Ali sretna jao nisi! 


| Priča o Grabancijašu dobro je poznata u Hrvatskoj, 
a liepo ju je iztumačio prof. V. Jagić u svojem Arhivu 
za slavensku filologiju (u II. tečaju). Nema sumnje, da je 
pjesnik bio sretne ruke, kad je upravo ovu priču odabrao 
za osnovu svoje »Faustijade«, jer je tako ostao na. do- 
maćem tlu rišući domaće prilike. Samo je šteta, što nam 
sačuvani ulomci njegove pjesni, zasnovane u više pje- 
vanja, prikazuju puke ruševine. 

Pored toga nahode se u ostavini tri prizora pje- 
snikove drame >»Stari i mladi Hrvati«, nekoliko neštam- 
panih prievoda, poimence pjesama češkoga pisca B. Ja- 
blonskoga, koga je pjesnik prevodio već u Nevenu 
godine 1854 (br. 7). 


> Pokojni se je pjesnik mnogo. bavio oko narod- 
noga blaga, kako to pokazuju njegova pjesnička djela, 
poimence pripoviesti i drame, pa i »Neven« 1852 go- 
dine i »Gospodarski liste 1856 (br. 24—29), dok ih 

je uredjivao pokojnik. U njegovoj ostavini imade liepa 
zbirka »Narodnih hrvatskih poslovica«, isto tako zago- 
netaka i pjesama, poimence kajkavačkih, pa je sva 
ova gradja predana »Matici hrvatskoj«, da ju do zgode 
upotrebi. 

Uza to je pokojnik spremao gradju za brošuru 
»Zur Abwehr«, u kojoj je želio opisati svoje doživljaje 
u javnom radu; a smišljao je i druge razprave o hrvat- 
skim javnim prilikama. Iz bilježaka razabiram, da je 
htio pisati o životu naših vriednih pjesnika Antuna Nem- 
čića, svoga pobratima, i Tome Blažeka. Imao je na 
umu i neke pripoviesti, ali gotovo svemu tomu ostadoše 
tek gola imena, jer mu duga bolest nije dala, da svoje 
osnove obradi. 

Napokon sam našao u ostavini i nekoliko sitnijih 
političkih pjesama pod nadpisom »Koprive«, ali ih ne 
objelodanjujem, jer su bile namienjene dogodjajima, koji 
su već davno prošli. | 

Kao i neki drugi hrvatski pjesnici u ovom stoljeću; 
pjevao je pokojni Mirko Bogović u mlade dane i u nje- 
mačkom jeziku. Medjutim je pjesnik sam kasnije upo- 
trebio bolje motive i ideje iz ovih njemačkih pjesama 
za hrvatske, pa bi bilo suvišno, da u ovom nizu »Po- 
smrtnih pjesama« priobćujemo i njegove njemačke pjesme, 
ponajvećma prve pjesničke pokušaje. 

Veći dio ove knjige obuhvaćaju »Strjelice«, ima 
u njima dakako mnogo takovih, koje ne iznose novih 
misli. No pokojni pjesnik, namjeravajući sim izdati nov 
svezak  >»Strjelica«, navodi u predgovoru rieči  veli- 
koga umnika Goethea: »Tko može što ludo ili što pa- 
metno zamisliti, čega ne bi bili ljudi prije njega već 
smislili ?« 

Neki bi epigrami, koji su štampani u »Žutom 
lišću«, više pripadali medju »Strjelice«, ali sam ih ipak 
ostavio u »Žutom lišću«, kako je pokojni pjesnik sam 
odredio. 

Ovo izdanje izlazi o trošku pjesnikove udove, go- 
spodje Julije Bogovićke, rodj. Lentulajeve. 


U Zagrebu 23. decembra 1893. 

jesto gdjegod u samoći, 

svA u gluho doba noći, 
"€ Oko mene i prijana 
Stane vreva sa svih strana. 


To su naše uspomene, 

Štono kao mile sjene 

S čaša naših rek bi niču, 

Te se tiho k nam primiču. 
% 

»Što će nama uspomene«, 

Reče prijan: »tjeraj sjene! 

Nemoj s groba mrtvih zvati, 

Već ih nastoj uspavati. 


Pače što te uzhitilo, 

Što ti nekoč milo bilo, 
Splači vinom, te odplavi 
A u more zaboravi«. 
Nemoj tako, oj prijane, 
Ne kudi mi prošle dane, 
Jer su ipak, dok smo snili, 
Krasni tad nam sanci bili. 


nam m 


Vjera nam je, ljubav, nada 
Još grijala srca mlada, 

A sve mašta pozlatila, 

K6 sad čaša vina mila. 

*% 

Prijan s prva ništ ne reče, 
Al se na me tad osieče: 
»Kad lud nisi, ne budali, 
Te za prošlim svedj ne žali. 


Dok ti sviće, drž' se dana, 
Drž' se čaše i prijana, 
Sjene svetom vodom škropi, 
A u vinu vaj utopi«. 
Kadšto ti me prijan kara, 
Al i blago razgovara: 

»Šta je hasne jadovati, 

I zaludu tugovati! 


Znat ti valja, mili rode, 
Da svi puti u Rim vode, 
Hajde dakle, da idemo 

K Jošku, da se napijemo«. 

* 

Prijatelji svi veseli 
Redom oko stola sjeli, 

U prijana zabadali: 

S malih čaša piti stali. 


Na što prijan: »Zlo baš nije, 
Jer je bolje, da se pije 

S malih čaša gusto redom, 
No s velikih riedkim sliedom«. 


* 

Prijan kada vina pije, 
Čaše u se ne izlije, 

Već ju prije pomno gledi 
I po malo tad izciedi. 


Tako redom, tvrda vjera! 
Za čašicom čašu iztjera, 
Dok mu usred zemske vreve 
Ne zapoju rajske ševe. 

% 
Neki zlobni klevetnici, 
Dobre volje zavidnici, 
Prijana mi ocrniše 
Veleć: »pije baš odviše!« 


Nu ja bih im reći mogo, 
Da mi prijan pije mnogo, 
I premnogo, Bože prosti! 
Al pram žedji — nikad dosti. 


Prijanu se jur primiče 
Starost, nu on ipak kliče: 
»Lud je, tko za starost mari, 
Tiem si dobru volju kvari. 


Dok je vjernih prijatelja, 
Dok nas piti nuka želja, 
Nema, tako meni bora! 
O starosti razgovora !« 

X 
Prijan veli: »Nemam ništa, 
Niti kuće ni kućišta, 
Sviest jedina mi je čista, 
A i žedja vazda ista. 

Nu ne marim, i to vriedi, 
Bar mi lice s tog ne bliedi, 
Kućne brige ne poznajem, 
Već za vino samo hajem«. 

si . 
Prijan veli: »Sad me čujte, 
. Kada umrem, ne tugujte, 
Već smjestite moje tielo 
Baš u bure uz opielo. 


Tad još jednu nazdravite 

I u moje zdravlje pijte, 
Onkraj pako — može biti — 
Opet ćemo skupa piti«. 

* 

Narod veli: prva sreća, 

To je čaša puna cvieća, 
Druga: puna čaša meda, 
Treća: puna gorka jeda. 


A ja velim: kad je tako, 
To ti meni svakojako 
Sreća prava i jedina 
Niče s pune čaše vina. 

X 
»Kada čovjek iz te kože 
Nikud nikam! već ne može, 
Treba barem«, prijan reče, 
»Da se od vina ne zareče; 


I da svaku zgodu uvreba, 
Gdje pit može, kako treba, 
Na radosti sastaništu 

I čašica trkalištu«. 


A 

» Voda valja za kupanje, 
Za kuhanje i za pranje, 
Isto tako za gasitbu, 

Za mlin, za brod i gojitbu. 


Voda valja za biline, 

I za mnoge stvari ine«, 
Reče prijan: »al u mene 
Tek imade vino ciene«. 

* 

Ljetos, kad je trsje cvalo, 
Prijanu mi na um palo, 
Te s čuturom prije zore 
U obližnje ode gore. 


I tu pijuć vina, stade 

Blagoslivljat vinograde: 

Mraza, tuče da nestane... 

U to svane, sunce grane. 
*% 

Sunce grane, prijan ma'ne 

Na sve četir svieta strane, 

Pa čuturom svom napija 

I na svoju tak' navija: 


»Četiri ti dobra želim, 
Domovino, kad ti velim, 

Bila sretna, složna, silna, 
Dobrim vinom preobilna!« 
Strmu goru prem veliku 

S jazom strašnim o svom boku 
Izmjerit ćeš, prie no ćudi 
Tudjih pa i svojih grudi. 

“Jer u bezdna, što tu zjaju, 
Traci sunca viek ne sjaju, 
S tog daj vina, da pijemo, 
Da ta bezdna zalijemo. 
% 
Kada vidim jatomice 
Ljudske sinje kukavice, 
Gdje prednjače zgodom svakom 
Skromnim, sviestnim poštenjakom, 


Pače čujem, gdje ih psuju, 
Te im častno ime truju, 
Grohotom se tada smijem, 
Te s prijanom trknem, pijem. 
Prijan brke zasukuje, 

Te ovako jadikuje: 

»Ne znam, što je, al je tako, 
Nu zlo po me svakojako ; 


Kada jutrom zora zori, 
Već me ljuta žedja mori, 

Kad pak večer jur nastane, 
Svedj još ne će da prestane«. 
* 

Na krčmara se nakesi 

Prijan vičuć: »Pit donesi!... 
Kad sam bio mlad, bez briga, 
Sviet mi bješe bajna knjiga ; 


Al kad knjigu tu proučih, 
K čašici se mah prikučih, — 
Čim od tada više pijem, 
Tiem se više svietu smijem«. 


x 

Čujem, rekoh, da zlobnici, 
Sreće naše zavidnici, 
Štono zlobom svedj odišu, 
I o nama svašta pišu. 


Na što prijan mudru izusti: 
»Neka pišu, ti ih pusti, 

A što pišu, mi ne štijmo, 
Već ko do sad složno pijmo!« 


Željam uzde popritegni 

] visoko ne posegni, 

Jer tko odviš mnogo želi, 
Riedko ti se taj veseli. 


S tog odpravi lude želje 

I potraži prijatelje, 

Pa pijući sve to bolje 

Budi s njimi »dobre volje«. 
* 

Zdravice se liepim redom 

Zaredjuju svojim sliedom, 

A družtvo se preobrazi, 

Da se baš i ne opazi. 


Jedni sad jur življe zbore, 
Drugi tajno već žubore, 
Treći sladkoj u pomami 
Bez nudkanja piju sami. 
* 
Kuće gazda rid nastavlja, 
Natače si i nazdravlja, 
Te na svoju sve navija, 
Napijajuć šale zbija. 


i PO 


A gosti se tomu smiju 
I veselo s nova piju, 
Jer je vriedno bilo piti, 
Te si s nova natočiti. 
* 

Dočim gosti halabuče, 
Po treći put jur dovuče 
Stari sluga iznovice 
Starog vina iz pivnice. 


Sad jur gdjekoj' gost i skače, 
Bez razloga drugi plače, 
Dočim treći pijuć pjeva, 

Uz to vino razlijeva. 


Kuće gazda zborit kuša, 
Al ga nitko već ne sluša, 
Svaki svoju pjesmu gudi, 
Ovo hvali, ono kudi. 


Jedni nešto prodikuju, 
Drugi uz to podcikuju, 
Treći pijuć ruke šire, 
Te se brate ili mire. 


* 


Obći darmar! — Svatko zbori! ... 


Kad li u taj par zaori 
Gromu nalik glas prijana, 
Makar baš i supijana. 


»Posluh!« reče: »mene čujte 
I običaj stari štujte, 

Svak na svoju pijmo sada 

I sloboda neka vlada!« 


“e 

Kada prijan svoju reče, 
Mahom čaše sve zazveče, 

I s tog bome druga nije, 
Već hajd s nova da se pije. 


A da nama u slast bude, 
S gazdom i svi gosti žude, 
Da nam prijan, a na svoju, 
Uz zvek čaša reče koju. 
Gle na noge prijan skoči, 
U čašu si vina toči, 

Goste redom sve pogleda 
I ovako tad zareda: 


»Zdravica nam najsvetija, 
Reče, i s tog najmilija: 
Živila nam domovina 

I rodila dobra vina!« 

* 

U Zagorju premilome, 

S gostoljublja poznatome, 
Bješe blizu Cesar-grada 
Nekoč liepa gospa mlada. 


S prijanom se dobro znala, 
Te me s toga s njim pozvala, 
»Imam«, reče: »vina dosti, 
Bit će te mi mili gosti«. 

* 
Gdje se Sutla šumeć vije, 
Gdje se liepi dvorac krije, 
Tu nas gospa dočekala, 
Često s nami izšetala. 


E Koe 
Zatim k stolu kad sjedosmo, 
Vrieme liepo provedosmo 
Napijajuć složno slavi 
Vina, pjesme i ljubavi. 
Pastir stado kući goni 
I večernje zvono zvoni 
Tamo s brda sa crkvice, 
Svraćajući žetelice. 


Premilo im pjesma glasi, 

A nam hitro minu časi 
Ljubkajući, pjevajući, 

Dobra vina tu pijući. 

Kad nam danak tako prodje, 
Vedra pako noćca dodje, 
Tada uz sjaj mjesečine 
Nove opet gle miline: 


Baščom šeće gospa mlada, 

A ja k njojzi iznenada 
Prikradoh se, — Bože, sladje 
Od ljubavi nema kradje. 

Al na svietu ništ' ne traje, 

I s vremenom sve prestaje ; 

I rastanku dodje hora, 

Pa nek bude, što bit mora. 


No u vrevi zemskih miena 
Često šapće uspomena: 

I tam" nam je liepo bilo, 
Jer se pilo 1 ljubilo. 


* 

Kad prijana žedja mori, 
S mlitavosti družtvo kori, 
Pače same čaše kune, 
Bile prazne ili pune. 


Jesu !' prazne, tada žali, 

Što ih nitko jur ne nali, 
Pune li su, gnjevom vrije, 
Što ih nitko mah ne izpije. 
Ništ' na svietu nij' bez reda, 
I s tog svatko neka gleda, 
Kad se jurve živjet mora, 
Da bar svemu bude hora ; 


Hora revnom poslovanju, 
Al i sladkom plandovanju, 
Hora radu i zabavi, 
Pjesmi, pilu i ljubavi. 

Oj čovječe pravedniče, 
Tog života mučeniče, 
Nadješ li se gdje u biedi, 
A ti taj moj savjet sliedi: 


Kada hoće da te sputa 

Jur zlovolja, bjež' joj s puta, 
Bježi glavom bez obzira 

Do punoga svog kondira. 
Ide vrieme, nosi breme, 
Novi adet, novo pleme, 

Stari ljudi, staro kolje, 

Al za ogrjev ponajbolje. 


mn oja 


S toga pijmo s nova sada, 
Ko što pismo jur nekada, 
Dok smo jošte mladi bili, 
1 dobra se naužili. 

* 
U doba je berbe bilo, 
Gdje se nekoč svašta zbilo, 
I to baš u vinogradu, 
Koprivničkom »starom gradu«. 


Gosti se jur sakupili, 
Oko stola posadili, 
Kad li eto s božje strane 
Još u sobu prijan bane. 

| * 
Čim prijana gosti uoče, 
Mah si vina svi pritoče, 
»Dobro došo!« svi poviču 
I ko iz jednog grla kliču: 


»U dobri čas! — Nikad bolje! 
Bit ćemo sad dobre volje, 
Nek se vrši obća želja, 

Evo stola ravnatelja !« 


Domaćina mah pristaje 
I prijanu vlast predaje, 
Lukavo on pak zakima 
I smiešeć se vlasti prima. 


»Hajd, nek bude i na vašu! 
Reče prijan: »dajte čašu, 
Da zdravice sad zaredim, 
Vas i sebe da priredim«. 


X 

Prijan ti je vičan redu, 
Zato umah po ugledu 
Stade gosta poredati, 
Zdravice im napijati. 


Pa svakomu ljepše da je, 
Još družicu pridodaje, 
Na što svak si »punu« nali 
I cifrasto tad zahvali. 

* 
Kog je išla »dobrodošla«, 
Jamačno ga nije prošla, 
Jer ju prijan, vješt računu, 
Novom gostu preda punu. 


Al taj čašu kad ugleda, 
Premda liepu, od nje preda, 
Čini mu se prevelika 
Stara divna majolika. 

* 
Gostu piće da osladi, 
Prijan čašu tad pogladi 
Veleć: »Izpij, te ćeš moći 
Amo danju 1 po noći. 


Jer ćeš naći na dnu čaše, 
Ključ od kuće ove naše, 
Od podruma puna vina 

I od srca domaćina«. 

X 

Kada uz nas prijan sjedi, 
S nami pije i besjedi, 

Te si uz to bradu gladi, 
Tad o našem dobru radi ; 

Jer nas mudro upućuje, 
Primjerom nam dokazuje, 
Kako se je moć' opiti, 
Ali ipak mudrim biti. 

* 
Vince, što ga čovjek pije, 
Glavu bistri, srce grije, 
S vinca nam se grudi šire, 
S grudi pjesma pak izvire. 


Ima F uz nas krasna dieva, 
To se pjesma njoj izpjeva, 
A ona će jurve znati, 
Kako da nas s tog naplati. 
X 

Aristofan mudri reče, 

Da iz sisa Ladi teče 
Mlieko sladko i nevino, 

A to da je — dobro vino. 


I prijan se tomu smije, 
Veleć: »Pijmo, druga nije, 
Jer ima li od zla lieka, 
To ga ima u tog mlieka«. 
Da nij pića vinu ravna, 
To se znade već odavna, 
Jer čarobna mu je sila 

I bogovom znana bila. 


S tog se i čovjek rad sokoli 
Vinom, kad ga srce boli, 
Jer se iz jada svog podiže 
Svakom čašom k raju bliže. 


X 

To i sliepci znadu naši, 

Da je nalik čaša čaši, 

Da nij" puna, kad je prazna, 
I oblikom da je razna. 


S tog se pita to jedino: 
Kakovo je u njoj vino? 
Jer po tom joj baš najpače 
Ciena pada ili skače. 

% 
»Na tom svietu što imamo«, 
Reče prijan: »to jur znamo, - 
Zla odviše, dobra malo 
I to malo nas izdalo. 


Sviet je dakle biedni stanak, 
A raj, kako kažu, sanak, 
Što nam dakle preostaje 
No slast, što ju vino daje?« 
PINE 
Riedko li se, mili pobro, 
Sroči troje: srce dobro, 
Pamet dobra i još treća 
Drugarica: dobra sreća. 


No kad srce sviet zlorabi, 

Pamet dobom kad oslabi, 

Sreća ode, tad jedino 

Tješiti te može vino. 

X 

Vino, žene i pjesmice, 

To su sladke zabavice 

Svim Hrvatom najmilije, 

Dok im život grudi grije. 
Bogović: Posmrtne pjesme. 


SVEUČ. KNJIŽNICA 

Nu čim ljubav jur izdahne 
I pjesama vrelo usahne, 
Bar im vjerna tad družica 
Preostaje čuturica. 

* e 
Štogod bilo, to uvaži, 
Nemoj nikad gladkoj laži, 
Ko ni zmiji, na rep stati, 
Već joj smjesta glavu smlati. 


Nu istini ruku pruži, 
Njom se služi, s njom se druži, 
Pošto pak je baš istina 
I u vinu — drž" se vina. 
| * 
Nikad, braćo, ne šarajte, 
Laž od sebe protjerajte, 
A istinu rec'te smjelo, 
Bilo crno ili bielo. 


Isto tako svakom zgodom 
Postupajte i sa vodom, 
Te ju na stran mah izlijte, 
Pa tek suho vino pijte! 

% 
I o sreći prijan veli, 
Da po raznoj mjeri dieli, 
Baš ko liepa pivničarka, 
Puna šale, al i varka. 


Jednom manje, drugom više 
Daje i u račun piše, 

Al šta ćemo, pit se mora 

I platiti, kad je hora. 


* 

I u vinu, kad se pije, 
Ima, kažu, čarolije, 

Jer svakomu širi grudi, 
Te ga nečim drugim nudi. 


S tog će ovaj zapjevati, 
Onaj tiho zaplakati, 
Te se čudo tiem poznaje, 
Što svačiju ćud odaje. 

| % 
Bure puno, bure prazno, 
Kad se voze, glase razno, 
Prazno ti se vozi s bukom, 
Puno pako šuteć mukom. 


Tako pijuć vino i ljudi 

Očituju um i ćudi, 

Jer dok bene halabuče, 

Mudri većim dielom muče. 
*% 

Prijan mnogih od zdravica 

Neprisutna vidi lica, 

Pak se s njimi razgovara, 

Te ih hvali ili kara. 


Pače, eto neprilike! 
I dvostruke vidi slike, 
Kad ga vina čar osvoji, 
Da na nogu jedva stoji. 
: | X 
Kad se s čašom tko zabavlja, 
Sve ostalo zaboravlja, 
Nevolja ga svaka mine, 
Čim u čaši vince sine. 

Kad ju često pak primiče, 

I tlo mu se poodmiče, 

Te on s kule rajske gleda 

Na dolinu zemskih bieda. 
* 

Hvala budi vinu i dika, 

Jer ikakvih bez razlika 

Spola, dobi ili časti 

Svakog nudi svojom slasti. 


Svakom daje manje, više, 

Za čim teži i uzdiše, 

S tog i opet hvala budi 

Vinu, što nam grije grudi. 
* 

Pred biskupa dodje jadan 

Jednoč fratar žedan, gladan 

Moleć, nek mu bar dopusti, 

Do tri rieči da izusti. 


Biskup prista, fratar reče, 

Da si jezik ne opeče, 

Tek tri rieči ko tri klina, 

Na ime: »drva, kruha, vina!« 
* 

Tkogod rado vino pije, 

I pjevati taj umije, 

Jer poznata rieč ne laže, 

Da se s vinom pjesma slaže. 


Ako I' baš i ne zna svatko 
Pjevat skladno ili sladko, 
To će pjevat, kako znade, 
I to nešto bar valjade. 


* 

U čašicu prijan gleda, 

Odkinut se od nje ne da, 
»Bar mi — veli — dajte mira 
Tu kod čaše i kondira. 


Čaša mi je sve, što imam, 
Jer s nje piti kad počimam, 
Sve dohvatim, što mi fali, 
Darmar mi je sviet ostali«. 
* 
Tko te dobrim vinom nudi, 
Prijanom mu dobrim budi, 
Tko pak kakvom kiselicom, 
Toga neka vrag strjelicom ! 


Isto tako nij' uputno, 

Da mi piješ vino mutno, 

Ciknuti će — što no vele — 

I razdružit prijatelje. 
* 

Bud po noći, bud po danu, 

Prijan ide — u mehanu, 

I to vazda žurno jako, 

Al iz krčme viek polako. 


Pače i to znade biti, 

Kad u krčmu prijan hiti, 

Da je nebo neoblačno, 

Ali kad se vraća, — mračno. 
* 

Zli su ljudi ti susjedi, 

Jer prijana svak mi biedi, 

Da se iz krčme vraća kasno, 

Što dokazat nije lasno. 

Jer svi vide mog prijana 
Ići u krčmu još za dana, 
Riedki, kad se rano u horu 
Kući vraća — a u zoru. 

* 
U Zagorju — bilo ljeti — 
Kad došetah baš do klieti, 
Al tu ti me zaustavi 
Mužek stari, sjedoglavi. 


»Ne bi I«, reče: »čašu vina? 
Na polju je sad sparina, 
A u klieti dobro biti 
I hladnoga vina piti«. 

X 
Radostno se u kliet svratih, 
Pa se ni pit ne uzkratih, 
Te nam prodje vrieme tako 
Pijuckajuć sve polako. 


Već za gorom sunce zadje, 
A i mjesec jur izadje, 
Nu mi pijuć još sjedimo 
I o svačenr besjedimo. 
* 
Stari mužek pripovieda 
O svakakvih starih biedah 
I o tlaci i prevratu 
I poznatom tada ratu. 


»A sad?«, reče, rukom ma'ne, 
Pripoviedat tu prestane, 

Meni i sebi još prilije, 

Te na dušak čašu izpije. 


* 

Divno ti je bit u klieti, 
Kad čarobno mjesec svieti, 
Kad titraju ko iskrice 

Svud po nebu jur zvjezdice. 


Pa kad za čas sve zamukne 
I tek sova gdje zahukne, 
Te ništ drugo čuti nije, 
Oj, tad ti se sladko pije! 

% 
Noć je svuda tiha, tiha... 
Jedva ti se grana njiha, 
U to gornjak tih zapiri, 
I meni se grud razširi. 


To je noćca, da se ljubi 
I u slastih duša gubi, 
Ili pako da se pije 
I na javi muče snije. 

* 
Stari kumek tad zamuči, 
Ko da tajno nešto uči, 
O dlan glavu tad podboči, 
A u noć mu zure oči. 


Meni ti je pak tjeskobno, 

Hladno, vruće, riečju: kobno, 

»Hajd, još jednu da pijemo«, 

Rekoh skočiv: »pa idemo!« 
* 

Oko »Stola kamenoga« 

Tik Zagreba bijeloga 

Sastaše se prema želji 

Baš birani prijatelji. 

Pa se pijuć tudier šale, 

Tek da s grudi kamen svale, 

Što ih tištit stade s jada, 

Koj' narodom svud zavlada. 
* 

Najstariji drug ustade, 

Te ovako zborit stade: 

»Čujte, braćo, da pijemo, 

Al i bratski svjetujemo. 


Narod nam je vedre glave 
I hrvatske ćudi prave, 
A nije ni kukavica, 
Tek je jošte neznalica !« 

: * 
»Stari jurve Tacit reče, 
Uz vino je viek najpreče 
Pametno se svjetovati, 
Ali zatiem — poslovati. 


Pošto svak nas narod žali, 
A svi znamo, što mu fali, 
Treba da mu pomognemo, 
Da ga iz blata pridignemo«. 
* 

»Puku treba škole svuda, 
Makar stalo to i truda, 

Al se i to postić može, 
Kad se sile bratski slože. 


U to ćemo ime piti, 

Al i narod svedj putiti, 

Da zna barem, zašt' se uči, 
Zašto pije, zašt! se muči«. 


* 

»Strpljen, spasen« liepo glasi, 
I oda zla kadšto spasi, 
Tek nij' skrstit ruke treba, 
Kad se zgoda gdje uvreba. 


S tog na mahu i mi stojmo, 
Duhom klonut pak nemojmo, 
Doć će sunce i pred vrata 
Sjedinjenih svud Hrvata«. 
* 

»Rieč i nama poznata je: 
Bog u naših grudih da je, 
Te nas jari, te nas grije, | 
Pod oblake k nebu vije. 


I na rad nas svedj potiče, 
Glasom vieka nam prodiče, 
Što van čaše dobra vina 
Od nas ište domovina«. 

* 
»Kad će narod progledati, 
Na svoje će noge stati, 
Pasti će mu gusta mrena 
S čela vedra i poštena. 


Tko nas pako to dočeka, | 
Bit će svjedok boljeg vieka, 
Te će moći mirno piti | 
I s narodom veseo biti«. 
* 

» Vjerujte mi, dosta nije, 
Da se za sve i svud pije, 
Već s razborom treba piti, 
Zgodu tomu uhvatiti. 

Dan današnji umnik vlada, 
Neznalica pak propada, 

Jer vladanje — to je znanje, 
A neznanje — robovanje«. 
Kod nekoga kanonika 
Jednom silna majolika 

Bješe na stol donesena, 
Puna vina prem medena. 


Oremuš će: »Usred posta 
Baš će za nas biti dosta, 
Bilo b' preveć kod oltara, 
A premalo za mlinara«. 
* 

Borme vino nije šala, 
Mnoga mu je žrtva pala, 
Jer ih vinu manje uteče, 
Nego sablja što posieče. 


»Istina je«, prijan veli, 

»Al im zato raj udieli 

I blaženstvo ovkraj vino, 

I slast veću, no sve ino«. 

% 

Jednom će mi prijan: »Muči 
I od mene pit se uči, 

Bielo vino to se prije, 
Zatiem pako crno pije. 


Nema 1! crno niti bielo, 
Tada ruso pij veselo, 

Kad nij! jakog, pij nejako, 
Ali vino pij svakako«. 


x 





LUD) a 


Od hrvatskih naših vina, 
Što ih radja domovina, 
Reci, fratre, koje ti je 
Izmedj sviju najmilije ? 


»Ne ću«, reče, »da ih vriedjam 
Već kad silno baš ožedjam, 
Volim od svih vina naših 
Ono, što je baš u čaši«. 

*% 
»Mislim, krivo biti ne će«, 
Veli prijan: »kad se reče: 
Dobro nama ljeto bilo 
I obiljem. svud rodilo. 


, 


Bilo svuda krdi gojne, 
U košnicah pčele rojne, 
Bile pune i žitnice, 
Pune vinom i pivnice !« 
Prijan pije, te nastavlja 
I ovako još nazdravlja: 
»Bile gore viloplodne 
Uz gorice vinorodne | 


Bili uz to naši ljudi 

Plemenite vazda ćudi, 

Minula nas svaka šteta, 

A na mnoga, mnoga ljeta !« 
* 

Sve se može da podnosi, 

Svemu vrieme lieka nosi, 

Al će prijan: »Neka, neka, 

Blažen, dobra tko dočeka. 

Jer na svietu zla imade, 
Što se jedva snosit dade, 
Ima rana težkih toli, 
Da im vino tek odoli«. 

N 
Kad nam mladost krene pleća, 
Nesta cvieća i proljeća, 
Mrak se rek bi svuda hvata, 
Te nas sjeta svud svojata. 


A oko nas i u nami 
Ništ' nas ljubko već ne mami, 
Već nas neka mori mora, 
Znak to, da je pilu hora. 
* 
Aj zli su ti dobri ljudi, 
Tko im ne bi znao ćudi, 
Vjerovo bi, kada psuju 
I prijana ocrnjuju, 


Veleć, da se tako opije, 
Da već piti ne umije, 
A to borme nije tako, 
Jer on pije svejednako. 

* 
Prijan veli: »Nemam ništa, 
Niti kuće ni kućišta, 
Do sviest čistu, srce zdravo 
I um, što mi sudi pravo. 


Al me glava s tog ne boli, 
Dok je u njoj samo soli, 
Oko mene sva družina, 

A uz mene čaša vina«. 


X 

Ne brini se, oj prijane, 
Dok je ljudi s dobre strane, 
I sućutnih dok je grudi, 
Dotle i ti miran budi. , 


Kad li komu grud zaječi, 
Po svoju ga vinom lieči, 
Te ga uz to malo karaj, 
Al i mudro razgovaraj. 
| * 
Oj prijane, kaži meni, 
Od šta ti se nos crveni. 
»Od mudrosti«, reče, »bit će, 
Što kroz čelo na nos sviće. 


Ta znaš, sunce kad ograne, 
A u večer kad zapane, 
Da od toga plane zora, 
E, to tako biti mora«. 
* 
Uz čaše je svakojako 
Junakovat. vrlo lako, 
Ali težko na bojištu 
I duhovnom na poprištu. 


Jer tu treba srca i ruke, 
Umnog rada, težke muke, 
A ne da se slavljem krune 
Prazne rieči, čaše pune. 

* 
Rieč je: čestit čovjek nije, 
Tko se nikad ne opije, 
Po tom sudeć, to će biti 
Kod nas ljudi množ čestitih. 


ME 


Nu dandanas nij! dovoljna 
Tek čestitost, vjeruj, zgoljna, 
Već se ište, da se prije 
Za dom radi, pa tad pije. 

X 
Gdjekoj' čovjek zebe, gori, 
Bližnjeg svoga da podvori, 
. Al ne čašom dobra vina, 
Već gorkoga baš pelina. 


S toga pravo prijan veli: 
»Od takovih ljudi seli, 
Što u čašu tvoje biede 
I svoj otrov još izciede«. 

* 
Kada kuće gazda okom, 
Tad u podrum sluga skokom, 
A kud kuće gazda migom, 
Tud ravnatelj stola brigom. 


Kolovodja ko što kolom, 
Tako prijan kreće stolom, 
A kad uz to probesjedi, 
Svaka ti mu zlata vriedi. 
Kad se malko ponapijem, 
Te se više još ugrijem, 
Dievu grlim i izljubim, 

I u slastih sav se gubim. 


Pa tad stvaram baš čudesa, 

Zviezde kidam sa nebesa, 

Te k njoj veseo tad pohitim, 
Da joj zviezdam' čelo kitim. 


Su. pm 


»Nije meni«, reče prijan, 
Malo od vina jur ugrijan, 
»Žao, što sam jur popio 
I ikada poljubio. 


Već ja žalim one čaše, 
Pa i one seke naše, 
Štono sam ih zapustio, 
Pit i ljubit propustio«. 

* 
Tako vrieme svim preleti, 
A da nitko ne upeti, 
Sve u slozi i ljubavi 
I u šali i zabavi. 


Tu se pije, tu se toči, 
A tu sretnu žarke oči, 
Pače, s puta kada sadje, 
I ručicu ruka nadje. 

* 
Sve to, kano soko s hridi, 
I naš prijan zna i vidi, 
Al on za to i ne haje, 
Jer žilice svim poznaje. 


Pače veli, kad napija: 

»Sogorija nij' norija! 

Gle, kum kumi kako miže, 

Hod'te, draga kumo, bliže!« 
* 

Ništ' prijana tak? ne jedi, 

Tako težko ne uvriedi, 

No rad žedje kad se tuži, 

Pa ga vodom tko posluži. 


Re. game 


Ništ' pak tako ne veseli, 
No kad žedan ništ' ne veli, 
A ipak mu prema ćudi- 
Kondir vina tko ponudi. 
* 

Vrieme teče svakojako, 

Al svejedno nije: kako? 

S tog je bolje, da radostno 
I nam prodje no žalostno. 


Nu da radost ustavimo, 
Žalost pako odpravimo, 
Čaše s nova sad nalijmo; 
I radosti na čast — pijmo. 
: | 

Prazne čaše, prazne glave 
Prijanu su zle zabave, 

Već on ište na čast našu 
Umno družtvo, punu čašu. 


Da nij* čaše, i barilo 
Dobro bi mu došlo bilo, 
Jer bez čaše kako tako, 
Tek bez vina naopako. 
X 

»U zdravlje« se vino pije 
I s tog nikad štetno nije, 
Ko što uče do tri stara 
Glasovita baš ljekara: 


Eno Pavla posvećena, 
Hipokrata preučena, 

I Galena, — svak nauča, 
Vino piti preporuča. 


* 


mu... 


Vode ima na sve strane, | 
Hladne, vruće, sladke, slane. 
Pače dosta medju njima 
Ljekovitih voda ima. 


Nu naš prijan ipak voli, 

S dobra vina da oboli, 
Nego da se kojom zgodom 
Makar kakvom lieči vodom. 

* 

Kad se prijan ponapije, 
Baš ne može da sakrije, 
Jer po danu i po noći 

To je lako spazit moći. 


Danju naime sunce snubi, 
Po oblacih rad se gubi, 
A mjeseca noću kara, 
S zviezdami se razgovara. 

* 
Slavni Pindar svom narodu 
Hvali zdravu, svježu vodu, 
Anakreont pako vino 
Ljubav, pjesme nad sve ino. 


Sviet nestalan kad to čuje, 
Gle Pindaru povladjuje, 
Veleć, da mu savjet vriedi, 
Anakreonta ipak sliedi. 

* 
Tudjin u zlu kada zdvaja 
Ne videći jadu kraja, 
Ruke lomi, suze lije, 
Dočim Hrvat vino pije. 

A da što će nego piti, 
Srce pijuć sokoliti, 

Da se u zlu dobru nada 

I da tako jade svlada! 
Prije nego iz čaše srknem, 
Još s prijanom tiho trknem, 
I gle, čaša tad zazveči, 

Ko da bolna grud zaječi. 


»To su glasi naših vrlih«, 
Reče prijan: »jur umrlih, 
Što bi rado s nami piti, 

Uz nas dobre volje biti«. 


Gosta podla, nepozvana, 
Koj' ti dodje u po dana, 
Da se kruha tvog naije, 
Dobra vina tvog napije, 


Koj' te u brk laskom vara, 
A za ledjih ogovara, 
Takvog gosta, svim nedraga, 
Metlom goni preko praga. 

* 
Bolja mudra, premda slana, 
Od derviša poderana, 
No neslana il' ništava 
Od sultana prem blistava. 


Bolje piti dobra vina 

Iz srabljivca baš ne fina, 
Nego zlatne iz kupice 
Prekisele zavrelice. 


* 


m 


Natočimo opet vina, 
Zdrav nam bio domaćina 
Uz goste si milovane 
I prizvane i pribrane. 


Vino, znamo, nije voda, 
Već baš silni vojevoda, 
Koji nek nas preporodi 
I k mudrosti vrelu vodi. 
Uz nas sjedi domaćina 
Pijuć s nama dobra vina, 
Moleć, da još ostanemo, 
A ne da se razstanemo. 


E, pa dobro«, prijan veli, 
»Bud'mo dakle još veseli, 
A ja ću Vam još gdjekoju 
Mudru reći, a na SVvoju«. 

ke 
Jur zarudje rujna zora 
Iznad naših divnih gora, 
Jur se čuje rog pastira, 
Gdje si uz put stadu svira. 


A mi ovdje još sjedimo, 
Pijuć vino besjedimo, 

Nu — sretnika povlast to je, 
Hitre sate da ne broje. 

| : 

Oj čovječe, što se mučiš, 
Umom plitkim da dokučiš 
Cilj i razlog svietu tomu, 

A napose biću svomu? 

Nemoj time, da se trudiš, 
Ako ne ćeš, da poludiš, 
Već dok jesi, sladko snivaj, 
I dok možeš, svedj uživaj. 
* 

Zagorci nam, braća mila, 
Tog se drže svedj pravila : 
Bio Hrvat u svom kutu 

Ili makar gdje na putu, 


Pravilo mu svagda to je, 
Da uz njega bude dvoje: 
Izpečena mastna pura, 
Puna vina pak čutura, 


* 
Još će prijan: »Svak nek pazi, 
Da kakogod ne nagazi, 

Da se gdjegod ne okuži 

I zlu družtvu ne pridruži. 


Jer je bolje pit na samu 
Nego mlatit praznu slamu 
Sa raznimi šupeljaci 
II zlobnimi sa mračnjaci«. 
X 
Antistena mudroslova, 
Učenika Sokratova, 
Upitaše nekoč, čemu 
Mudroslovlje služi njemu. 


» Tiem jedino još je moći 
Samom sebi na kraj doći«, 
S toga dobro to pamtite, 
Ali vino uz to pijte. 


* 


a ipo 


Opet prijan :malko gucne, 
I s komšijom lievim kucne, 
A tad reče: »Od zdvojnosti 
Traži lieka u mudrosti. 


Nepristupna mudrost nije, 
Jer ju umnik nać' umije, | 
Ona pak se rado roči, 

Gdje se dobro vino toči«. 

X 

Prijan zatim opet srkne 

I s komšijom desnim trkne, 
Te nastavi: «Sve se mienja, 
Sve na svietu jednom jenja. 


I tako je posve pravo, 

Kako pravo, tako zdravo, 

Jer bi bio čin izdaje, , 

Da taj život viekom traje«. 
* 

»Danas vam još ruža cvjeta, 

Danas ljuba uz vas šeta, 

Danas vam se pjesma ori 

I drug s drugom liepo zbori. 


Sutra tomu možebiti 
Jur ni traga ne će biti, 
S tog prijana svog slušajte, 
Pijte, pojte — uživajte!« 

* 
Naš si prijan bradu gladi: 
>»Bili stari ili mladi, 
Danas«, veli, »uživajte, 
A za drugo ne pitajte. 

Jerbo danas barem znate, 

Što na svietu još imate, 

Sutra, 'izim vjerne čaše, 

Bog zna, što će još bit vaše <. 
* “ 

Prijan veli: »Pit se mora, 

Kad je godier tomu hora, 

A hora je svedj žednomu 

Izvan doma i u domu. 


S tog mi nitko da ne kori 
Onih, koje žedja mori, 

Ta od žedje, kada sije, 
Samo sunce rosu pije«. 

Ja i prijan jedne noći 

Ne htjedosmo kući poći, 
Već u krčmi ostadosmo, 
Napijat si pak stadosmo. 


Gosti, štono bjehu s nami, 
Jur odoše, — a mi sami, 

I ne treba da svjedoče, 
Gdje se srodni dusi roče. 

S prva šala s usta tekla, 
Tad se mnoga zbiljna rekla, 
Nu najposlie ko sred groba 
Ušutjesmo .pijuć oba. 


A kad pietli zapjevaše, 
Izkapismo do dna čaše, 
Te krenusmo mozgajući 
Muče pa i triezno kući. 


s BOL 


Na nebu je sunce sjalo, 

Kad se družtvo jur sastalo, 
A sad, gdje jur mjesec sjaje, 
Ne će da se još razstaje. 


Već još pije, nešto snuje, 

A drug drugu namiguje, 
Badnji večer u zabavi 
Svojski hoće da proslavi. 
Eto polnoć ura bije, 

Pod brkom se prijan smije, 
I radosti suze roni, 

Kad k polnoćki zvono zvoni. 


»Braćo!« reče: »Evo sada, 
Sad je hora il! nikada, — 
Pijmo, svim da bude bolje 
I mir ljuđem dobre volje!« 
Baš svejedno ni to nije, 
Kakovo se vino pije, 

Jer imade prevelike 

I tu miene i razlike. 


S tog pij ono ili ovo, 
Vino staro ili novo, 
Pij žutkasto il' rumeno, 
Tek da nije patvoreno. 

* 
Pred tudjim je baš sramota, 
Pred domaćim pak grjehota, 
Kad se nečist poso tjera 
li kriva rabi mjera. 

S tog ubio Bog krčmare, 
Što nam dobro vino kvare, 
Pa uza to svoje goste 
Krivom mjerom još žaloste. 
* 

»Deder, gazdo, još natoči 
I tiem s nova posvjedoči, 
U zlu da smo ravnodušni, 
A u-:dobru veledušni«. 


Tako zimi, tako ljeti 

I u krčmi i u klieti 
Prijan družtvo upućuje, 

A družtvo mu povladjuje. 
Prijan veli: »U mladosti 
Život nam je pun radosti, 
Te nam mnogo obećaje, 
Al pod starost malo daje. 


Zato ljudi s dobre strane, 
Pijmo, da nam svojski odlane, 
Kao da smo usred raja, 
Gdje radosti nema kraja«. 

x, i: 
Pijmo, pa si ruke dajmo, 
A jezike razuzdajmo, 
Te recimo: crno ovo, 
Bielo ono — pa gotovo! 


Nije treba da šaramo, 
Jedan drugog da varamo, 
Već uz vino svak nek reče, 
Na jeziku što ga peče. 


e 
rid 

Budućnosti razno sjeme 
Sobom nosi svako vrieme, 
Zlo i dobro redom dodje, 
Ali isto tako prodje. 


Nu mi za to ne marimo, 
Radosti si ne kvarimo, 
Već si liepo napijamo, 
Brige vinom razbijamo. 

*% 
Ljudi, što su prie nas bili, 
Već su rado vino pili, 
A iza nas što će biti, 
Opet će ga rado piti. 


S tog recimo, kako 'e pravo, 
Tako vazda bilo zdravo: 
Dok je evo doba naše, 
Praznit ćemo i mi čaše. 

X 
Kad ne možeš da proučiš 
I' donekle bar dokučiš, 
Što ti kratka pamet krati, 
Tad se čaše vina lati. 


I prie što bi previsoko 
Ili pako preduboko, 
Sve to najzad vino spoji, 
A dušu ti mir osvoji. 

X 
Onomu se lako svira, 
Tko rad igra i bez pira, 
A tko rado vino pije, 
Njega nudkat treba nije. 

Jer ga žedja sama nuka, 
Da za vrčem segne ruka, 
Pa čim k ustim vrč primakne, 
Neba mu se duša takne. 

* 
Sve na svietu mora proći, 
Pak će s toga vrieme doći, 
Gdje nas više ne će biti, 
A drugi će vino piti. 


»E, pa dobro, kad je tako«, . 
Reče prijan: »to svakako, 
Barem, dok smo, da pijemo, 
I vina se užijemo!« 

* 
Onomad mi prijan reko, 
Kad me s knjigom baš zateko: 
»Hajde sa mnom, baci knjigu, 
Čašom vina razbij brigu. 


Man' se knjiga staroslavnih, 
Kojekakvih bajka davnih, | 
Te se u naš krug preseli 
I tu s nami proveseli«. 

* 
Gdjegod dobre prijatelje 
Plemenite spoje želje, 
Uz milinu razgovora 
I vrč vina biti mora. 


Tiem si druzi srca užižu, 
Nad oblake duh uzdižu, 

Pa si tada utvaraju, 

Da su ovdje jur u raju. 


* 

U prijana čudo nije, 

Kad se svojski ponapije, 
Da mu svaka zlata vriedi, 
Kojugodier probesjedi. 


Nu čudo bi zbilja bilo, 
Kada bi se dogodilo, 
Da te glupak koj' zateče 
I triezan ti mudru reče. 

* 
Kad ne možeš predviditi, 
Što će kako Sutra biti, 
Drž' se, kume, prije svega 
Evo dana današnjega. 


Danas bar još znaš, da jesi, 
Sutra i sam Bog zna, gdje si, 
S tog se čaše vina lati 

I njom danak taj pozlati. 


* 
I takovih medj ljudima 
Licumjer4 dosta ima, 

Što pred svietom rado kriju, 
Kada tajno vino piju. 


»Zašto tajit«, prijan veli: 
>Što bez toga sviet zna cieli, 
Da se svuda vino Pije, 
Osim ondje, gdje ga nije?« 

% 
>Kad se u čaši vince pjeni, 
Kad se lice zarumeni, 
Uz to oči kad se kriese 
I u grudi srce trese, 


ib 


Tad je«, veli prijan: »hora, 

Te se smjesta izreć mora 

Rieč, koja nas iz nizine 

Nad oblake k nebu vine«. 
* 

» Tako valja«, prijan reče, 

Kad u klieti nas zateče, 

Iz srabljivca kad smo pili, 

Nu veseli uz to bili. 


»Bolje vina pit' dobroga 
Iz srabljivca, reče, toga, 
No srebrne iz kupice 
Kojekakve poslastice «. 

* 
Neki čovjek s dobre strane 
Prijana mi kušat stane: 
»Evo starog vina čaša, 
Eno liepa mlada snaša. 


Ne razmišljaj odviš dugo, 
Biraj jedno ili drugo!« 
Na što prijan: »Drago moje, 
Što da biram, daj oboje!« 

* 
Oj prijane, kaži meni, 
Zašt' se ti još ne oženi? 
Ta znaš, da je muž bez žene, 
Što i kuća bez tri stiene. 


Al će prijan: »Man' se mene! 
Nije meni treba žene, 

Dok imade tudjih snaša 

I uza me punih čaša!« 


* 


Msn 


Nekakova je razlika, 

A kadikad baš velika 
Izmedj ljudi starog kova 
I onijeh kroja nova. 


Na što prijan: »Da, istina! 
Razlika je kO u vina, 
Sa mladim se šališ, smiješ, 
Ali staro radje piješ«. 

*% 
»Bog i duša, voda hladi«, 
Veli prijan, »al dosadi, 
Jer je voda prosta roda, 
A tek vino vojevoda. 


Vino srca tek užiže 
I put neba duh uzdiže, 
S toga vinu prednost dajmo, 
Te očito to priznajmo«. 
% 
Dok ti krv u žilah teče 
I dok živiš, o čovječe, 
Naužij se svoga vieka, 
Tko zna, što te sutra čeka. 


S tog ni malo ne oklievaj, 

Već veselo svud zapjevaj 

I sa družtvom u zabavi 

Ljubav, vino, pjesmu slavi. 
* 

Lako mladu mladovati, 

Životu se radovati, 

Ali težko u zabiti 

Starcu dobre volje biti. 


u G-a 


S toga mladić neka ljubi 
I u slastih nek se gubi, 

Starac pako nek se roči, 
Gdje se dobro vino toči. 

Zdravljica se nanosili, 
A Hrvatstvom ponosili ! 

ko nije sjajna kruna 

I milosti vazda puna, 
sRoJ> Mnogo gubi od svog sjaja, 
"A srca si ne prisvaja. 





Ako ti je stalo što do toga, 

Da proučiš svojski bližnjeg svoga 
I ćudi mi dobre i opake, 

A ti njemu podaj vlast u šake. 


Ako želiš, da te sviet ne kudi, 
U volju mu udji — glumac budi. 


Ako ne znaš stići i poteći, 

Na strašnome mjestu postajati, 
I junački u zlu uztrajati, 

Ti s udesom kavge ne zameći. 


Ala liepa u naravi sklada, 

Gdje svud jači slabijeg napada, 
Gdje od veće ugušena gine 
Gorom, dolom svaka vrst biline, 
I gdje, kad se kopnom, morem vere 
Žvier i riba, veća manju ždere, 

Gdje napokon sve ih za se rabi 
I za svima svud pohotno grabi 
Zvier najljuća na ovome svietu, 
Svim na zator živuć i na štetu, 
Štono usred. vječnog toga rata 

Ni vlastitog svog ne štedi brata, 
Već i njega nastoji, da smlavi, 
Zvier ta divlja — čovjek, stvor gizdavi, 
Koj' si u tom tobož divnom skladu 
Prve gusle gudeć gladi bradu, 
Pa se sam još, nitko mu ne smeta, 
Krunom zove jadnog ovog svieta. 


Ala težke svuda neprilike 

I zla svakojaka u velike, 

Na jeziku da je i očito, 

Što je na dnu srca svim sakrito | 


Ako želiš prilično uspjeti, 

Ove moje nauke se sjeti: 

Na sve pazi, zgodan čas privini, 
A što činiš, to u horu čini. 


Ako želiš steći glasa, 

Ne počasi ludo časa, 

Već hajd nešto proiznadji, 
Pred sviet smjelo s tim izadji, 
Slavit će te svi gotovo, 

Ako 'e samo štogod novo, 
Dići će te svi visoko, 

Ako 'e samo što za oko. 


Ako hoćeš svietu da pokažeš, 
Koli zlo se s bližnjim svojim slažeš: 

>Pazimo se«, reci, »s istim marom 
Kao sluga svojim gospodarom«. 


Ako tebe sviet ozliedi, 
I ti njega baš ne štedi, 
Na nesretnog tek ne mrči 
I na slabog ne nasrći. 


Ako hoćeš da ti vience vije 
Za zasluge sviet taj, — umri prije. 


Ako te je sve izdalo, 
Štogod na tom svietu ljubiš, 
Nije ipak sve propalo, 


-Vjeru u se dok ne zgubiš. 


Ako imaš dost neprijatelja, 

To ti nije baš nesreća velja, 
Jer većini nisi s tog u volji, 
Što si od njih sretniji. il bolji. 


Andjeo se s vragom spoji, 
Te čovječju sliku skroji. 


Ako možeš, svedj dobrostiv budi, 
Drugim blago, sebi strogo sudi, 
Ne možeš li, to svjetujem tebi: 
Barem sudi drugim ko i sebi. 


Ako li se komu hoće, 
Da mu u slast bude voće, 
Treba voćku sAm da sadi 
I oko nje pomno radi. 


zo. 


Bolje čoban od ovaca 
No velikaš bez novaca. 


Bližnji ti je — i s tog gleda, 
Da se kako prije reda, 

Kao prijan tvoj, dočepa 

Stola, žene ili džepa. 


Bolje triput za put upitati, 
No jedanput s puta zalutati. 


Bolje ti je i neznanje, 

Kad si uz to zadovoljan, 

No sve znanje i spoznanje, 
Kad si uz to svedj zlovoljan. 


Bio carski stjegonoša 

lli prosti torbonoša, 

Dokgod vjeran zvanju svomu 
Vrši dužnost, — čast svakomu | 


Bolja ljubav — neki umnik reče —- 
Koja grize, nego koja peče. 


Bolje pošten i u blatu, 
Nego lopov pak u zlatu. 


Bolje vazda da ušutiš, 

Nego kažeš, što ne ćutiš. 
Bezobraznost k cilju vodi, 

U karucah sjajnih sjedi, 
Dočim čednost s glada bliedi, 
I po svietu bosa hodi. 

Baš ko muha svieću kad oblieće, 
Znaličnjak se najzad svaki opeče. 


Budi s kog mu drago svieta kraja, 
Iz Hrvatske ili iz Bombaja, 
Ne budeš li većini po ćudi, 
Mrzit će te i progonit ljudi. 


Bolje svoja halja otrcana, 
Nego tudja srebrom okovana. 


Bog te čuvć6 svakom zgodom, 
Bilo kojimgod povodom, 

Od himbenog zagrljaja 

Ko od vučjeg napadaja. 


Bolje ti je vragu kumovati, 
No sa zlobnom babom šurovati. 


Bolje s mirom ostat u svom kutu, 
No se naći na krivome putu. 


Bez novaca kako tako, 
No bez znanja baš nikako. 


Blizu sreće ima i nesreće, 

Tom' se smrkne, a onomu svane, 
Taj se diči, dočim onaj pane, 

I tako bi, odkad sviet se kreće. 


Bog ubio ruke svake 
Kritičare, cjepidlake, 
Koji time tek se hrane, 
Što šibaju tudje mane, 


pozrisa va 


A mučno im poć na polje, 
. Da urade štogod bolje. 


Mi je utočište 
Najzad samo još grobište. 

Bolest uma — bedastoća, 
Bolest srca — ljudska zloća. 


Bez radosti živiš kako tako, 
Nu bez nade baš nikako. 


Baš je dobro, što sve ljudske strasti, 
Jednom rieči: sav čovječji bies 
Udes strogi bez razlike časti 
Najzad strpa u mrtvački lies. 


Baš ničije želje ne pogodi, 
Tko svakomu hoće da ugodi. 


Bolje, brate, kad se oko glave, 
No u glavi mušice pojave. 


Bolje imat pameti u glavi, 
No novaca makar pune vreće, 
Pamet može novac da pribavi, 
Ali novac pameti lje ne će. 


Bila ludost kakogod velika, 
Nać' će ipak svojih sljedbenika. 


Baš ko vuci dlaku, a ne ćudi, 
Što mienjaju, isto tako ljudi 
Mienjati će oblika do trista, 
Al ćud vučja ostat će im ista. 





Brbljava se muža okani, 
A šutljive žene mani. 


Blago onom, komu sve kad uze 
Kob nemila, bar ostanu — suze. 


Bezazlenim tko se čini, 
li da je glupak, hini, 
Dosta toga više puti 
Može vidjet, a i čuti. 


Bolje ti je i ne imat brata, 
Nego s njime bruke i inata. 


Bolje suh kruh jesti, vodu piti, 
Nego uz razkoš tudjim slugom biti. 


Bjež' od ljudi, koji ludam služe, 
S lopovi se i s huljami druže, 
A još uz to krvoloke slave 

I vjenčaju magareće glave. 


Bajno doba davno jur prestade, 
Pa i divnog Hrelja s njim nestade, 
Al augijska ipak staja osta, 

I u njojzi svuda smrada dosta. 


Bolje kadšto zvierim se uteći, 

Nego ljudem, pomoć ih moleći. 
Bolje nikad sretnim i ne biti, 

Nego biti, pa sve izgubiti. 


Bolje ti je, da nikomu 
Ne vjeruješ, no svakomu. 

Bolje jednog pravda da ošine, 
No s nepravde da stotina gine. 


Bezobrazluk danomice 

Sve to većma svud zavlada, 
Dočim poput sirotice 

Svud u cieni čednost pada, 
Pače još ju hotomice 

Sviet podlošću krsti sada. 


Bolje malo obećati, 
Obilnije pako dati, 

Nego rieči usta puna, 

A kad tamo — niti truna. 


Baš najveći to siromah nije, 

Koj' od kuće pa do kuće prosi, 
Već koj' teret siromaštva nosi, 

A pred svietom stidljivo ga krije. 


Bez sunašca ko što nij' topline, 
Bez vjernosti tako ljubav gine. 


Bolje srce meko, žarom raztopljeno, 
Nego tvrdo, ledom oklopljeno, 
Tek što meko s toga više trpi, 
Tvrdo pako manje slasti crpi. 


Budi lopov ponajveći, 
Uvaženja možeš steći, 
Samo pamti to jedino: 
Štogod budeš, budi fino, 
Na veliko, ne na malo; 
Do načina sve je stalo. 


zo E raču 


Blatan jezik, koj' sve rad oblati, 

Ni djul-vodom ne ćeš moć' oprati, 
Al ga zato možeš ljutim hrenom 

1! paprikom natrti vatrenom. 


Blago si ga, tko umije, 
Ludom svietu da se smije. 


Bilo bi nam ugodnije, 
Da na svietu jala nije, 
Koj' nam biće svud podjeda, 
Te nam mirno živjet ne da. 


Bezumlje se najprie tiem dokaže, 
Kad se s zdravim umom što ne slaže. 


Bolje štogod i ne znati, 
Nego da se krivo shvati. 


Badava je, i dan danas valja 
Čovjek manje, no čovječja halja. 


Bizantinsko svud klanjanje, 
Za znak sliepoga posluha, 
Vlastito je priznavanje 

Podla srca, robskog duha. 


Baš toliko svak valjade, | 
Kol'ko može ili znade. 


Bolje ti je vjerovati, 

Nego 1 vidjet ili znati, 
Jerbo u raj vodi vjera, 
A iz raja znanje tjera. 

Bolje ništa ne obreći, | 
Nego zatiem oporeći. 


Blago ovij bližnjem rane, 
Krivnjom možda tvom zadane. 


Bolje tvrdo bez sna spati, 
No strahovit san sanjati, 
Bolje pače i umrieti, 

No živući svedj trpjeti. 


Baš iz svakog boja, koj' se bije, 
Vience slavlja poniet možno nije. 


Barbari smo, čim zlu ljudskom lieka 
Koncem našeg devetnajstog vieka 
U bojnome tek tražimo zliću 

I nemilom svedj krvoproliću ; 

Al nij prava nikad bojna slava, 
Jer ne niče s krvi sreća prava, 
Slavnija je maslinova grana 

Od lovora krvlju poštrapana. 


Bjež' od ljudi svemu vičnih 
I u svemu polovičnih, 
Jerbo s njima nikad cielo 
Ne ćeš moći izvest djelo. 


Bolji dušman skroz očiti, 
No potajni i sakriti. 


Bojiš li se bojak biti, 
Ne nadaj se ni dobiti. 

Bez srca je, pa i luda glava, 
Tko tek samog sebe obožava. 


Bogcu malo jur dostalo, 
Skupcu mnogo još premalo. 


Car caruje, 
Rob robuje, 
Ali oba 

Tek do groba. 


Cvietak žića kad odpane, 
Često trnje tek ostane, 


Centa perja ni za perce malo 
Od željeza cente lakša nije, 
Baš ko i zlo, kad čovjeka bije, 
Zlo je, makar kako da se zvalo. 


Čini dobra komu devetkrati, 
A deseti put mu to uzkrali, 
Pa ćeš time, zla i ne sluteći, 
Nova, tajna dušmanina steći. 


Čim od drugih budeš bolji, 
Bit ćeš manje njim u volji. 


Čoek čovjeka dotle trpi, 

Dok koristi od njeg crpi, 

Al koristi čim nestane, 
Ljubav bližnjeg mah prestane. 


Čuj i luda, da ga ne uvriediš, 
Al tek mudra treba da mi sliediš. 


“Gas 


Čovjeku je od potrebe, 

Da svedj nešto ljubi, štuje 

I veliča, uzvisuje, 

Nema 1! drugo, to će — sebe. 


Čemu sve te zadjevice 

I nesnosne razmirice ? 

Ja ću, brate, štovat tvoje, 
A ti opet poštuj moje, 
Pa će mirna Bosna biti, 
I smirit se i ja i ti. 


Često čuješ geslo sladko: 

»Mi smo jedno, mi smo braća!« 
Ali uz to ipak svatko 

Tek na svoj mlin vodu svraća. 


Čemu trice da kopamo, 
Kad i tako dobro znamo, 
Da nas najzad i bez lieka 
Sa lopatom grobar čeka! 


Čovjek odviš tanke ćudi 
Nek se prodje drugih ljudi. 


Čuvao te Bog svakako 
Od dušmana tvoga želja, 
Al od želja isto tako 
Prerevna ti prijatelja. 


Čast hrabrosti, štono u boj spada, 
Al u vieću mudrost neka vlada. 

Čar istine pravu cienu gubi, 
Kad se lažnim nakitom obrubi. 


Čemu krika i tolika vika 

Na oholost taštih mogućnika ? 
Ta oholost u njih mah prestane, 
Čim podlosti vaše svud nestane! 


Čovječanstvo cielo da propane, 

S lica zemlje da ga svud nestane, 
Narav ni za časak ne bi stala, 

A kamo li da bi proplakala, 

Već bi prešla, tvoreć bezobzirno, 
Preko njega na red dnevni mirno, 
Tvoreć dalje, kako god i prije, 
Dok na svietu ljudi bilo nije. 


Čovjek, koj' se umah svemu smije, 
Može veseo biti — mudar nije. 


Čudne li nas majka rodi, 
Kad nam više srcu godi 
Jal bližnjega, a u sreći, 
No žaoba u nesreći. 


Čovjek samog sebe kad pobiedi, 
Tad pobjeda ponajviše vriedi. 


Čovjeku je svakom izim hljeba 

I kumira kakvog takvog treba, 
Komu mora da se smjerno klanja 
lli uz njeg barem da prianja. 

S tog mu traži i! na nebu sliku 
I' na zemlji kakovu priliku, 

Te ga od drva ili sam izteše, 
I!' iz uma vlastitog izkreše. 


Čim tko manje potreba imade, 
Tim za manje gospodara znade. 


Čovjek kroz svoj život cieli 
Svedj se nada, nešto želi, 
Pače još i umirući 

Goji nada, želja vrućih. 


Čast poštenju! — ali, ko što znamo, 
To dandanas malo vriedi samo. 


Čista savjest mirno spava, 
Te si u snu vience vije, 
Tek nečistoj neka strava 
Usnut ne da, te s tog bdije. : 


Čudan skoro posvud sada 
Državami duh zavlada, 
Škole ne će da podižu, 

Jer tu novci ne dosižu, 

Al s tog grade slabo harne 
Triput skuplje svud kasarne. 


Često puti fraza pusta, 
Kad mamljivo teče s usta, 
Može množtvo da občini 
I zla dosta da počini. 


Čist se ima čuvat čadje, 
Baš ko mudrac s ludom svadje. 


o bd 


Čovjek, kažu, kad ostari, 
Da za ništa već ne mari, 
Ali tomu tako nije, 

Jer i starca strast ugrije, 
Te ga nuka, a na čine, 

Što ih žali, strast kad mine. 


Čovjek nikad od napasti 

Ili budi kakve strasti, 

Dok u njemu krvca vrije, 

Baš siguran i prost nije, 

Jer tek ljubav što ga ostavi, 
Častoljublje mah se javi, 

Te ga na svoj način muči. 
Dok ga u grob smrt ne skuči. 


Čovjek dobar i pametan 
Snosi život ma 1 sjetan, 
Dok ga čednost i um kriepi, 
A oholost ne zasliepi. 


Čovjek, kažu, gospodar je svieta, 
Ali, jedva na sviet što izšeta, 
Mora, ako bivstvovati kani, 
Umah da se na sve strane brani. 


Čovjek viek svoj svrši i počima 
S neprestanom borbom proti svima. 


Često nadje vrelo spasa 

U samoći mudra glava, 
Dočim šuplja s dugog časa 
U samoći očajava. 

»Čudo!« viču ljudi glupi 
Koječemu na sve kraje, 
Ali umnik čim pristupi, 
Čuda mahom ponestaje. 


Čednost hvale s punim pravom ljudi, 
Ali — više bezobraznost prudi. 


Čovjeku se štogod zbiva, 
O čem kadšto i ne sniva, 
A čemu se više puti 
Stalno nada, il' što sluti, 
Baš se zgodi naopako, 
Ko da mu se ruga pako. 


Čiem se stvor koj' branit more, 
Kad uztreba, s tog i slovi, 
Razlozi se ljudi bore, 

A volovi sa rogovi. 


Čovjek tekar kad ostari, 

Za mudrosti nauk mari, 

Al obično tad zakasni, 

Jer mu mnogo već ne hasni. 


Često hulja, kudgod dodje, 
Svud po svietu dobro prodje, 
Dočim svud se diže vika 
Na čovjeka pravednika. 


Često možeš vidjet ljude, 
Kad svog bližnjeg djela kude, 
Kako drugčie sude vela, 
Drugčie opet mala djela, 

Vela motre pomanjalom, 
Mala pako povećalom. 


Čini, što ti srce žudi, 
Tek tiem drugim ne naudi. 


Čovjek može, da se diže 
S praha rajske u visine, 
Ali može, da još niže 
Padne nieme od živine. 


Čovjek stvor je pustopašan, 
Slab i silan, plah i strašan, 
Većim dielom nedosljedan 

I s tog uprav malo — vriedan. 


Čovjek mnogi sliep ostati 
Voli, nego progledati. 


Čovjek ti je velika sirota, 

Jer u mraku žića svakud luta, 
Dok i s njega, jadom obasuta, 
Smrt ne skine kletvu tog života. 


Činit štogod bez svakoga 
I povoda i razloga, 

To je ludo svakojako, 

Al je ludo isto tako 

Za neuspjeh posla znati, 
Pa ga ipak potjerati. 


Čim je u kog više učenosti, 
Tiem obično manje praktičnosti. 


Bogović: Posmrtne pjesme. 

Čovjek u zlu;jošte ne prokušan 
Nije posve stalan niti zdušan. 


Čim tko više, bilo što, obljubi, 
Više dršće, da to ne izgubi. 


Čim sa ljudmi moraš obćit više, 
Više ih se iz tvog srca briše, 


Čudni ljudi! Jednog može 
Pogled oka da ošine, 
Dočim drugog, deblje kože, 
Baš ne bole ni batine. 


Čuvstvo žensko u ljubavi 
Trajnije je od mužkoga, 
Jer je trpno po naravi 
I žilavo uprav s toga. 


Čim je u čemgodier veća 
Tvoja sreća ili dika, 

Tiem je. veća i nesreća 
Bližnjeg. tvoga — zavidnika. 


Čim bogatstva, više stičeš, 
Pokoja se više odričeš. 


A Čovjek, kojim zdvojnost vlada, 
Te mu sreća ledja okreće, 
Sve na jednu kartu meće 
Veleć: sada il" nikada! 


čim se kod nas bez prestanka 
Domoljublje očituje? — 

Tiem: što umah svaka stranka 
Protivnicu svoju: psuje. 


Čovjek umomr rad se: diči, 
Al kriesnici tek: priliči, 

Koja noću kud proleti, 

Za čas bližnji krug razsvieti. 


Čud vesela zlata: vriedi, 

Jer prkosi svakoj biedi, 

Svud bez brige, kudgod hodi, 
Makar bosa kolo vodi. 


Čutila nam. treba u: svih stvarih 
Da su sluge, a: ne: gospodari. 


A Čud čovječja u naravnom stanju 
Od zvjerske se. mnogo baš ne luči, 
Tek uljudbom odgovara zvanju 
I prvenstvo s pravom svud poluči. 


Dok je cvieta 1 ovoga svieta, 
Kititi će ljubav mlada ljeta. 


Dok smo mladi, to nam mašta 
Prikazuje sjajno svašta, 

Te nam bujni život sladi, 

Po oblacih kule gradi, 

Nu s vremenom sve po malo, 
Čim je čara ponestalo, 

Od sjaja se stvore tmine, 

A od kula — ruševine. 


»Da dielimo!« u sviet trubi, 
Tko ništ" nema da izgubi. 


ma 


xDomovine ne zasluži, 
Tko se njojzi ne oduži. 


Dokle bude svieta i vieka, 
I na svietu dva čovjeka, 
To će jedan gospoditi, 

A drugi mu robom biti. 


Dočim sretnik sladko snije, 
Zavidnik mu k6 pas bdije. 


Dobru glasu, nije šala, 
Više škodi ljaga mala, 
No zlu glasu mnogo ljaga 
Šarenoga poput saga. 


Dost' daleko sablja siže, 
Al ju knjiga svud prestiže. 


>< Dok čovjeku život traje, 
Nade gojit ne prestaje, 
Čim su ludje i smjelije, 
Time su mu i milije. 


Dok je ljudi, svagda i posvuda 
Vladaju se kao djeca luda, 
Štogod im se postojano krati, 
Onoga se žele dokopati. 


Da se može čašom vina 

» Usrećiti domovina, 
To bi bila uz zvek čaša 
Najsretnija uprav — naša. 

job ljudi, kažu, još imade, 
Samo što se slabo za njih znade. 


Da je u mene pero Juvenala 

l' grižljivost starog Marcijala, 
Odkrio bih sve naroda rane 

I prošibć sve njegove mane, 
Ne bi I' time barem to postigo, 
iz mrtvila da bih ga podig6. 


»Djevovanje moje carovanje |« 
Tako dieva od obiesti pjeva, 
Al to carstvo ide sve na manje, 
Kad napokon neudata zieva. 


Da se novcem za silnike 
Još i pamet kupit more, 
Za tog svieta nevoljnike 
Još bi stoput bilo gore. 


Da se smije, što se hoće, 
Još bi bilo više zloće. 


Dante reče: bol mu je najveća, 
Tko se u zlu sretnih dana sjeća; 
Kad je tako, bolje u zlu biti, 

A srećice i ne okusiti. 


Dugovi su zli drugovi 
1 gotovi svedj okovi. 


Da me pita Bog u horu, 
Kada budem na umoru: 
Bi li htio dobre volje 

Uz uvjete ponajbolje 

Još jedanput na sviet doći 
I tog žića školu proći, 
Upiruć :se makar o što? 
Reko :bih :mu : :Podnipošto ! 


Dobar čovjek višeputi 

O svom dobrom činu šuti, 
Dočim zlotvor kO u šali 
Zlim se činom svojim hvali. 


Dok na nebu sunce sjaje, 
Mala iskra gine i bliedi, 
Nu kad tmina svud nastaje, 
I ta iskra mnogo vriedi. 


Dost' vremena mnokrat prodje, 
Dok k pameti čovjek dodje, 
Al mu tada biva jasno, 

Da j' na žalost jur prekasno. 


Dobar savjet mnogo vriedi, 
No sviet radje primjer sliedi. 


Dost' Tartuffa svuda ima, 
Što svjetuju ostalima, 

Da se kaju i da poste, 
A oni se tajno goste. 


Dosta ima narodnjaka, 
Tako zvanih slobodnjaka, 
Štono svaku vladu hule, 
A izpod ruke narod gule. 

Da nij' slave i pohvala, 
Tijeh ljudskih poticala, 

Velika se mnoga djela 

Ne bi bila proizvela. 


Do najveće slave i slobode 
Pojedinci tek narode vode. 


Da smo svi bez ljudskih strasti, 
Pustih želja i napasti, 

Bilo bi nam živjet :lasno, 

Al bi bilo — dugočasno. 


Da nas svaki ono ima, 
Što ne ima, — lako svima! 


Dost' imade svud pjesnika, 
Al golema to J' razlika, 
Jedni pojuć iskre krešu, 
Drugi pako drva tešu. 


Dobar uspjeh sebi u džep mećeš, 
Al neuspjeh drugima podmećeš. 


Da se svima jedno isto hoće, 
Još bi više svuda bilo zloće, 
Ljudi bi se s noževi u ruci 
Gore klali, nego psi i vuci. 


Da svakomu ono u dio pade, 
A Što ga ide, il' bar da se znade 

Za njegova sva potajna djela, 

To bi mnogom slava potavnjela, 

Te bi mjesto lančića od zlata 
Patrio mu konop oko vrata. 


Da svak svoju bez okolišanja, 
Kako misli, tako i izreče, 

Ni dvaest četir sata ne proteče 
Bez sveobćeg na tom svietu klanja. 


Dočim mudru vrieme leti, 

Da ga jedva i osjeti, 

Ludjak ne zna, što bi s njime 
U dugoga časa ime. 


Da je na zlo manje volje, 
Na svietu bi bilo bolje. 


Dobar savjet ne slušamo, 
Dok zlo sami ne kušamo. 


Divni um i srce ljude krasi, 
Al su uprav s toga siromasi. 


Drug od druga sam kad hvalu traži, 
Povoda mu time daje — laži. 


/ Da nam nije ovaj sviet po volji, 
To vjerujem, ali — gdje je bolji? 


Dok si godier zdrav i mlad, 
Svatko ti je dobru rad, 
Budeš li pak slab i star, 
Nikog nije za te mar. 


Dok je soli u pojati, 
Sve se kumi, sve se brati, 

Nisu li pak jasle pune, 
Sve se grize, psuje, kune. 


Dvostruko se taj veseli, 
Tko s drugimi sreću dieli. 


Dok se javno svud iztičeš, 
Sviet te vidi, pak te slavi, 
Al u zabit kad odmičeš, 
Još te živa zaboravi. 


Dobro jesti, bolje piti, 
Uz to svojski dangubiti: 
To je obćih želja jeka, 
To sadašnjeg geslo vieka. 


Da te vika svieta ne zagluši, 

Smrad i trulež pako ne uguši, 
Pij i pjevaj, što ti grlo daje, 

Ili bježi u neznane kraje. 


Dokgod živce mašta razigrava, 
Uživanje svako usrećava, 

Al to samo za koj' časak traje, 
Čim se krvca slegne, jur prestaje, 
Te od svega samo to obstoji, 
Što se medju uspomene broji. 


Dobri će. se svud junaci 
. Ogledati i na šake, 

Na razloge pak mudraci, 
Na jezike samo bake. 


Dan današnji tko umije, 
Druge hitro da nadbije, 

Makar bio torbonoša, 

Ne imajuć danas groša, 
Sutra može imat zlata 

Ii srebra kao blata ; 

Al se i to zbiti može, 
Da i njega sve do kože 
Svuku lije još mudrije, 
Te on bude, što bi prije, 
Jadan naime torbonoša 
Ne imajuć niti groša. 


Dobra žena — kako tako, 
Mlada, liepa — svakojako, 
Umna, hitra — naopako, 
Stara, ružna — baš nikako. 


Daj svakomu, što ga ide, 
Neka ljudi znadu, vide: 

S vjernim psetom lov si lovi, 
Tek u kotcu krmka tovi, 
Vilovita sedlaj šarca, 

Tovar meći na magarca, 

A pred plug i!' tarna kola 

I pod jaram preži vola. 


Da je sile, koliko je volje, 
To bi bilo sve naok6 pusto, 
Jer bi čovjek na čovjeka usto, 
Da ga poput divlje zvieri kolje. 


Da je čovjek stvor uništujući, 
Već ko malo diete očituje, 
Kad igračkom ludo lupajući 
Oko sebe sve tek oštećuje. 

Družtvo bi se ljudsko svud razvrglo, 
I obćenje svako jur pretrglo, 

Da ga korist, potreba ne veže 

I u klupko družtveno ne steže. 


Dok za tudjim dobrom tko posegne, 
Vlastito mu čestokrat odbjegne. 


Da svi ljudi ko budale svanu, 
Zlo bi bilo, i to naopako, 

Nu mnim, veće bilo bi svakako, 
Da svi u mah pametni postanu. 


Dosta ima na tom svietu zloće, 
Ali ipak više još slaboće. 


Da se svieta naužije 

Po što po to, a što prije, 
Mnogi hitro u bezcjenje 
Meće život i poštenje. 


Daj im jesti, daj im piti 
I još koje zabavice, 

Pa ćeš lako namamiti 
Kukavice jatomice. 


Ded razmisli, pa mi kaži, pobro, 
je li dobro svud i svagda dobro, 
A zlo je li svagda isto tako, 
Pa i svuda zbilja zlo jednako. 


Djelu dobru, uzvišenu 
Naći će se kuditelja, 
Ko što i zlu, potištenu 
Isto tako hvaliteljaA. 

Dvojba, sumnja dvie su zmije, 
Jedna mozak glave pije, 
Druga krv nam srca truje, 
A] nijedna ne miruje, 

bI Dok čovjeka nujna, sjetna, 
I onako dost' nesretna, 
Čim ga mučit baš ne jenja, 
Ne dovede do zdvojenja. 


Darivajuć i primajuć dare 
Slobodnu si volju ljudi kvare. 


Djelo uma ili ruke 

Dobrovoljno, bez ponuke 
Bit će uviek ljepše, bolje 
Nego 1!' djelo od nevolje. 


Dok me trebaš: mile lale! 
Kad ne trebaš: hajd odtale! 


Dobru pašu i pojište, 

To najprije marva ište, 
S toga mudrac i ne slovi 
Med magarci i volovi. 


Dok ti samo posao valja, 

I dok ti je vriedan mara — 
Makar posao nadničara — 
Rad te nikad ne okalja. 


Dok razloga nemaš da tuguješ, 
\ Lud si s toga, kad se ne raduješ. 


/ Dok se umnik putem rada 
“7 Za koricu hljeba brine, 


PRA o; ža 


* Gdjekoj' glupan samo zine, 
* Pa u zjalo sve mu pada. 


Pa mnogi u vis dižu, 

što su jučer poplesali, 

N1s tog danas evo ližu, 
Što su jučer popljuvali. 


Dok još živim, malo me je briga, 
Kad tko na me svoju žuč izriga, 
A kad umrem, pasje za lajanje 
Briga će me biti jošte manje. 


Dok nam laska i laž godi, 

A ljuto nas mah zapeče, 
Kad istinu tko nam reče, 
Svedj na uzdi vrag nas vodi. 


Dost' se mnogi čovjek muči, 
Da se k cilju svom prikuči, 
A kad ga je postigao, 

Često mu je truda žao, 

Jer uvidja tada biedan, 

Da cilj nije truda vriedan. 


Dok su ljudi spremni na poboje 
Radi svoga različnoga mnienja, 
Pače radi stiega razne boje, 
Još s pameću u opreci stoje. 


Do dvie guske kraj bunara 
I dvie bake, na vašara! 


Dobro trudom vlastitim stečeno 
Sladje, nego dobro nasliedjeno. 

Debele je gdjetko kože; 

Te podnieti svašta može, 
“ _Pače rado sve pretrpi, 

Tek da s toga korist crpi. 


Dragocjeno, kažu, vrieme da je, 
A u tricah ipak sviet. dni traje. 


Dvolika je lica Janusova 
Prijateljstvo novijega kova, 
Treba I tebe, tad ti se nameće, 
Ti 1 ga trebaš: ledja ti okreće. 


Da ti poslie žao ne bude, 
A ti mnoge stvari i ljude, 
Osobito našeg vieka, 
Motri samo iz daleka. 


Drugo ti je, braco, htjeti, 
Drugo moći i umjeti. 


Dok je pasa, bit će pasjih gosti ; 
Dok je ljudi, bit će i ludosti. 


Dobri ljudi i pošteni, 
Premda svakdan o tom: čuju, 
Ipak jošte ne vjeruju, 

Da 'e toliko svud šarenih. 


Dobru moć se priučiti lako, 
Tek zlu težko ili baš nikako. 


Da zdrav razum ljude rukovodi, 
Zdravo srce da ih pak slobodi, 


Na tom svietu sve bi; bolje bilo 
I ludila manje: bi se. zbilo. 


Do dvie strane da imade 
Stvar baš svaka, svatko znade, 
S toga nastoj, oj prijane, 
Da se držiš dobre strane. 


Da predsuda ljudskih nije, 
Mogao bi čovjek svaki, 
A na način posve laki, 
Da se svieta naužije. 


Dok nas mašta draži, mami, 
Sa svojimi obsjenami, 

Svjet nas.cieli još zanima, 

I vriednosti: za nas ima, 

Al kad jednom progledamo, 
Na čemu smo, kad spoznamo, 
Sve nas kao sjena mine, 
Zremo trice i kučine. 


Dočim tudje cieniš, željno mjeriš, 
Svojemu se lako iznevjeriš. 


Dok se vragom svoim za volju 
Medju sobom puci kolju, 

Dotle traci bolje sreće 

Ogrijat ih, bome, ne će. 


Dobra volja u sve vrieme 
Olakšava svako breme. 


Drugčie često knjiga puti, 
A drugčije život kruti. 

Da ne otme zloća mah, 
Dobar ti je kadšto strah. 


Dok se braća ne će znati 
Medju sobom poravnati, 
Dotle će im u nesreći 
Pravdu krojit nebrat — treći. 


Dužnost nam se s tog ne mili, 
Što nas pod svoj jaram sili. 


Dobro se je u zlu tiem tješiti, 
Da bi moglo još i gore biti. 


Elpistici stari pravo imadu, 

Kad u ljudskom tom životu pustu 
Drugog dobra, u tom mraku gustu, 
Ne priznaju do jedino — nadu. 


Gotova je maškarada 
Srce mlado — sieda brada. 


Gdje velikih nema, da ih slave, 
Male dižu, pa se njimi bave. 


Govornike druge sve preteče, 
Tko sa malo rieči mnogo reče. 


Gdje ludjaci kolo vode, 
Mudri na ples ne dohode. 


Glad i ljubav — kažu — ovo dvoje 
Sav sviet drži i na njemu što je. 

Gdje se stroga rieč ne prima, 
U batine lieka ima. 


Gdje se krivda po narodu sije, 
Tamo pravda ne može da niče, 
Već u nebo za osvetom viče, 
Pa ne mari, da se i krv lije. 


Gdje umjetnost život krasi, 
Tu prolaze brzo časi, 
Te se divnoj u zabavi 
Na sve vaje zaboravi. 


+4 Gdje uz smiešak, prem medeni, 
(Vidiš pogled skroz ledeni, 

Tu pod cviećem stan je guje, 
“Pazi, da te ne otruje. 


Gdje su pravi burgijaši, 
Tu se nadju i gajdaši. 


. Gdje su rieči puna usta, 
Ob.čno je glava pusta. 


Gdje je valjan domaćina, 
Nije loša ni družina. 


Gdje su stvari skroz i kroz krivične, 
Ne pomažu mjere polovične. 


Gdje se godier po zakonu vjere 
Neodatna ljudska prava mjere, 
Tu slobode božanstvena zraka 
Gine usred sredoviečnog mraka. 


Bogović: Posmrtne pjesme. 

Gdje bockanje iglicom tananom 
Ne pomaže, kucni buzdovanom. 


Gdjekoj' jadnik ić' će, vjeruj, radje 
Medju ljute, divlje zvieri u goru, 
No da zalud u ljudskome zboru 
Pravdu traži, a nepravdu nadje. 


Gdjekoj' grješnik kada grieši, 
Pokorom se tobož tješi, 

Te se zbilja i pokaje, 

Nu to samo za čas traje, 

Jer ga s nova vrag prevari, 
I on eto, Adam stari, 
Jednom rukom griehe briše, 
A drugom ih s nova piše. 


Gdje je tomu, što se mora, volje, 
Sve se vrši lašnje, pa i bolje. 


Gdje ne može zakon da razluči, 
Tamo savjest mora da odluči. 


Gdje se jedni odviš goste, 
Tu obično drugi poste. 


Gdjetko hoće mudracem da bude, 
Koj' za sviet taj tobož ništ' ne mari, 
Al od gnjeva namah sav se žari, 
Kad ga babe kakve gdje pokude. 


Gdje su ljudi željni svadje, 
Kamen smutnje mah se nadje. 

Gdje susjeda susjed štuje, 
Obojicu smjer pravice 
Baš u svemu ogradjuje 

I bez plota i živice. 


Gdjetko tvori pišuć djela liepa, 
A kad zbori, ko da drva ciepa. 


Gdjetko danas u vis teži, 
Same zviezde s neba kida, 
A u prahu sutra leži 

Udes kune, plače, rida. 


Gdjegod poput divlje zvieri 
Svog bližnjega čovjek goni 
U života tog potjeri, 
Mjesto da se na nj osloni, 
Tu ljubavi, nadi, vjeri 
Zalud s crkve zvono zvoni. 


Grieši prosto i očito, 
Sviet te hoće osuditi, 
Grieši fino, al skrovito, 
Sviet te ne će ni kuditi. 


Gdjetko umah k cilju dodje skokom, 
Drugi niti kroz sav viek svoj krokom. 


Gladan viče, a sit šuti, 

Al to nikog nek ne smuti, 
Jer je bilo, te će biti, 

Dok je gladnih, dotle i sitih. 


Gdje bez glave ruke rade, 
: Slabu korist iz tog vade. 

Gdje preosta stida makar malo, 
Još poštenje sasvim nij" propalo. 


Gdjetko pravdu u velike štuje, 

I tek za nju — kako veli — mari, 
Izpod ruke pako njom trguje, 
Mešetari, ili kriomčari. 


Gdjegod zakon i pravica bdije, 
Nije treba milosti ničije. 


Gdje ne štiti zakon siromaka, 
Svejedno je, ko i u divljaka. 


Glas od usta pa do usta kola, 
Od komarca dok ne stvori vola. 


Gdje duh ljudski stvar pokreće 
I sile joj sve posveti, 

Tu sustavit razvoj ne će 
Topovi ni bajuneti. 


Gladke su ti ko jegulje, 
Pa i hitre ljudske hulje, 
Tko im hoće u trag ući, 
Valja mu se kroz mulj vući. 


Gdje se silom zli iztiču, 
Dobri šute il uzmiču. 


Glupost težko robstvo radja, 
Ali znanost oslobadja. 


Gdje ne može da se izlieči 
Zlo kakovo dobrom rieči, 

Treba gvoždjem da se reže, 
Ili ognjem da se žeže. 


Gdjekoj' čovjek drugo i ne radi, 
Već tek sebe svedj tamjanom kadi. 


Gdje je kosti, dost? i mesa, 
A suviše i trbuha, 

Tu su težka tek tjelesa, 

Al su s toga i bez duha. 


Gdje se hladan medj strastnimi nadje, 
Ko gospodar lako im izadje. 


Gdje ne možeš riečju milom 
Da uspiješ, bocni šilom. 


Gdje slabića jaki služi, 

Te mu ore, sije, pluži, 
Svojimi ga žulji hrani, 

Te od rdje i zla brani, 

Ža njeg ob dan, ob noć bdije, 
Pače za njeg i krv lije, 

Sebe uz to pak zatire, 

Da od gladi mal ne umire, 
Gdje to biva, tam? sviet sudi 
Jakom, veleć: »prav' ti budi!« 


Gdje ni razlog ne pomaže, 
Mora šaka da dokaže. 


Gdje se jedna nesreća dogodi, 
Umah druga za njom jur dohodi. 


Bl 


Gdje je kuća, tu je dima, 
Gdje je ljudi, razpre ima. 


Gdjetko danas druge gosti, 
A na samu sutra posti. 


Gdjetko pješke dokgod hodi, 
Smjerno život svoj provodi, 
Ali, konja čim uzjaše, 
Jogunast je poput paše. 


Gdjegod pusta samovolja vlada, 
Tamo pravo i pravica strada, 

S tog narodi pravne bez poluge 
Tek radjaju robove i sluge. 


Gdje se kućno pseto i vuk slože, 
Zlo po kuću s tog nastati može, 

I s prijanom dušman kad se urote 
Proti tebi, naopako po te! 


Gdje sijaset lopova imade, 
Pošten čovjek dvostruko valjade. 


Gdje se dokaz brojevi podkriepi, 
Tamo, borme, vjeruju i sliepi. 


Gdjetko uviek istu pjesmu gudi: 
Da je narod golubinje ćudi, 

A kad tamo narod skup stvorova 
Zvjerske ćudi, podlosti robova. 


Gdje u vieću samo vika 
Pravac kakav dati smije, 

Magareća može rika 
Sve razloge da pobije. 


Gdjetko ti se laća pera 
Bez žilice od Homera 

l' pjesničkog božjeg dara 
Bud Alceja il Pindara, 

I s tog ti mu pjesme zuje, 
Ko kad kovač gvoždje kuje, 
Ili poput mukla glasa 
Probijena talambasa, 

Jer ga nije k srcu vila . 
Milopojka sv&m privila. 


Geslo starog Epikteta: 
»Oskudievaj, trpi mirno !« 
Nije geslo našeg svieta, 
Već: uživaj bezobzirno! 


.Gdjegod ima ljudskog stana, 
, Ima mana sa svih strana, 
Nek se s toga dobri trude, 
Da sve manje mana bude. 


Gdjekoj' čovjek u svih okolnostih 
Dosljedan je u — nedosljednosti. 


Gdje bijaše vatre dosta, 
I pepela dost' preosta. 


Gdje se zakon s pravdom spaja, 
Nema vragu zalogaja. 


Gledeć ljudske ludorije, 
Mogao bi ponajprije 

H' od smieha popucati, 

I! od jeda proplakati, 

Nu kad sve to ništ ne hasni, 
Uman čovjek tad ne kasni, 
Već, da i on ne zaluta, 

Tom ludilu ide s puta. 


Gdjegod ima kakva tobož čuda, | 
Tu se nadje ponajviše luda. 


Gdje se bieda i nevolja stiču, 
Tu obično i zločinci niču. 


Gdjetko mnogo važi i umije, 
Al s tog ipak nenaknadiv nije. 


Gdje je — pitaš, bezumniče! — 
— Bies taj, što ti strast potiče, 
Što te na zlo nuka, draži? — 
»U sebi ga ded potraži!« 


Gdjekoj' čovjek bez sve mjere 
Sve sam hoće da poždere, 

A za bližnjeg, još ne sita, 
Niti mari, niti pita, 

“Već sve samo sebi grabi 

I u svoju korist rabi, 

Mješina mu dok ne puče 

I vrag svoje ne odvuče. 


Gdjetko dosta svieta prodje, 
Pa i zdravo kući dodje, 
Tek na kućnom eto pragu 
Popikne se, ode k vragu. 

Gdjekoj' čovjek sve pokreće, 
Svrhu svoju da poluči, 

Al s tog hasne imat ne će, 
Dok pameti ne nauči. 


Gdje odozgo laž i himba vlada, 
Tamo odozdo ubog narod strada. 


Gospodstvo je kratko i traljavo, 
Gdjegod sila vlada, a ne pravo. 


Gdje su vuci, ima deračine, 
A gdje ljudi, ima opačine. 


Gdje se jednom sumnja uvrieži, 
k Prijateljstvo, ljubav bježi. 


Gdjegod ludjak ludu vodi, 
Nesreća ih svud sprovodi. 


Hoće li tko da puk vodi, 
Pače nad njim da gospodi, 
Ne treba mu Bog zna česa, 
Već tek vazda puna kesa, 
Ne treba mu ni mudrosti, 
Već tek malo lukavosti. 


Hude li je gdjekoj' čovjek sreće, 
Sve ti mu se naopako kreće, 
Žito sije, al mu kukolj rodi, 
Ruže sadi, al mu trnje plodi, 
S prijateljstva nevjera mu klije, 
A s ljubavi baš ljutice zmije! 

Hvala može lako da opoji, 
I pametna kadšto da osvoji. 


Ho'š li, da te žalost mine, 
Što ti pokoj duše muti, 
A ti slušaj, kazat ću ti: 
Napij der se, majčin sine! 


Hoćeš li na bližnjeg da navali 
Prosta rulja, — a ti ga pohvali. 


: Hulja hulju neka psuje, 
Zmija zmije ne otruje. 


Himbenjaka nehotice 
Često odaje već i lice. 


I žarka će ljubav da ohladi 


Od svagdašnje brige il' od gladi. 


I siromah za to više haje, - 
Kako mu se, no što mu se daje. 


Izkustvo je vražja daća, 
Koju svatko skupo plaća. 


Istina je uviek jedna, ista, 
Makar da se svagda i ne blista. 


I duševne i tjelesne sile, 
Makar kako razvijene bile, 
Ipak svojih granica imadu, 
Preko kojih silit se ne dadu. 


Istina je, sunce svuda sije, 
Al jednako ipak svih ne grije, 

I pravda se i pravica tako — 
Premda jedna — dieli nejednako. 


I takovih dost?" imade, 

Za koje se dobro znade, 
Da zakone božje gaze, 
Premda crkve svedj polaze. 


I nevolji čovjek se priuči, 

Baš ko oko u tmini bez luči. 


Iz poboja do pokoja, 
A iz tmine do istine. 


Ima ljudi, koji svedj nastoje 

Po svom ćefu sviet da preustroje, 
A ne znadu u čas kućne biede, 
Kako da si kutić svoj urede. 


I učenjak dosadjuje, 
Kad svedj isto opetuje, 


. Te bez kraja i bez mjere 


Uviek jednu kozu dere. 


I ledeno srce plane, 

Kad ga štogod živo gane, 
Ko što kamen to svjedoči, 
Kad s trvenja iskra skoči. 


I pod lovor-viencem bajnim, 
Što se oko glava vije 
Slavnih ljudi čarom sjajnim, 
Bodljivo se trnje krije. 

I najvećeg učenjaka, 

Što se bavi vrh oblaka, 
Može kadšto ludo diete, 
Da pitanjem svojim smete. 


I medj' ljudma će nastati 
Svuda mir na ovom svietu, 
Kad će suri vuk janjetu 

I pas zecu kumovati. 


I zlo diete dobra mati 
Suznim okom kroz sviet prati. 


I priroda, kad nam lice kaže, 
Puno čara i milinja, laže, 

Jer ma kako bila zamamljiva, 

Pod tom krinkom ipak trulež skriva. 


Iznenada slučaj spoji, 
Što posamce kadkad stoji. 


I najmanji darak sreće 
Nesretna će usrećiti, 
Dočim blago stoput veće 
Sretna ne će uzhititi. 


»Iza boli sliedi zdravlje, 
Iza težke borbe slavlje !« 
Tiem se mnokrat u zabludi 
Siromašni tješe ljudi, 
Dočim svud ih i do vieka 
Najzad poraz i smrt čeka. 


Iz ljubica, što ih ljubav sadi, 
Kašnje često mržnja otrov vadi. 

Istina je: sav sviet rado šara, 
I na svoju sve navraćat gleda, 
Al se borme ni to tajit ne da, 
Da se čovjek sim najradje vara. 


Istina je jednostavna, 
Mnogolična laž ogavna. 


I mudraci rane ljute 
Kadšto snose, ali — šute. 


Iz knjiga se mnogo toga 
Čovjek može da nauči, 
Ipak život ne prouči 
Bez izkustva vlastitoga. 


I jal može dobar plod da plodi, 
Kad iz takme dobro proivodi. 


Ima vlada, koje o tom rade, 
Da medj sobom narode zavade, 
Jer tek s toga vrela nečistoga 
Crpe snagu obstojanja svoga. 


I pjesnici kadšto hine :: 
Jedno poju, drugo čine. 


Istinu je treba reći svakom, 
Tek ne treba umah lupat šakom. 


I takovih ima ljudi, 

Kojim ti se viek u grudi 
Rek bi do dvie duše bore, 
Ljuto bore, ljuće kore, 

A da ipak tužna, biedna 
Ne nadvlada baš nijedna, 
Dok najposlie s toga jada 
Um il' srce ne postrada. 


I tog dobra na tom svietu, 
Što nam mati narav daje, 
Na vlastitu našu štetu 
Zlobom ljudskom ponestaje. 


Ima ljudi, što ne hine, 

I nikomu zla ne čine, 
Jerbo nisu varalice, 

Kamo I ljute ubojice, 

Pače nisu ni zle ćudi, 

Već upravo »dobri ljudi«, 
Što se rado s svakim druže, 
Svakog rado i posluže, 
Sto se umah nadju svigdje, 
Ako 'e samo išta igdje, — 
Riečju: ljudi vrlo častni, 
Ali — strašno dugočasni. 


Iz cvatuće mladosti doline 

Na života visoke brdine 

Čovjek mora da se mučno penje, 
Dok napokon jadan ne zastenje, 
Videć, gdje ga dopratila bieda 
Do predjela vjekovitog leda. 


I dandanas, kako vele, 
Svatko nešto obožava: 
Osla, vola, orla, lava, 
Najviše ih zlatno tele. 

Izmedj muka svakojake ruke 
Brojit valja i duševne muke, 
Što čovjeka valja da spopanu, 
Kad se s njime razgovarat stanu 
O uzornih stvarih skroz prostaci, 
O učenih pako skroz glupaci. 


Ima stvari, što su vrlo liepe, 
Al ništave, tek da vid zasliepe. 


I lopovi ti se muče, 
Svojski zakon da prouče, 
Al ne, da mu tragom idu, 
Već tek da ga mimoidu. 


I nevolju, bolje, da podnosiš, 
No pomoći da od rdje prosiš. 


I dandanas dost' imade Mida, 
Al tiem manje pravih Leonida. 


Ima ljudi, knjigam što priliče, 
Što se vezom i! naslovom diče, 
Ali kad ih proučiš, — gle čuda! — 
Žao ti je vremena i truda. 


Ima jedna vrsta ljudi, 

Što ugodit svakom žudi, 
Na svaku se stran prelieva, 
Svakom laska, slavu pjeva, 
Slavoluke svakom gradi, 
Ali sve tek — sebe radi. 


I vješala može da proslavi 
Velik čovjek, — na njih kad zaglavi. 


I čovjeku pametnomu, 

Al ne vazda opreznomu, 
Laskava se rieč priliepi, 

Te ga kadšto tak' zasliepi, 
Da počini kakve trice 

U ludosti nehotice. 


I vražjim se hoće gdjetko zvati, 
Samo kad ga dobro vrag taj plati. 


Ima ljudi, što si bradu glade, 
Kad koristi s tudje štete vade. 


Ima ljudi, koji sve, što znadu, 
Ili blago, štono ga imadu, 
Svietu svakdan iznovice kažu, 
Te ko robu kakovu izlažu. 


I mržnja se kadikad primiri, 
Tek se zavist nikad ne pomiri. 


Iz kastalskog, tko umije, 
Vrela da se ponapije, 

Nit' što želi, nit' što prosi, 
Jer u sebi nebo nosi, | 
Te on crpi s toga neba 
Svega, što mu godier treba: 
Njemu sunce zlata daje, 
Mjesec srebra, kad mu sjaje, 
A dragulje nebrojene 
Zviezde nebom raztepene ; 
Pa on s toga rado pjeva 
Pod oblaci kao ševa, 
Koja čim se više uzvije, 


E, me 


Pjeva sve to umilnije, 
Jer joj tako izčezava 
Zemska bieda, zemska strava. 


Izranjena i krvava 

Bolja, nego luda glava, 
Jer toj nikad ni do vieka 
Nema spasa niti lieka. 


Istinu je moći reć svakomu, 
Tek se pita: kada, gdje i komu? 


I u ljudi valja ta istina: 
Kad na koga zloba gdjegod vreba, 
Da mu se je više čuvat treba 

Ima manje, više ljuta 
Baš. otrova dosta puta 
U nekojih baš kovina 
I bilina i živina, 
Ali ljući svakako je 
X Otrov, što ga ljudi goje 
Kadkad proti bližnjem svomu, 
Jer uztuka nema tomu. 


'Izmedj raznih ljudskih lica 
I takovih kadšto ima, 
Kojih ti se lik doima 

X Ko gotova tjeralica. 


I jelena ko što jaka 

Najzad pasi množ nadvlada, 
Tako vidiš poštenjaka, 

Od množ hulja gdje postrada. 


Bogović: Posmrtne pjesme. 

I u kašnje naše doba 
Iza pustih nada groba 
Glase nam se prošli časi 
Ko zagorskog roga glasi, 
Što ih nama nosi jeka 
Iz daleka, iz daleka 
Dirajuć nam srca strune, 
Dočim oko suzom pune. 


I zlo može kojom zgodom, 
Da urodi dobrim plodom. 


I od biesnih dvonogijeh pasa 
U toljage tek imade spasa. 


Iza noći danak sviće, 
“QA iza zla bolje bit će! 


Jur Salomon reče: Sve je tašto; 
Kad je tako: Cemu život? Zašto? 


Jedna ti je od najvećih rdja 
Čovjek, u kog nema milosrdja. 


Jal podnosi s tudje sreće 

Mnokrat jade mnogo veće, 
No s vlastite svoe nevolje, 
Jer ko jakrep sam se kolje. 


Jao, gdje se usta smiju, 
Dočim oči suze liju. 


Javnog mnienja silna struja, 
Baš ko vihor 11 oluja, 
Većput proti uvjerenju 
Daje pravac našem mnienju. 

Jedni prošlost izpituju, 

A budućnost drugi snuju, 
Tek se u tom stanju stvari 
Za sadašnjost slabo mari. 


Jao onom, koga žale, 

Kamo 1 koga odviš hvale, 
Jer prie, poslie dodje hora, 
Gdje to skupo platit mora. 


Jednog mami vlast il' časti, 
Drugog razne svieta lasti, 
Trećeg blaga sjaj silnoga, 
Samo mudrost riedko koga. 


Jedan umnik više može, 
No sto luda kad se slože. 


Još se nisu pameti dozvali 

Bud narodi veliki bud mali, 

Čim se svojim krvnikom za volju 
Medju sobom i dandanas kolju. 


Jedan mudrac šutnjom više reče, 
"No sto bena, kad im zbor blebeće. 


Jednostrani učenjaci 
Obično su smušenjaci. 


Jedna ruka, koja radi 1 štedi, 
Mnogo više no dvie liene vriedi. 


Jao vladam, koje na stratištu 
Svom obstanku krvna lieka ištu. 


- 

Jesi ! željan ljudskoga obćenja, 
Imat moraš s ljudmi potrpljenja. 


Još je sreća po čovjeka, 
Da ga udes kao roba 

Ne progoni doviek vieka, 
Već do hladna samo groba. 


Jesi I čestit, a ti radi, 
Nijesi li, varaj, kradi. 


Jao narodu, kad pogibG prieti, 
Te ga vode ljudi prenapeti. 


Jedni silne darivaju dare, 

Drugi svoje posljednje dinare 

U ciljeve vele uznosite 

I namjere obće plemenite, 
Dočim treći, stojeći sa strane, 
Sebe s tiha liepo tiem prehrane. 


Još bi čovjek kako tako prošć 

I do kraja ko stvor drugi došo, 
Da vražjega roja misli nije, 

Što mu svakdan s nova mozak pije. 


Jesi ' dobar, sviet ti to zavidi, 
Jesi 1' zao, sviet se tebe stidi, 
Bio dakle andjeo ili djavo, 
Svietu ništa ne će biti pravo. 


Ja si želim: bit bez briga, 
Imat dosta dobrih knjiga, 
Uklonit se u samoći 
Ljudskoj zlobi i slaboći. 


— 10 — 


Jalom svojim drugim godiš, 
Sebe grizeš, sebi škodiš. 


Jur Eshilo mudri, koji steče 
Vječnu slavu, nekoč i to reče: 
»K_ najvećoj nas želji želja vodi, 
Da nas majka nikad ni ne rodi!« 
A tko ljude i taj sviet poznaje, 
Mudrom starcu zbilja pravo daje. 


»Ja se 'vako..« »A ja tako krstim !« 
»Ja se medju nekrštene vrstim |« 
»Nije, da znaš, prava vjera tvoja!« 
»Niti tvoja!« »Već jedino moja:« 
Tako viču tužnoj u zabludi, — 
A ja pitam: >A jeste li ljudi?!« 


Jedva na taj sviet rodjeni, 
Jur smo na smrt osudjeni, 
Tek se pita: poslie, prije 
Da Y nas majka zemlja krije? 


Jao si ga, komu žića jeka 
Dovikuje: nikad, ni do vieka! 


Jao, komu srce nekoč vrelo 
APrie obumre, nego li i tielo. 


pama srcu, komu dodje hora, 
Sto obljubi, da mrziti mora. 


Jedan veli: »ti rodoljub nisi!« 
Drugi opet: »izdajica ti si!« 

Dočim treći, stojeći sa strane, 
Ovako se na njih tad izlane: 

»Bude |' zbilja djelo vam traljavo, 
Tad imate obojica pravo«. 


Jesu 1' — reci — dobe glasovite 
Poradjale ljude znamenite, 

I' obratno: velike osobe 
Proizvele sjajne one dobe? 


Jaučeš male rad nesreće, 
KO da ti je sve propalo, 
A ne pitaš usred smeće, 
Kol'ko ti je preostalo ? 


Kad im zbiljno gledaš lice, 
Mniš, mudri su ko Soloni, 
Pak i strogi ko Katoni, 

A kad tamo — kukavice. 


Kadikad su -+miritelji 
Baš nemira širitelji. 


Kog nevolja neprestano prati, 
Nije čudo, ako zdvojno cikne 
I srćući u smrt ljutit vikne: 

»Bolje mrieti, nego umirati !« 


Kad u selu pas zalaje, 

Lavež pasa svud nastaje, 

Tako zlobnik kad što kaže, 

S njim se odmah vas grad slaže. 


Kad oko nas sve potavni, 
Tad časovi prošli davni, 
Uspomenom pobudjeni, 
Divnom maštom pozlaćeni 

Dodju, da nam vrieme krate 
I za koj čas prošlost vrate. 


Kad nij' drugčie, rieči važi, 
I' ublaži, — tek ne laži. 


Kad svjetina koga obruži, 
Ded se i ti njoj pridruži, 
Ako ne ćeš da i tebe 
Uzput ljuto ne ogrebe. 


Kad dogori do nokata, 
Brat ne mari ni za brata. 


Korist — to je ona sila 
Od vajkada možna bila, 

Štono ljude tiesno spaja, 
Al ih mnokrat i razdvaja. 


Ko što cvieća divna kita 
Samoj sebi ne miriše, 

Tako duša plemenita 
Rajskim dahom drugim diše. 


K cilju sjajnu vode višeputi 
Prije krivi, nego pravi puti. 


Kako koji! — Seljak steše 
S drva lunjak za sva kola, 
A umjetnik klesar kleše 
Od kamena svog Apola. 


Kadšto ne zna ni sam djavo, 
Što je krivo, što li pravo. 

Kad se nebo naoblači, 

Svatko smjesta pod krov bježi, 
Kad se javno pravo tlači, 
Svatko sebe spasit teži. 


K slobodi se bez slobode 
Robski dusi zalud vode. 


Kad ti pusta žalost srce para 
Ali kad se brineš radi česa, 
Nek te tješi poslovica stara: 
Za sto ljeta ni kosti ni mesa! 


= Ko kopriva pokraj plota, 
Niče putem svud prostota, 
izkustvo svatko steče, 
Tko se živo tu opeče. 


Krasnu dievu kad upetim, 

Nehotice tad se sjetim : 

I to krasno, svježe tielo 
Bit će smrti plien za cielo, 
/ Krasote će ponestati, 

I gol kostur tek ostati, 

Ko satira na ljepotu, 

Dok još bješe u životu. 


Ko pod sniegom ili ledom 
Mlado bilje što proklije, 
Tako hladnim pod pogledom 
Cud se blaga kadšto krije. 


Kad se od nas dieli danak, 
Primiče se blagi sanak, 
Što nas kroz noć bar zasliepi, 

Novom snagom nas okriepi, 
Da se sutra tad nanovo 
Počne djelo Sisifovo. 


o iskrice nebrojene, 
Sjaju zviezde s noćnog svoda, 
A 


I su vazda i studene, 
Kao srca ljudskog roda. 


Kadšto kruna, makar zlatna, 
Može ipak biti blatna. 


Kad u tebe s čista mira 
Bez razloga sviet taj dira, 
Prošibaj ga ljudski i ti, 
;. “Ti mu nemoj oprostiti, 
Već kako mu drago bilo, 
Daj mu šilo za ognjilo. 


Kad te družba hulja kudi, 
Ne tari si mnogo glave, 
Tek kada te hulje slave, 
Na oprezu, brate, budi. 


Kad se grizu živi ljudi, 
Neka! kad su takve ćudi, 
Ka tko mrtvim ne da mira, 

Taj je gori od vampira. 


Kad nevolja koga snadje, 


ve moguće obećaje, 
Nu kad opet zdrav izadje, 


a rieč haje i ne haje. 

Kad se kolju kao pseta 
Zlobni ljudi, nije šteta, 
Nu kada se stanu klati 
Bolji, — moraš proplakati. 


Kroz vas život svedj se mučiš, 
A najposlie što polučiš? — 

X Mali humak sred grobišta, 
Kratak spomen, — drugo ništa. 


Kad nam svježa mladost prodje, 
A mlitava starost dodje, 

Na obzorju tihim sliedom 
Zviezde nada ginu redom, 

Dok nam usred noći kasne 

I luč žića ne ugasne. 


Komu udes sve oduze, 

\ Tomu dade barem — suze. 
4 
+ 


Kad u tebe vrag ne dira, 
Daj mu, brate, i ti mira. 


Kad se čovjek s ovim svietom dieli, 
Iz noći se u noć opet seli. 


Kad prijatelj gorku reče 
Nepravedno, gore peče, 
No tjelesna ljuta rana 
Od dušmana nam zadana. 


= 


Kad istinu ne možeš da kažeš, 
Radje šuti, nego li da lažeš. 


Kad od dvoga jedno mora biti, 
A to ipak volim uzjašiti 


—_ 

Baš magarca, da me s pruda krene, 
No magarac da uzjaši mene. | 


\ 
Kad poštenjak umre, kažu: 
Bješe čovjek pošten, vriedan, 
Te u hvali svi se slažu, 
Nu ne sliedi ga ni jedan. 


Kuj željezo, ali baršun gladi, 
Pa ovako i s ljudima radi. 


Koga putem razum vodi, 
K cilju svomu taj dohodi. 


Kud se godier svjetlost svrati, 
Mora da ju i mrak prati. 


Kad mi uman čovjek zbiljski kaže, 
U svem da se s svietom slaže, — laže. 


Kad se javiš s zvekom od dukata 
Ili s punom kesicom talira, 
I' bar šumom vriednostnih papira, 
Svaka ti se otvaraju vrata. 


Koga bieda, a bez krivnje, bije, 
A on može da se tomu smije, 
I strpljivo u zlu dane traje, 
Mora angjeo ili — ludjak da je. 


Krepošću se kadšto ono krsti, 
Što medj zloće treba da se uvrsti. 


Kad se slablji s jačim druži, 
I' postrada il se obruži. 

Knjižnica je i u bogatuna, 

A u njojzi djela slavna, razna, 

Al što hasni knjižnica mu puna, 
Kada mu je uz nju glava prazna? 


Kada ti se prijatelj pretvori 
U dušmana, — dušman je najgori. 


Ko na moru danomice 
Vječna plima i osjeka, 

x Radost, žalost izmjenice 
Svud na svietu ljude čeka. 


Ko što nekoč, tako baš i sada 
Svakim viekom druga misao vlada, 
Jer svak viek se svom kumiru klanja, 
Te. za svoju pomisć prianja, 

I ko što se sada mi smijemo, 

O viekovih prošlih kad štijemo, 
Isto tako svedj napredujući 
Smijat će se i nam viek budući, 
Nu i on će, bolan, u nemiru 
Klanjati se opet svom kumiru. 


. Kad ti srce tište boli, 
_1> A ne možeš proplakati, 
* I! se umom osokoli 
Il!" se težka posla lati. 


Kamo sreća, da je protrnula 
Pred Olimpom Prometeju ruka 
li da je putem utrnula 

Ona iskra, što nas mislit nuka, 
Bila bi se od nas odvrnula 

I od njega mnoga bol i muka! 

Kadkada si s divlje strasti, 
S nerazbora il' napasti, 
Više nego drugi ljudi, 
Gdjekoj' čovjek sam naudi. 


Kad ti stanu ljudi čestitati, 
Tako im milo ti za drago vrati: 
Nek vam bude, tajno što želite, 
Meni pako, evo što velite. 


Kola vuku naprednjaci 
Napried, te se tim iztiču, 
Natrag pako natražnjaci, — 
S tog se kola i ne miču. 


. Kad te sjeta obuhvati kleta, 
X. Jade svoje pravedno ocieni, 
“Omjeri ih velom mjerom svieta, 
Pa ćeš vidjet, kako su maleni. 


Kud se godier čovjek kreće, 
Praćen trakom trajne sreće, 
Jedan kumir svud mu sja, 
A nesreća kad ga slieće, 
Opet mu se svud nameće, 
Ime mu je vazda — >Ja«. 


Kao sievak okresnice, 

Što se često strjelimice 

Preko noćna neba vine, 

Za čas sine, pa umine, 

Tako isto čovjek svane 

Tek za kratke žića dane 

Na toj zemlji, a tad — gdi je? 
Tu je bio, — već ga nije! 


pm 


Kad te rani sviet oholi, 

Pa te srce s tog zaboli, 
Pred sviet boli ne iznosi, 
Nit melema u njeg prosi, 
Već kad bučni danak mine, 
Uz sjaj zviezda i mjesečine, 
Potuži se tihoj noći, 

Ona će ti, znaj, pomoći. 


Kad se zlobnik gdje primiče, 
Može lako da proniče 

Zla iz dobrih djela žetva, 

Iz molitve pako — kletva, 


Kad čovjeka putiš luda, 
Svejednako žali truda, 
Ko kad sliepcu namiguješ 
I!' gluhaku prodikuješ. 


Kad nas zlobni i oholi 
Jezičinom sviet posieče, 

\ Toliko nas ne zaboli, 

No kad drug nam žalnu reče. 


Kad pravednik zbog pretežka jada 
Iz dna srca uzdiše duboko, 

4. Te mu gorka suza kane s oka, 
Jao si ga, kom na dušu pada. 


Kao što se gavran nikad ne će 
U goluba biela pretvoriti, 

Tako ne će ni pod cienu sreće 
Od lopova pošten čovjek biti. 

Kad nij mesa, a jesti se mora, 
U tek ide suha krušca kora. 


Kadkad više liepa koja halja 
Od onoga, tko ju nosi, valja. 


Kada vidim ljude mlade, 
Gdje osnove krasne grade, 
Te se uz to šale, smiju, 
San mladosti bdijuć sniju, 
Tada s knjige ko da čitam 
Sudbinu im, te ne pitam: 
Što će sreća još im dati? 
Već: kad će ih jur izdati: 


Kad koj" čovjek obogati, 
Sviet ne pita mnogo: kako? 
Jerbo novac, valja znati, 
Posvećuje djelo svako. 


Kako da sviet za uboge haje, 
Kada na njih već i pseto laje! 


Kad mogućnik vlast zlorabi, 
Skrajna zdvojnost mlat pograbi, 
Te silniku baš nemilo 

Vraća šilo za ognjilo. 


Kada sila što pridieli, 

Tad ne pita nikog mnogo: 
»Hoćeš, ne ćešš«, već mu strogo 
I osorno: »moraš!« veli. 


Kadšto znade skrajna ljudska zloba 
Prekoračit i granice groba. 


> 


. 

Kad djevojka smisao razumije 
Nevinosti, već nevina nije. 


Kad jur čovjek rek bi u grob pada, 
Nečemu se ipak jošte nada. 


Kad siromah bogataša tuži, 
Pravdu gubi, pa još se obruži. 


Kad te izda laži-nada, 
Nać' ćeš, ako valjaš išta, 
U naporu silna rada 


oIu sebi uporišta. 


Kad ti uspjeh želju okruni, 
Slavu sebi pripisuješ, 

A kad ti se ne izpuni, 
Druge kriviš, te ih .psuješ. 


Kada vidiš svoje mane 
Na drugima, mah ti odlane. 


Kada ljubav jur pepeo krije, 
Pod pepelom još ljubomor klije. 


Kad ludjaka nužda stisne, 
Jauče, te mu srce svisne, 
Dočim mudrac mukom muči 
I od nužde još se uči. 


Kada mile mrtve zakapamo, 
Tad suzami lice natapamo, 

Al su suze većma pečaljive, 
Kad moramo zakapati — žive. 

Kad pravednik očajava, 
Videć pravdu, gdjeno spava, 
A nepravda gdje hotice 
Osmradjuje pravdi lice, 

S bolom pita: Kada jesi, 
Vječni Bože, kaži, gdje si? 


Kad se brani zlo na svietu, 
Tek na dobrih biva štetu. 


Kad tko čini od dužnosti više, 
U zasluge treba da se piše. 


Kad se ljuti boj gdje bije, 
Plaća onaj, koj' kriv nije. 


Kog nauka ne prosvieti, 
Viek će se na čuda kleti. 


Kada vidim, kako mnogi hrle 

U Panteon medju neumrle, 

Da se smjeste za Života veće, — 
Neumrlim biti mi se ne će. 


Kad što skrivi Petar ili Pavo, 
Ne razlikuj, — svakom sudi pravo. 


Kako koju stvar tko pojmi, 

: Kako I ga se štogod dojmi, 
—L9 tom visi manja, veća 
/ Ljudska sreća il' nesreća. 


Komu ništa baš ne smeta, 
Kada vidi toga svieta 


Bogović: Posmrtne pjesme. 


s M4 = 


Raznolika zla posvuda, 
H' je mudrac ili — luda. 


Kad se lisac koj' iztiče, 
Svietu nešto da prodiče, 
Ne pazi mu na načelo, 

Već na prste i na djelo. 


Komu zbilja jur dodija 
Čovječanska lakrdija 

Sa svom svojom izpraznosti 
I s ogavnom himbenosti, 
Treba da se s torom dieli, 
U samoću pak preseli, 
Gdje će opet sretan biti, 
Umije li zatajiti 

Samog sebe i sve strasti, 
Te s mudrosti crpit slasti. 


Kad čovjeka smuti holost kleta, 
Drži, da je gospodarem svieta, 
A onamo, vičuć kad zaprieti, 
Niti muha s peći ne poleti. 


Kad na mudrost tupa glupost skoči, 
Da joj vedre poizkopa oči, 
Mudrost treba da se pera lati 
Poput mlata, i da glupost smlati. 


Kom uspjeha k svrsi treba, 
Mora zgodu da uvreba, 
Dodje I, treba da ju rabi 
I za perčin umah zgrabi. 

Kad na dobra dobar skače, 
Samo, rek bi, nebo plače, 
Nu zao zloga kad pobije, 

I pako se tomu smije. 


Kad ugladjen čovjek vidi, 
Gdje se surov prostak kreće, 
Te se družtvu još nameće, 
Tad se mjesto njega stidi. 


Ko što godier ni velikih gora 
Bez guduri nema i ponora, 

Tako nema ljudi velikana 

Bez velikih kadkad ljudskih mana. 


Kad pravicu tjerat kaniš, pobro, 
Što ti kažem evo, pamti dobro, 
Imao pravo makar deset puti, 

Ne imaš li novca, a ti šuti, 

Bez novaca ništ se postić ne da, 
Jer na golu kost ni pas ne gleda. 


Kad navale neznalice, 

I!' zapriete kukavice, 

Misle: do njih sve da stoji, 
I' da ih se svatko boji, 
Nu sviet vidi, da bulazne, 
I na rieči da im prazne 
Niti koza bradom miže, 
Niti mačak rep svoj diže. 


Krv je nekoč tekla riekom 
Radi vjere razlikosti, 

A prosvjetnim našim viekom 
Teče radi narodnosti. 


Kad se vragu hoćeš da osvetiš, 
Pazi, da se sam tad ne oštetiš. 


Kog laskanjem možeš da predobiš, 
Tog po malo možeš da zarobiš. 


Kad već moraš, a ti kudi, 
Ali prije stvar razsudi, 
Na krivce se tek izderi 
I jednakom mjeri mjerom. 


Ko što ćorav vrlo lako 
Medju sliepci kolo vodi, 
Nadriknjiga isto tako 

Medj' glupaci viek gospodi. 


Kad zao jezik kani, da te rani, 
Nikakov te oklop ne obrani. 


, Kad s ludosti svoje zla doživiš, 
“— Nemoj s toga sudbinu da kriviš. 


Kad sve drugo spava i miruje, 
ožisla bdije, bliedi, spletke snuje. 


Kad zla savjest koga kori, peče, 
Pod glavu mu bodljiv jastuk meće. 


Kad o nama tko šta laže, 

»E, pa neka!« svak nas kaže, 
Al istinu kad nam reče, 
Najljuće nas to zapeče. 

Kad nam koj'kud srce luta, 
ini nam se višeputa, 

Uprav ko da do dvie sile 

Protivne si i nemile, 

A u grudih nam vlastitih, 

Biju bojak strahoviti, 

Bojak rek bi pakla i raja, 

Komu nikad nema kraja, 

Gdje nijedna vlast ne more 

Drugu svladat, kad se bore. 


Kada pustoj u samoći 

I! u tavnoj bez sna noći 
Jedna misć drugu goni, 
Te duboko um zaroni 

I' se popne na visoko 

li stere na široko, 

A ne može da si nadje 
Mjesto luči, što mu zadje, 
Makar tračak bar istine, 
Već tumara usred tmine 
Svojim umom simo tamo, 
Dok ne znade ni kud kamo, 
Tada velik bogac da je, 
Uman čovjek sam priznaje. 


Kako nekoč, tako sada 
Rado sliedi svud gromada, 
Kao ovce predvodnika, 
Lukavoga državnika, 

Koj' ju znade, da zabavi, 
Kad s njom kojekuda hodi, 
Te ju sliepu za nos vodi, 

I" u toru strižuć gladi 
I mjesto nje misli i radi. 


Kad te s česa savjest kori, 
Što ne mo'š da zaboraviš, 
A ti moru tiem umori, 

Da pogrješku tad popraviš. 


Kad nevolja hoće kruta, 
Da te krene s pravog puta, 
Uztraj sved na putu bolju, 
Makar bilo uz nevolju. 


Kad će napast da te obrlati, 
Tad se posla brže bolje lati. 


Kog ni primjer, a ni savjet tudji 
Ni izkustvo dobru ne nauči, 
Treba da se kao marva muči, 
Jer je ludjak od sviju najludji. 


Kad ti crni petak svane 

I tvog rada plod propane, 
Plačuć vrieme ne potrati, 
Već se s nova posla lati. 


Ključ od srebra ili zlata 
Otvorit će svaka vrata. 


Ko što svakom gorom neka 
Otajstvena vlada jeka, 
Tako isto od vajkada 

I narodom svakim vlada 
Tajna neka čuvstvi sila, 

Što se u njem uvriežila, 
Te viekove s njim vjekuje, 
U pjesmi mu odjekuje, 

I kroz život svud ga vodi, 
Tješi, kriepi i slobodi. 


Koga harnost preko groba prati, 


X Tom na grobu cviet najljepši cvati. 


x 


Kako gladnu kora hljeba, 
itim kadšto papra treba. 


Kudi sve do mile volje, 
Tek načini štogod bolje. 


Kad te jadna sve ostavi, 
Sam se sobom tad zabavi, 
Pak ćeš tudje bez pomoći 
Svakojako bolje proći. 


Ko što svuda ima miene, 
I uz svako svjetlo sjene, 
Isto tako medj' dobrima 
I zlih ljudi dosta ima, 

Al ni malo to ne smeta 
U velikom skladu svieta, 
Gdje vidimo, da i zmije 
I golube sunce grije. 


Kad ti jednom duh uroni, 
A u vrtlog misli kletih, 
Gledaj im se kako oteti, 
Te izplivaj il' — utoni. 

Kada dvojba koga kuša, 
Nek razloge uma sluša. 


Ko što svjetlost tamu proizvadja, 
Opreka se i medj' ljudma radja, 
Jer gdjegod ih ima zadovoljnih, 
Tu se nadje umah i zlovoljnih. 


Kadkad mala stvar odluči, 
Da se dobro il? zlo sluči. 


“Koji sretne s tobom dane 


Traju, to su crne vrane, 
Al što s tobom jade diele, 
To su riedke — vrane biele. 


Kadšto cviet se i pod sniegom javi, 
Kadšto starac sanja o ljubavi, 

Al pod sniegom ko što cvietne traje, 
Tako i starca ljubav mah izdaje. 


Kad te ljuto što zaboli, 

Ti se brzo osokoli, 

Žube stisni, bol pritaji, 

Za nju tobož i ne haji, 

Baš ko da ti ništ ne fali, — 
Samo da te sviet ne žali. 


Kad pravednik o čem sud izreče, 
Time mnokrat mržnju rulje steče ; 
E dakako! glava što dosudi, 
Bit ne može mješini po ćudi. 


Koji žele sviet da spase, 
Krst im uzet valja na se, 

Te ga nosit putem vaja 
Mirno, tiho sve do kraja, 
Od Betlema do Golgate, 
Danak smrti dok ne plate. 


Kog poštena rieč ne veže, 
Ni prisega baš ne steže. 


Kadkad čovjek i za onim teži, 
Od čeg kašnje, čim postigne, bježi. 


Kad svakako valja mrieti, 
Nit se moći tom oteti, 
Mudrije je mriet spokojno, 
No nemirno ili zdvojno. 


Kadšto pojam o slobodi 
K neslobodi bližnjeg vodi. 


Kad čovjeka težka kušnja kuša, 
Treba najprie um svoj da posluša, 
ZŽatiem pako srce, a tek tada 
Nek odluči, ako ima kada. 


Kad si bena, bolje, da ušutiš, 
No buncanjem da pametne mutiš. 


Kad slobodu tudju gušiš, 
Tiem i svoju slabiš, rušiš. 


Krepost, koja za tiem ide, 
Da ju javno sviet priznaje 
I svi da ju umah vide, 

Tiem krepošću bit prestaje. 

Koga grije čuvstva divni plam, 
I osamljen — ipak nije sam. 


Kadkada su nehotice 
Mudrost, ludost komšinice. 


Kad te koja stvar razdraži, 
Najprie burnu ćud utaži, 
Zatiem od sna sviest probudi 
I o stvari tad tek sudi. 


Ko što vjetar u pustari 
Brzo svaki trag zamete, 
Tako i sviet za nas mari, 
Kad nas više ne upeti. 


Koga s pravom cio sviet prezire, 
Taj od sebe najzad sam zazire. 


Kad tko gorsku jeku kara, 
Jeka karom odgovara, 

Tako, kad tko druge psuje, 
Mora psovke sam da čuje. 


; Ko što tielo nij' bez sjene, 


iti sreće nij' bez miene. 


. 


Kad se dobra čovjek zadobavi, 
Sve zlo prošlo umah zaboravi, 

Al se često prošlog dobra sjeća, 
Kad ga snadje kakova nesreća. 


Kroz borbu se moć značaja, 
Ko kroz vatru zlato, kuša, 


I s tog ne će prot' belaja, 
Da se bori svaka šuša. 


Komu oči krije mrena 

Budi ljudske oholosti, 

Bud ludosti, ništavosti, 

Daj mu pod nos ljuta hrena. 


Kako da se shvaća pojam sreće, 
Kad mu svatko drugo šta podmeće! 


Kad provališ stalnu neku dobu, 
Vjera, nada, ljubav proć' se sprema, 
A ti stojiš na uzora grobu, 
Videć, da ih za te više nema. 


Kad je sve na svietu tašto, 
Zašt za taštiem težiš — zašto? 


Lašnje se je sa rogatim bosti, 
No s predsudom ili sa gluposti. 


Ljubav mane umanjava, 
A mržnja ih povećava. 


Ljubav može da razblaži, 

Ali može da razdraži, 
2 nudja sladkim medom, 

Kadšto opet gorkim jedom. 


Ljudi strastni, pretjerani 
Niesu nikad na to zvani, 
Da velika djela grade, 

Već da ruše i razgrade. 

Ljudi poluobraženi, 
Polugradski odjeveni, 

Budi s kojeg godier kraja, 
Šarena su i značaja. 


Ljudski život toliko valjađe, 
Koliko ga svatko cienit znade. 


Laž je mnokrat sladka i bljutava, 
A istina gorka, ali zdrava. 


Ljudsko družtvo štovanja ne krati 
Ni zlotvoru, zločin kad pozlati. 


Ljudi, štono sve premeću, 
Sve na sitnu vagu meću, 
Obično su slabe vjere, 

Sami drugim krivo mjere. 


Ljudska ti je krepost prava 
Vrlo nježna, riedka trava, 
U zabiti tiho niče, 

Pa se rado ne iztiče. 


Lašnje zviezde prebrojiti, 
No svim pravdu odkrojiti. 


Lovor-vienci, što se viju 
Izabranim oko glave 

Poput kruna za znak slave, 
Često od trnja krunu kriju. 


Ljubi bližnjeg! — kako ne bi? — 
Kad najbliži svak je sebi. 

Liepo tielo dar je sjajan, 

Al bez duha nije trajan, 
Tielo poput cvieta sahne, 
Duh ga s nova tek nadahne. 


Lopovu je svojski prepredenu 
Medju ljudmi poštenimi lako, 

Al čovjeku skroz i skroz poštenu 
Medj lopovi zlo i naopako. 


Lažna tuga javno buči 

I zvonima na glas zvoni, 
Dočim prava tuga muči 
I na samu suze roni. 


Ljudi kažu: nema više vraga, 

Nestade ga, ode jur bez traga, 
Al najveći ipak vrag na svietu 
Osta čovjek, čovjeku na štetu. 


Ljubav vjerna, ljubav prava 
Na svietu je riedka trava, 
Al je rjedja još od ove, 
Prijateljstvom što se zove. 


Ljudsko srce slabim zovu, 
Nu ja tvrdim, da je jako, 
Čim u sebi po gotovu 
Nosi nebo ili pakć. 


Ljudi znadu biti čedni, 
Blagi, krotki i pravedni, 
Iztičući ćud najbolju, 

Al — koristi tek za volju. 

Ljudi većput glupi, posve prosti 
Majstori su baš u lukavosti. 


Liepih rieči dost ćeš naći svigdje, 
Liepih čina malo ili nigdje. 


Luda glava gdje dočima, 
Tamo mudra započima. 


Ludjakom se zato ne smie zvati, 
Tko u horu zna i ludovati. 


Lovor-viencu ocjena je prava 
Tekar glava, koju ovjenčava. 


Ljudi kad si medju sobom 

S prirodjenom himbom, zlobom 
Život gorče ili slade, 

Sve to iz jedne torbe vade. 


Lakoumnik ne slušajuć korbe 
Dotjerat će najzad i do torbe. 


Ljubav prava, ljubav silna 
Milošću je preobilna, 

Jer tek ona sve i svašta 
Opravdava i oprašta. 


Lažac makar da i istinu kaže, 
Sviet će ipak reći: »opet laže!« 


Ljubomor je znak slabosti, 
Plaho čedo sebičnosti. 

Ljubav svojim putem hodi, 
Sama sebi zakon piše, 

a Drugo li ju štogod vodi, 
A to nije ljubav više. 


Laž je mrzka, i s tog umah ledja 
Okrećemo svakom, koji laže, 

Al nas svatko isto tako vriedja,. 
Koj' nam pravu svedj istinu kaže. 


Ljudi, premda vrlo dobro znadu, 
Da je tašta, — ipak goje nadu. 


Ljudi će ti prevrtljivi, 

Kad im dodje na vidjelo 
Nečist poso, reći smjelo: 
>Obziri su tomu krivi!« 


Ljudi su ti vražje pare, 
Svud će račun da ti kvare, 
Osobito kada vide, 

Njim u prilog da ne ide. 


Ludost može život da osmradi, 
Dočim mudrost mirom ga prokadi. 


Ljepši dio žića sav propade, 
Da nij mašte i ćerke joj nade, 
S tog kakogod i varave bile, 
Ipak su nam obje drage i mile. 


Lopov, koga sviet ne kori 
Rad bezdjela, što ih tvori, 

Mirniji je od svakoga 
Čoeka odviš savjestnoga. 


Ljudi su ti ljudi svigdje: 


X 


/ 


u 


i 


I na selu i u gradu 
Svuda hine, lažu, kradu, 
A svetacA nema nigdje. 


Ludost ljudi pretežne većine 
Sva je tajna mudrosti manjine. 


Ljudi nisu baš najgori, 
Što ih tobož sviet taj kori. 


Lud bi bio, tkogod dobra sebi 
Prie no bližnjem ,svom želio ne bi, 
Al se time ipak još ne veli, 
Neka bližnjem svomu zla tko želi. 


Lakoumlje, pa i dobra volja 
Dva su druga žiću ponajbolja. 


Lako k cilju svom dopire, 
Makar kuda putem krene, 
Koga troje podupire : 

Bezobrazluk, novac, žene. 


Lašnje hinit ljubav, gdje je nije, 
Nego ju pritajit tamo, gdi je. 


Ljubav tvoja nikad ne osvoji 
Onog srca, što se tebe boji. 


Ljubav, koja plam svoj krije, 
IP za razlog istom pita, 

< Može biti razborita, 
li prava ljubav nije. 


Ljudsko bi se družtvo razklimalo, 
I u brzo sasvime razpalo, 
Da na uštrb istine i prava 
Nije laži, što ga podržava. 


Ljubav srca kad užiže, 
Može u raj da ih diže, 
Dočim mržnja kad ih pali, 
U pakla ih dno strovali. 


Liepe rieči često kriju 
X. Najerniju ciganiju. 


Luda glavo, zašto ne miruješ, 

Kad znaš, da se dokopati ne ćeš, 
Za čim težiš, već se uviek krećeš 
Oko slutnja, te svedj s nova ruješ? 


Lud je, uz pun stol tko sjedi, 
A ustaje gladan, žedan, 
Ludji, tko za druge štedi, 

Jer nij' slasti žića vriedan. 


Ljudi bit će, te su bili 
Nezahvalni i nemili, 

Te će svoje prijatelje, 
Učitelje, spasitelje 

Izdat u po biela dana 
Vičuć danas: »Hosiana!«, 
Sutra kujuć im verige 

I kličući: »Crucifige!« 

Ljudi veli, slavni, vriedni 
I u svemu izvanredni 
Naroda su svih svojina, 
A svud im je domovina. 


Lakomi su ljudi i pohotni, 

Uz to jalni, kivni i zlohotni, 

Pa s tog im se uviek čini veća 
Tudja sreća, manja pak nesreća. 


Mnogo treba ubogomu, 
Više skupcu svedj lakomu. 


Mudraci se s djecom u tom slažu, 
Da istinu na sva usta kažu. 


Mnokrat možeš s punim pravom reći, 
Da je čovjek dušman svoj najveći. 


Mi smo djeca časovitog daha, 
Za života svoga prikovani 
O grudicu ništavoga praha, 
A po smrti vjetrom razbacani. 


Mužka zloba daleko dosiže, 
Al ju ženska lukavost prestiže. 


Muž značaja popustljiva, slaba 
U mužkih je haljinah tek — baba. 


Mogućnikom pete ližeš 

I pred njima ko pas gmižeš, 
Nu vlasti se čim dokopaš, 
Bratu svomu oči kopaš. 

Medju sliepci i bogalji 
Čoravi su vazda kralji. 


Misaoni ljudi vele, 
Kanaansko zlatno tele, 

Što žudijski puk osvoji, 
Da dandanas još postoji, 
Tek po pojmu što ga novu 
Ljudi danas burzom zovu. 


Mudri može, i kad šuti, 
Da pouči i uputi, 

Dočim glupak kad blebeće, 
Sa sto rieči ništ' ne reče. 


Množ viekova jur uminu, 
Odkad zviezda Spasa sinu 
Ljudskom rodu na izhodu, 
Da ga vodi k preporodu, 
Ali tašta osta nada, 

Jer od tada pa do sada 
Ljudske biede i nevolje 
Ne krenuše još na bolje. 


Mnogi ljudi tim se tove, 
Što u tudjem zvjerinjaku 
I! u bližnjeg svog ribnjaku 
Zvier il ribu mukte love. 


Majka djecu hrani i doji, 
Al ih život tek odgoji. 


Ma što da se komu u grieh piše, 
Zlatna spužva ipak sve izbriše. 

Mnogima je muka mnogo veća, 
Od nesreće svoje — tudja sreća. 


Makar da nam mladost bila 
/Puna mana i ludosti, 
A Ipak nam je vazda mila 
Uspomena u starosti. 


Mladi ljudi dobroćudi 
., Bez izkustva, povjerljivi, 
SA! izkusni stari ljudi 
Sumnjičavi i grižljivi. 


Mudrac može da si sve osladi, 
S pelin-čaše pače med da vadi. 


Mi smo ljudi svi od oka, 

Jer smo dobri, ljubežljivi, 
Milostivi, darežljivi, 

Gdje imade dost" — svjedoka. 


Motri pomno ljudsko družtvo svuda, 
Pak ćeš vidjet bez velika truda, 
Da svak čovjek gleda, prema sebi 
Kako da svog bližnjeg upotrebi. 


Mnokrat proti ljutom gladu 
Ima lieka, al u — radu. 


Makar da tko i postrada, 
Došulja se opet nada, 

Pa ga nuka i slobodi, 

Da ga s nova za nos vodi. 

Makar na njeg reži, laje, 

Pas psu ipak brat ostaje, 

I lopova lopov tuži, 

Al se ipak s njim tad združi. 


Makar bilo i nečedno, 

O tom nema misli razne: 
Da bi bilo to svejedno — 
Jasle pune, jasle prazne. 


Mladež si je sama kriva, 
Ako svieta ne uživa, 

Te će kašnje s tog žaliti, 
Al će tada kasno biti. 


Mirno li bi mogli živjet puci, 

A i ljudi svuda pojedini, 

Da im razdor život taj ne kini, 
Da si nisu, što si jesu, — vuci. 


Mnogo rieči, malo čina — 
To je klopot prazna mlina. 


Majka mnogih podlih čina, 
Al i velih je taština. 
Mudrih ljudi glase slušaj 

I za njimi poći kušaj, 

Ne možeš li, a ti sjedi, 
Te ludjake bar ne sliedi. 


ana ti je ljudem prirodjena, 
Da ih vazda primamljuje miena. 


Nada 


Mudrac lako izić će iz blata, 
Ludjak jedva s punom kesom zlata. 


Mnogi ljudi, što se s tobom druže, 
Pri tom druge svrhe ne imadu, 
No da time način tek saznadu, 
Kako da se tobom gdje posluže. 


, Mnogo vriedi znanje i umjeća, 
Xa još više na tom svietu sreća. 


Mnogi će ti oprostiti prije, 
Da si od njih bolji, bogatiji, 
Samo da im priznavati nije, 
Da si od njih mnogo pametniji. 


Mnogi rade sa čovječje strane, 
Da vješala jednom svud nestane, 
Al im briga nije baš jednaka, 
Da nestane i obješenjaka. 


Mi smo vazda, mili pobro, 
Na zlo brži, no na dobro. 


Mnogo rieči, mnogo šuma, 
Malo rada, malo uma. 


\ Mudar čovjek blizu naći more, 
“ “Za čim ludjak ide preko gore. 


\ Mudrac vidi stvar jur iz daleka, 
/ Ludjak ni tad, kad ga blizu čeka. 


Man' se ljudi prem družtvenih, 
Al ni vrućih ni studenih, 
o 

Ć Već upravo posve mlakih, 
Riečju: ljudi svakojakih. 


Mnogo vriedi umna glava, | 
A] bez rada i bez ploda 
Jalova joj vriednost prava, 
Jer je voćka bez svog roda. | 


x Makar kako mala bila dieva, 
«O udaji ipak svaka pjeva. 


Malo tko se od današnjih ljudi 
Čista, ali težka posla prima, 
Oko kojeg treba da se trudi, 

Nu za nečist poso dost' ih ima. 


Mužkarcem je svedj do liepe žene 
Više stalo, nego do poštene. 


Malo ima pravih ljudi, 

Vedra duha, vedre ćudi, 
XAI tiem više vitoroge 

Razne marve na dvie noge. 


Mnokrat ne bi bilo djela opaka, 
Da uz zgodu nema i ortaka, 


Mudrim biti — to je sreća 
Na tom svietu baš najveća! 

/ Tako umni kažu ljudi, 
Ali — što nam mudrost prudi, 
Kad nam hladno sve obara, 
Sve zanieče, sve pohara, 

Što nas nekoč uzhitilo, 
Makar baš i ludo bilo! 


Makar im je i pod zemlju saći, 
Lopova će lopov i tu naći. 


Mnogo radje sviet vjeruje laži, 
>< No da izvor istine potraži. 


Muž je silan vladar svieta — 
Kako veli — samo šteta, 
Što mu nije vlast no sjena, 
Jer njim vlada — slaba žena. 


Mlada žena, stari muž, 
Brzo kaže roge puž! 

Stara žena, mladi drug, 
Sok6 i sova — gotov rug! 


Mnogi čovjek, kud posegne, 
Tu ugrize svog bližnjega, 
/*A kad jadnik u grob legne, 

Tad će crvi grizti njega. 


Mudrac, skupac ne će biti 

Na tom svietu nikad siti 

Dvoga, njima nad sve draga: 
> Mudrac znanja, skupac blaga. 


Milosrdje mnogi tek zlorabe, 
Pod tiem plaštem za se da ugrabe. 


Mnogu sreću jur podrova 
Duh skroz neuk, ćud surova. 


, 

Mačak grebe, što mu god ne prija, 
Jakrep bode, a ujeda zmija, 
Pseto grize, lija uz to davi, 

Vuk razdere, a ris silni smlavi, 
Sve to ipak čovjek — prosti Bože! 
I još više toga i sim može. 


Mamljiva je slika liepa, 
Al je gluha, niema, sliepa, 
Tako ima krasnih ljudi, 
Al bez uma i bez ćudi. 


Mnogim ljudem ti je dvoje 
Vrlo težko, znaj, a to je: 
Krepost svoju ne kazati, 
Tudju rado pak priznati, 


Mnogi ljudi svašta počinjaju 
Sve za volju ludom običaju. 


Mnogi misle: da će svud uljudba 
I prosvjeta sviet usrećit moći. 
Da! — al strasti kad zaigra gudba, 
Tad će ipak vrag po svoje doći. 


Misao može dobra biti, 

I cilj težnje plemeniti, 

Al uspjeha ako nije, 

Sviet se misli, težnji smije. 


./ Mladi ljudi što pokvare, 


“Stari treba da krpare. 


Mali oblak može lako 
Za čas sunce da prikrije, 


/ 

I zao čovjek može tako 
Gnjev na dobra da izlije, 
Al će zatiem svakojako 
Sinut krepost ko i prije. 


Mudrac oko sebe kupi cvieće, | 


“| A budala tek ogavno smeće. 


4 

Mnoge tajne opačine 

I zločine svakojake 

Kriju groblja ili rake 

I — pismarA guste tmine. 


Mržnja uviek osvetu oplodi, 
Sažao pako često ljubav rodi. 


/ Mnogo toga podniet može 


/ 


Obraz malo deblje kože. 


Mnokrat zakon i pravica 
Dva su rek bi razna lica. 


Makar kako sve da redaš: 
Krpež, trulež, kudgod gledaš. 


Milosrdje čuvstvo 'e sveto, 
Kad je pravo i iskreno, 
No ružno je, pače kleto, 
Kad je krivo i hinjeno. 


Mnokrat više, nego tudja zloća, 


>. Vlastita nam škodi bedastoća. 


Mudrac bješe, a ne luda 
Princ indijski, mudri Buda, 

Što ga zvahu pustinjakom, 
Prosvietljenim učenjakom, 
Jer učaše, da nij' vriedno 
Snosit ljudsko žiće biedno, 
Kojeg bol tek tad prestaje, 
Kad čovjeka ponestaje. 


Mudri Ezop nekoč pravo reče, 
Da imade do tri vrsti sreće: 
Zadovoljstva naime il' ljubavi, 
li vlasti, što ju sviet taj slavi ; 
Zadovoljnost da je najčednija, 
Ali uza to ipak najtrajnija ; 
Ljubav da je nad sve ino bajna, 
Al na žalost vrlo kratkotrajna ; 
A vlast od svih da je najsilnija, 
Kad ju rabi vješta glava čija. 


Mnogi ljudi kad ostare, 
Tek za one ljude mare, 
Što su s njimi mladovali, 
Kadikada ludovali, 

S njimi svašta doživjeli, 
Pa 1 s njimi ostarjeli, 

Što su s jedne dobe nikli, 
Kako nikli, tako obikli, 
Štono su se prokušali 

I u zbilji i u šali, 

Pa sad, jer si znadu ćudi, 
S tog se vole takvi ljudi. 


, Mašta manje, više živa — 
.L. To je ona sila tajna, 


. 
a 

“Činilica uprav bajna, 


Na kojoj se sve osniva. 


Mnogi hranu svoju ištu, 


\ Pa i nadju na — smetištu. 


\ Već tek srce — to čini junaka. 


Mišlju sporo sve uredi, 
Ali brzo tad izvedi. 


Meko srce svo'e ležište 

Tek na srodnih grudih ište, 
Dočim tvrda može glava 
Na kamenu da prospava. 


Mnogo dobra može često 
Izvest čovjek, koj' šta znade, 
Ako mu se zgodno mjesto 
Prema žZnanju tomu dade. 


Niti sablja, a ni ruka jaka, 


Najteže su svedj verige 
O svakdašnjem kruhu brige. 


Naš čovječji tužni život ti je 
Zagonetka Sfinge nesmiljene, 
Al Edipa, da ju odgonene, 
Zemska majka još rodila nije. 


Na liepak se preuboge 
Svud hvataju ptice mnoge, 
Na udicu pak od zlata 

I čovjek se rado hvata. 

Na sebičnost drugih svak se tuži, 
Svojim ipak svrham uz to služi. 


Nevolja će ponajprije svaka 
Navaliti baš na siromaka. 


Na tom svietu — ja ne dvojim — 
Srećice se tek dostaje, 

Sa udesom vazda svojim 
Zadovoljan tko ostaje. 


Najradje nas, kad smo sami, 
Djavo, napast na zlo mami. 


Naopako, kad se čovjek koji 
Prije smrti medju mrtve broji. 


Nemoj odviš vjerovati 
Uzdisaju prem duboku, 

A ni mutnom suznom oku, 
Ne ćeš li se pokajati. , 


Nemoj, da se na svog bližnjeg spremaš, 
Da ga grizeš, kada zubi nemaš. 


Nad gorom se sok6 vije, 

A pod zemljom krt se rije, 

Za svjetlošću umnik teži, 

Dočim od nje mračnjak bježi. 
dao pomaže skup junaka, 

Gdje nij' vodje ni prvaka. 


Netko reče: u starosti 
Ugodno je mudrovanje, 

Al je ipak u mladosti 
Ljepše bilo — ludovanje. 


Naopako po narode, 

Kad ih putem do slobode 
Vodit kane tudje ruke, 
Tudje ruke, težke muke. 


Ne možeš li tudje strasti 
. Kakogodier umiriti, 
2X To ih barem s nekom slasti 
Nemoj većma razpiriti. 


A je život, više il' manje, 
olagano umiranje. 


Nije uviek znak mudrosti 
Sieda glava u starosti. 


Ne stoj vazda tek na pragu, 
Ko da služiš bogu i vragu, 
Već kuda ćeš, zasvjedoči, 
Natrag ili napried kroči. 


Ne tuži se prekomjerno 

I ne gubi posve nade, 
"Dok ti jedno tek ostade 

Na tom svietu srce vjerno. 


Ne možeš li koristiti, 
Bar na štetu nemoj biti. 


Na uboga i nejaka 

Podiže se šuša svaka, 

Nu pred možnim ukraj zida 
Šuljajuć se kapu skida. 

Narod malen vazda mora, 
Spas da traži tek u slozi, 
Inače mu s nerazbora 

| s nesloge propast grozi. 


Nemojmo se ponositi, 

Um svoj pred sviet iznositi, 
Kad najbolje sami znamo, 
U sumraku da lutamo, 

Gdje nikako nije moći 

Do »većega svjetla« doći. 


Ne vjerujem u čudesa, 
Već u duga tek ušesa 
Kratkovidnih onih luda, 
Što vjeruju u ta čuda. 


Nije pjesnik svak, tko pjeva. 
Sviet ostali dočim zieva, 
Već tko zornom dušom diše, 
A da pjesme i ne piše. 


, Namiguša očijuka, 
Te na ljubav momke nuka, 
" Tudja srca svedj zaprema, 
Ali sama srca nema. 


Ne jede se svaka ptica, 
X Koja prosto leti zrakom, 
\ Nit' se udaje ljepotica, 

Što se svidja svim i svakom. 


. Nema spletke tako fine, 
4. Ni družtvene opačine, 

Što j€ ne bi prepredene 
Udesiti znale žene. 


Na uzdi te viek imade, 
“X Tkogod tajne tvoje znade. 


Nije dosta pod rabotu 
Mnogo učit il' čitati, 
Već to valja prokuhati 
I rabiti u životu. 


Najboljeg će protjerat junaka 
“NU bieg metlom i!' jezikom baka. 


_ Nitko tako visoko ne stoji, 
= Koga toga da se bar ne boji. 


Nije samo taštim ženam 

I kicoškim mužkim benam, 
Već pjesnikom, književnikom, 
Razne ruke umjetnikom, 

I vitezom pače silnim, 
Državnikom preozbiljnim 
Kadšto kao gladnu hljeba 
Neobhodno nešto treba, 
Treba slave i pohvala, 
Drugom rieči, ogledala. 


Na kog mrze ljudi u zlovolji, 
Obično je od njih mnogo bolji. 


. Naglo srce, tvrda glava 
Svaki poso otežčava. 


Nesretan je čovjek stvor na svietu, 
Noseć sobom vječnu dvojbu kletu, 


I 

Što mu život beznadnošću truje, 
A tad opet nadom podkrepljuje, 
Te mu s toga kadšto srce vruće 
Zaokupi blaženo čeznuće, 
“ Kadšto opet pakleno zdvojenje, 
3 Gdje od boli duševne zastenje, 
A s protimbi tieh mu nema spasa 
Sve do zadnjeg samrtnoga časa, 
Dokgod toga jadnog strasti roba 
Ne pokrije hladna gruda groba. 


Najgadniji mi se čovjek čini, 
Kada hulja milosrdje hini. 


Na tom svietu ja sam kruna 
Svih stvorova, — čovjek kliče, 
Tek umnijim um prodiče: 
Tužna kruna, smrada puna! 


Najbolja je ona vlada, 

Pa ju makar kako zvali, 
Gdje ne može vlast zlorada 
Sreću puka da strovali. 


Najbolji je ipak lovac 
Na tom svietu vazda — novac 


Naopako po onog junaka, 
Kom' se grozi sa preslicom baka. 


Na svietu je najveća rugoba 
Dobrohotnost, kad ju hini zloba. 


Na živoga dižu kriku, viku, 
» Na lies mrtvog meću lovoriku. 


Bogović: Posmrtne pjesme. 10 

Nije težko medj dobrimi, 
A u dobru dobrim biti, 
Al je težko medju zlimi, 
Pa još u zlu, zlim ne biti. 


Na dnu srca svačijega — 

I čovjeka najboljega — 

Ljuta zmija 1 krvava 
 Savita je, tek što spava. 


Niži često samo s toga 
Višeg grdi do zla boga, 
Da ga time s mjesta makne, 
A sam da se tad promakne. 


Nemar, nerad dva su brata 
Bez zanata i alata. 


i Nemoj sliepo vjerovati, 
/ Sviet što često posvjedoči, 
s Kad te mogu zavarati 
I vlastite kadšto oči. 


Novac svuda najbolji je lovac, 
Jezik svuda najbolji trgovac. 


Nije pravo, al se tako zbiva, 
Te je znana svud istina živa, 
Da se drugčie umnu siromaku 
Mjeri, nego bogatu glupaku. 


Nek se svatko drži svoga, 
Jer kao što za mlinara 
Nije družtvo dimnjačara, 
Nije svatko za svakoga. 

Nema dvojbe, čovjek pogdjekoji 
Da živini niemoj bliže stoji, 

No čovjeku, i to bližnjem svomu, 
Na priliku božju stvorenomu. 


Ni tamjanom smutiti se ne da 
Crna duša, što na vraga gleda. 


Na tom svietu već bi osvanulo, 
A i dobrim ljudem odlanulo, 

Da vrag dodje, zemljom da potrese, 
I odavle vragove odnese. 


Ni piljarke ni bubnjari, 
Ni brijači ni zvonari, 
"Kad o tebi šta saznadu, 
/ \Ne razglase tak' po gradu, 
Kako proti tvojoj želji — 
Vjerni tvoji prijatelji. 


Narav mati dobro znade, 
Zašt nam jedna usta dade, 
A dvie uši i dvie oči, 

Tiem će naime da svjedoči: 
Čuj i vidi sve potanje, 

Nu govori s tog tiem manje. 


»Nema sunca!« vele sove, 
Kada ob noć lov svoj love, 
Ali sunce ob dan sija, 
Makar sovam i ne prija. 


Nije li to uprav vražja sjetva, 
Te čovjeku namienjena kletva, 

Da se uviek u oprekah mota 
Glede glavnih pitanja života, 
Kojim nije kadar na kraj doći, 
A kamo li razloga im smoći, 
Kad mu jedno ćutila nalažu, 
Drugo uma zakoni predlažu? 


Nema nade ni pomoći, 
A svega se bojat moći 
Od naprasne surovosti 
I združene s njom gluposti. 


Najnježnije biti žene znadu, 
Kada hoće muže da izdadu. 


Ni pod starost, kad smrt vreba, 
Odreći se nije treba 

Svake slasti i radosti 

Trajuć dane u žalosti, 

Već tad mora da dokuči 
Starac, što ga vrba uči, 

Koja, premda ostarjela, 

Ipak s trula svoga tiela 
Oživljujuć iznovice 

Tjera nove još mladice. 


Nije I' smiešno, ljudem kad prodiču 
Licumjerci znani, te iztiču, 

Da je sviet taj, tavna samo uza, 
I dolina vaja, gorkih suzi, 

A sami se zubi, nokti toga 

Ipak drže svieta žalostnoga ? 

Nije sladka mnoga trava, 
Al je zato. ipak zdrava, 
Tako nije baš medena 

Ni rieč svaka prem iskrena. 


Na nejaka siromaka 
Svačija se diže šaka. 


Najbolniju od svih rana 
Svom dušmanu taj zadade, 
Tko predobit za se znade 
Prijatelja tog dušmana. 


Neobično svatko bludi, 
ko po sebi druge sudi. 


Najljuće nas peku rane 
Od prijana nam zadane. 


Nevoljniku poštenjaku, 

Kao godier i junaku, 

U gori će bit cjelina 

Meka kao i blazina, 

Gruba halja bit će gladka 
I trpika hrana sladka, 

On će sve to podnositi, 

Pa se tiem još ponositi, 

Jer ga ničim sviet ne kori, 
Ni pred ikim strah ne mori. 


Nije dosta štogod dobra znati, 
Već i drugim od tog treba dati. 


Naopako i pomozi Bože, 
Gdje s mantijom pregače se slože. 

Ni pas repom svedj ne miže, 
Gosi ruke svedj ne liže, 

To tek ljudska pseta čine, 
Kada vjernost podlo hine, 
Mogućnike kada glade 

I tamjanom svojim kade, 

Al — u zviezde čim ih kuju, 
Njih i sebe ponizuju. 


Nadriknjigam idi s puta, 

Jer su izpod svog kaputa 
Priprostiji svedj od svaka 
U surini baš težaka. 


Na svoj jaram svi se tuže, 
Ipak podlo oru, pluže, 
Oko spasa ne nastoje... 
Zašto? Jer se biča boje. | 


Najvećega kadšto učenjaka 


Korak dieli tek od smušenjaka. 


e 


Na tom svietu nij' inače, 
: Dok ti pjevaš, drugi plače, 
Tvoja korist, tudja šteta, 
A smrt ipak svima meta. 


Ne gospoduj baš nikomu, 
Nu svoj nastoj bit u svomu. 


Na smetištu il' u tmini 

Nać ćeš više svedj drugova, 
No u zboru od duhova 

U vedrini i visini. 

Na zlo su ti mahom svi gotovi, 
Tek na dobro djelo ih ne zovi. 


Nesreća je težko breme, 
Al i sreća tišti tjeme. 


Nije borme podla šuša 
ovjek, svašta koj' prokuša, 

Te se ipak ne okalja, 

Već je čovjek, kako valja. 


Najljepša je samovlada, 
Kada čovjek sve napasti 
I sve svoje hude strasti 
Čvrstom voljom sam nadvlada. 


Neizkusne, dobroćude 
I onako riedke ljude, 
Baš ko djecu, ni u šali 
Ne razcvieli, ne razžali. 


Ne imao ni u sreći druga, 
Tko se bližnjem u nesreći ruga. 


Ne možeš li bogca darivati, 
To mu barem sućut ne uzkrati. 


Našeg vieka velika je mana, 
Da svud ima tek liliputana, 
Ali zato ipak svaka šuša 

Velikanom silnim biti kuša. 


Naopako, kad te tudja ruka 
Na tvo'e dobro mora da ponuka. 

Nevinost je kći neznanja, 
A\ Znanje pako — poznavanja. 


Nije fajde govoriti sliepu 

Bud' o suncu il' mjesecu liepu, 
Ni o čuvstvu zboriti bezćutnu, 
Jer u vodu biser bacaš mutnu. 


Napried gledaj, al kadkada 
Ogledaj se i nazada. 


Najteže je vazda bez pretjere 
Držati se u svem prave mjere. 


Nehotice i umniji mora, 
Da luduje, kad je tomu hora. 


Novac srce okameni, 
A i vedar um obsjeni. 


Nesretnika i to tješit mora, 
. Da napokon, kao godier njemu, 
: I sretniku najobjestnijemu 

Mrieti valja, kad mu dodje hora. 


Nije dosta učit te učiti, 
Već je treba znati i lučiti. 


Naopako, gdjegod u državah 
To načelo vlada razvratnosti, 
Da imadu samo jedni prava, 
Drugi pako težke tek dužnosti. 


Naopako, vrieme kad nastaje, 
Da se čovjek za svo'e griehe kaje, 

Jer znak to je, da mu izčezava 
Luda doba, doba sreće prava. 


Ništetnosti toga svieta, 
Mudrac veli, da prezire, 
Al mu kadkad to ne smeta, 
Na njih da se obazire. 


Neštovanje kojegod oblasti 
Predteča je njezine propasti. 


Nema dvojbe, da povoda 
Zlu mnogomu daje — zgoda. 


Ne ostari, tko za ono mari, 
Što ga uče pisci stari. 


Nij' tamburaš pravi, koj' tek bije 
Po tamburi, da joj žice zveče, 
Ni učenjak pravi onaj nije, 

Koj' na oko knjige tek premeće. 


Ni psi nisu svi jednaki, 

Kamo 1' ljudi svakojaki, 

Drugo 'e kudrov, gradski ćarko, 
Drugo prosti seoski šarko. 


Ničim nije tako zvano 
>Pravo jačeg« opravdano. 


Ne vara nas sviet taj obmanami, 
. Koliko se mi varamo sami. 


Nema većeg rugla, veće bruke, 
No blagoslov od nečiste ruke. 

Nešto jeste svakako u stvari, 
O kojoj se zbori po pazarih. 


Nema toga na tom svietu jada, 


Što ga najzad strpljivost ne svlada. 


Niti novac baš posvema 
Ne usreći, kad ga — nema. 


Na tom svietu neprestano, 
Bilo kasno, bilo rano, 

Jadan čovjek svedj se muči, 
Da najposlie — grob poluči. 


O tom nema dvojbe ni razprave, 
Da po smrti raztočnici crvi 
Nikakove razlike ne prave 
Izmedj modre i crvene krvi. 


Od dobrijeh roditelja 
Nema boljih prijatelja. 


Odasvud se vapaj čuje 
Nevoljnika, nesretnika, 
Ali zalud plač i vika, 
Kad sit gladnu ne vjeruje. 


Odmah iza hvalitelja 
Sliedi jato kuditelja. 


Od lienosti ne misli gdjekoji, 
Drugi opet, jer se misli boji. 


Oj zloguče, sviet ne sliepi, 
Ne prodiči i ne maži, 

Već što tvrdiš, to dokaži, 
I rieč činom ded podkriepi. 


Oj čovječe, putniče tog svieta, 
-Cemu sva ta hitnja, jagma, vreva, 
X Kada ti je toli blizu meta, 
Te pred tobom eno grob jur zieva ? 


Odlikuj se makar čime 
Iznoseć si na glas ime 

Ili stvori štogod vriedna, 
Liepa ili izvanredna, 

Pa uvjeren o tom budi, 

Da će biti dosta ljudi, 

Što će punu šaku kala 
Bacit na te s pusta — jala. 


Odkad narav ljude stvori, 

U njima se uviek bori 

Angjeo s vragom, svjetlost s tminom, 
Iskra s blatom, duh s živinom. 


Oj ćovječe, vječni djače, 
Nesudjeni pogadjače, 

Ti svedj snuješ i mudruješ, 
S krajnici se jur rukuješ, 
Izpituješ svemu vrela, 

Brojiš, važeš sva počela, 
Spajaš, lučiš tvar od tvari, 
U trag ideš svakoj stvari, 
Pače same zviezde brojiš, 

A najposlie — zemlju gnojiš. 

Od životne pogibelji mnoge 
\ Spasi srce ili — hitre noge. 


; Oj budite manje licumjerni, 
ZA naravi vazda više vjerni. 


Obično je ljubavi ljepota, 
» Prijateljstvu povod pak dobrota. 


O klin treba ruke svake 
Objesiti i — obješenjake, 

Pa će s mjesta ljudem odlanuti 
I sunašce mnogim osvanuti. 


Od gdjekojeg ljudskog rada 
Nema traga do kup smrada. 


Oj čovječe, nemoj biti tudje, 
Makar čije, ikada orudje, 

Ni čorbine ikad čorbe čorba, 

Ni bogačka tikva ili torba, 

Ni svačija metla 1!' lopata, 

Ni svakakvoj marvi svud pojata, 
Već svoj budi, drž' se svog značaja, 
Riečju: budi čovjek sve do kraja. 


Obično su nepošteni ljudi, 
Koji svakom kažu: »pošten budi«. 


Od raznijeh svieta toga vaja 
. Mora život svakom da ogadi, 
Ali sreća može da dosadi, 
Kad joj nema konca niti kraja. 

Od najvećeg kadšto žara 
I od plama, kada plane, 
Pošto sreću svu pohara, 
Kup pepela tek ostane. 


Od dosade, dugog časa 
Tek u radu ima spasa. 


Obično se ljudi na to tuže, 

Da se na tom svietu rado druže: 
Prazna kesa, puna glava znanja, 
Kesa puna, prazna pak lubanja. 


Obično ćeš uz tiela grdobu 
Na duhovnu naići hudobu. 


Oskudica kad te prati, 
Ne plač", već se posla lati, 


Odkako se sviet taj kreće, 
Bieda stara ljude slieće, 
U dobru se uzjogune, 

U zlu grizu, kolju, bune, 
Nemirnjaci svuda zgoljni, 
Te nikada zadovoljni. 


Onaj kune, taj se opet moli, 

'Jadu svome time da odoli, 

Al se kletva s molbom u tom slaže, 
ba nijedna sama ne pomaže. 


Odkad ljudi na svietu obstoje, 
Pojedini svojski baš nastoje, 
Da bar dio cielog čovječanstva 

Do pravoga dignu dostojanstva, 
AT zaludu, jer i tu rieč stara 
Prokušana valja, jer ne vara: 
.Digni na stol capu svoga pseta, 
Ona ne će, no pod stol opeta. 


:Od otrova sladkih, lažnih rieči 
Samo gorka kap istine lieči. 


Od vajkada sve narode 

Sliepe strasti rukovode, 

S tog se trećim svedj za volju 
Medju sobom mrze, kolju. 


Predsude su od razloga jače, 
Jer ujedno um i srce tlače. 


Primjeri su učitelji stari, 
Tek što sviet taj slabo za njih mari. 


Predsude se jur u zibci sjate, 
Pa nas zatiem sve do groba prate. 


Pamet treba da gospodi 
I na uzdi srce vodi. 


Povjest uči, da i robstvo vodi 
Potlačene narode k slobodi. 


Pomno čitat tko umije, 
Što prirode knjiga uči, 
Mnogo toga razumije, 
Što um plitki ne dokuči. 

Pravednikom glave šume, 
Kada vide sred tržišta, 
Gdjeno izvan kazališta 
Razni glumci loše glume. 


Periklesov zlatni viek odavna, 
Pače doba Mediceja slavna 

Jur minuše, — dočim evo sada 
Jedva odsjev toga sjaja vlada. 


Periklesov odkad viek izčeznu, 
Sviet sve dublje u glibe ugreznu, 
Starog raja grčkog ponestalo, 
Davno bilo, sad se spominjalo. 


»Posve drugi sviet je sada, 
Nego li što bi nekada«, 

Tako vazda starci kažu, 

Kad se s mladjim' gdje ne slažu, 
Pa će 1 oni tako reći, 

Kada će im viek proteći. 

Te će s toga mnogo puti 

I potomstvo rieč tu čuti, 

Jer od kada ima ljudi, 

Ta se stara pjesma gudi. 


Prostak ti je, vlašću kad se opaše, 
Ko ciganin konja kad uzjaše, 

Sve će izpred sebe poraziti 

I vlastitog otca pogaziti. 


Po čem ubog magarac zasluži, 
Rad ušesa da ga sviet obruži, 

/ Kad imade ljudskijeh ušesa, 


Što od tala sežu do nebesa? 


Pravda, kažu, da jednako bdije, 
Kad je tako: zašto oči .krije? 


Pusti, pseta neka laju, 
Bolje tako, dragi brate, 
No kad s tiha skoče na te, 
Da te muče ujedaju. 


Put si k slavi svak ne krči, 
Tko tek papir tintom mrči. 


Prodj' se krivih svud proroka, 
Jer ti nisu bez poroka, 

Tek što mane svedj umiju 
Pod mantijom da prikriju. 


Pomisao svetu i zdravu 


Za spas roda i za slavu 
Nit vješala nit lomače 
Mogu ikad da potlače. 


Previjance glupi hrane 
I oda zla vjerno brane, 
Jer su dobri svedj težaci 
Od vajkada tek glupaci. 


Pravi duha svećenici 
Svedj u svako bjehu doba, 
I do hladnog često groba 
Mnienja svoga mučenici. 

Pošten dušman, ako te i muči, 
Bar te mnokrat pameti nauči. 


Pravu cienu kao čovjek gubi, 
Tko van sebe nikoga ne ljubi. 


Prirode je zakon jači, 

No sve drugo, što nas tlači, 
Jerbo živalj kad provali, 
Nit' kog žali, nit' se šali, 
Već pred sobom sve obara 
I pram sebi zakon stvara. 


Prava ljubav sve što više daje, 
Bogatijom time svedj postaje. 


Poštenjak se s pravom jedi, 
Kad gladujuć sreću lovi, 
Dočim lopov uz nju sjedi 
Šaleći se, te se tovi. 


Priroda je, kažu, knjiga 
Otvorena i očita, 

Al je slabo koga briga, 
Da joj divna slova čita. 


Put dvojaki k cilju vodi, 
Premda ne znaš, koj' je teži: 
I se svietu prilagodi 

li pako sviet taj bježi. 


Plač i smieh se kadikada 
Izmjenjuju iznenada, 

Jer su ljudske kraj živice 
Šala i zbilja komšinice. 


Prazno srce, prazna glava 
Svud se putem popikava, 
K tomu još i prazna kesa, 


". Eto, ode sve do biesa! 


Preko gora, preko jaza, 
Strmih staza i bogaza 
Veleum će pravi poći 
I k žudjenom cilju doći. 


Put izkustva težko nas izmuči 
Al nas zato pameti nauči. 


Puna kesa mnogu bol! ublaži, 
Pače i glas savjesti utaži. 


Pravo makar potlačeno, 
Nemilice pogaženo, 
Okaljano, otrcano, 
Ugušeno, zakopano 

Ipak može da uzkrisi, 

Te iz praha da se uzvisi 

I zasjedne mjesto svoje, 
Gdje mu vladat sudjeno je. 


Pomirenje, kad iskreno nije, 
Novu u sebi klicu razpre krije. 


Prava ljubav, kada vjerno ljubi, 
Ne računa, makar sve izgubi, 
Pače u zlu čvršća još uztraje, 
I ko zviezda kroz oblake sjaje. 

Prijatelj se najprije odtudjuje 
Prijatelju, kad mu što duguje. 


Pravo nekoč Ezop odgovori 

Gosi svomu, kad ga on ukori 
Rad kupljenih raznih množ jezika, 
»To je«, reče, »slika i prilika, 
Da na svietu nit što biti more 
Od jezika bolje nit što gore«. 


Pravi mudrac dvoje znati mora: 
Zborit, šutjet, al sve, kad je hora. 


Plitkost duha lako skrije, 
Tko šutjeti pomno umije. 


Pod bremenom žića čovjek stenje 
Ne imajuć spasa do — trpljenje. 


Plot se stari umah sruši, 
Kad se bura u nj zabuši, 
Tako starac u grob pane, 
Kad ga strasti bies spopane. 


Pakostniku život tek osladi, 
Kada korist s tudje štete vadi. 


Prijateljstvo izvinjava svašta, 
Pa 1 lašnje, nego ljubav, prašta. 


Proti ćudi nestalnoga puka 
Nema sredstva ni uztuka bolja, 
Nego krepka, razborita volja, 
Pa i čvrsta, ali — čista ruka. 


mio e 


Pomnom šutnjom, tko umije, 
Plitkost uma da prikrije, 
Obsjenit će koga toga, 

Nu lje ne će opreznoga. 


Prošlost ti je ko minuli san, 
A budućnost tek budući dan, 
S toga: jesi | dobru svomu rad, 
Drž* se hore, te uživaj sad. 


Prijatelj je onaj pravi, 
Koj' te u zlu ne ostavi. 


Premda riedko koja dieva 
Mužkaraca slavu pjeva, 
Ipak stara, baš ko mlada 
Za muža će poći rada. 


Pegaz s onim poletjeti ne će, 
Tko uza se još ponese vreće. 


Pitaš: zašto svedj od ljudi bježim, 

I u tihu samo zabit težim, 

"Ni za dobre znance već ne hajem ? 
Baš s tog, što ih dobro jur poznajem. 


Pazi samo, pa ćeš vidjet lako, 
Kako ljudskim družtvom naopako 
Tričarije do ludila kreću, 

Te mu pokoj duše svedj razmeću. 


Prava krepost istini priliči, 

Te se sama rek bi sobom diči, 
Nu sve više, što se divna odkriva, 
Sve to ljepšom i sjajnijom biva. 

Pametnu je velika pokora, 
Kad s bedaci često obćit mora. 


Priroda je uviek bila 
Svemu mati, — al nemila, 
Jer što danas radja, stvara, 
Sutra ništi, krši, hara. 


Priroda je veliko tek groblje, 
A što tudier živi: smrti roblje. 


Prekomjerna čednost drugo nije, 
No pretvorna krinka oholije. 


Pripitomit možeš i kurjaka, 
Ukrotiti čovjeka opaka, 

Al u krvi divljost im ostaje, 
Te im vučju kadšto ćud izdaje. 


Pravi Stoik kad prouči 
Zlo 1 dobro, a dokuči 
Cielo naše tužno žiće 

I svakoga stvora biće, 
Ramenima samo slegne 

I bez straha umriet legne. 


Prava mržnja mukom muči, 
A] izvrši, što odluči. 


Po naravi i po svojoj ćudi 
Životinja svaka živjet žudi, 
Tek čovjeku jedinom se rači, 
Da u svemu narav _izopači. 

Pravi mudrac zna najbolje 
Žića našeg težke vaje, 

S tog uživa drage volje, 
Što mu dobra zgoda daje. 


Poznam do tri siromaka 
Brata, ali — nejednaka: 
Jedan kune, drugi moli, 
Jadu svomu da odoli, 
Dočim treći uztuk jadu 

U trajnome traži radu, 

Pa gle, tomu i odlane, 

Jer mu s rada sreća svane. 


prim često očituje, 


O čem tajno duša snuje. 


Plod godina rada težka, triezna 
Satrt može riečca neoprezna. 


Pun želudac, prazna glava 
Najmirnije vazda spava. 


Pošto putem umovanja 

Doći možeš do zdvajanja, 

S toga savjet moj prihvati: 
Nemoj mnogo umovati, 

Već naravski viek sprovodi, 
Jedi i pij, te se plodi, 
Zatim spavaj, te preživaj, 
Ustaj s nova, te uživaj, 
Man' se misli, duha skrbi, 
Ne češi se, gdje t' ne svrbi, 


dere 


Pak ćeš mirno moć' živjeti, 
Kad ti pako bude mrieti, 
Umrieti ćeš kao ina 

Svud živina — tva rodbina. 


Putnici smo, što po krajih 
Raznih koj'kud putujemo, 
Al posljednjoj na postaji 
Svi se opet sastajemo. 


Prijateljstvo, dok smo mladi, 
Mah nastane, mah ohladi, 
Samo s nami kad ostari, 
Može da nam srca žari. 


Pravi svud su' umjetnici 
Silni duha svećenici. 


Priznat štogod dobra, vriedi, 
Al još više, — kad se sliedi. 


7 


Po imenu nikoga ne sudi, 
1 Već uvjeren vazda o tom budi, 
% Da u družtvu mnoge haramije 
\ Slavno ime poput krinke krije. 


iL Prijatelja riedko kada steče, 
Tko istinu svakom zgodom reče. 


Pitaš: slučaj odkuda dohodi? 
Znaj: potreba da i njega rodi. 


Priroda je, majka vrla, 
Za sve ljude stol prostrla, 


— 1608 — 


Ipak jedni tek se goste, 
Dočim drugi stalno poste. 


Premda znamo, da su tašta 
Sva nam razna nastojanja, 
Ipak za njih svak prianja, 
Kad ga mamit stane mašta. 


Pitaš, zašto na tom svietu, 
A na obću ljudsku štetu, 
Kudgod gledaš, medj ljudima 
Manje dobrih, no zlih ima? 
»Jer je zlomu biti lako, 

Nu dobromu težko jako«. 


Po kaljuži tko se valja, 
Taj se sve to više okalja, 


Dočim čišći svedj izhodi, 
Tko se u bistroj kupa vodi. 


Pogibelji tko se boji, 
Vienca slave ne osvoji. 


Po zasluzi da se sreća dieli, 
Bilo b' sretnih ko gavrana bielih. 


Pošten rad i čisto djelo 
Duh nam kriepi, jači tielo. 


Premda jedno ima tek poštenje, 
Ipak razno o njem vlada mnienje, 
Jer ga svatko drugčije tumači 

I na kalup svatko svoj navlači. 


< 

Praktičnici svaku zgodu rabe, 
Gdjegod mogu, štogod da ugrabe, 


Pravo ili krivo čini, 
Iskren budi ili hini, 
\Stoj na mjestu ili hiti, 
Svietu ne ćeš ugoditi. 


Psi se znadu po svom njuhu, 
Hulje po svom srodnom duhu. 


XA Rieč čovječja često drugo nije 
No plašt šaren, himbu da prikrije, 


Rieč narodna poznata je: 
“>Na mladjima sviet ostaje«: 
Nu bilo bi na čast roda, 
>| na bolj'ma« da se doda. 


Rieči, poput vatre žive, 
Uznosite i mamljive 
Previjanih skroz prvaki 
Mogu zavest tor glupaka, 
Al nikada ljude triezne, 
Razborite i oprezne. 


Robske duše dar slobode 
Ne osviesti, ne očara, 
Jer će jur do prve zgode 
Nova tražit gospodara. 


Rieč je stara: kuću drži krpež, 
A cieli nam život — trpež. 

Rodjaci su dušmani najveći, 
Znali bi jur i Rimljani reći. 


Rad onomu nije breme, 
Koji si ga time sladi, 

Da u svako zgodno vrieme 
Za svoj mili narod radi. 


Radiši je vrieme zlato, 

Što ga pomno rabi, pazi, 
Nu lienčini težko blato, 

Što ga svakdan s nova gazi. 


»Razpnite ih!« često narod viče 
O svojijeh prijateljih pravih. 

I sve strasti proti njim potiče 
Radeći im o časti i glavi, 

A kad umru, isti narod kliče, 
Te ih slavljem u velike slavi. 


X Radiš li mi svakom ugoditi, 
(Po tebe će samog krivo biti. 


Rad i volja s darom strpljivosti 
Sve jaruge može da premosti. 


Rešetati ljudske mane, 
Što ih ima na sve strane, 
Zadaćom bi vriednom bilo, 
Kad bi štogod koristilo, 
Al ovako — badava je! 
Jerbo bludnja ljudska traje 
I trajat će neprestano, 
Dok ne bude dokazano, 

Da na svietu ima svuda 
. i š % 
(>. Više mudrih nego luda. 


\ 


Rdjave su preporuke 
Na tom svietu — prazne ruke. 


Razum, rek bi, dan je ljudem s toga, 
Da tek vide plod ludila svoga. 


Riedko kada može da se smije, 
Tko ozbiljno misliti umije. 


Ruka, što ju čast ne veže, 
I nečastnu stvar priteže. 


Raznih ima knjiga jur strahota, 
Al nij' knjige nad knjigom života. 


Rieči vrlo malo vriede, 
Ako čini ne uzsliede. 


Razno misle ljudi razni, 

S tog tolika svud trvenja, 
Tek želudci kad su prazni, 
Svi su umah jednog mnienja. 


Radi, ali uz to štedi, 
Pa se ne ćeš nać u biedi. 


Sila, makar bratska bila, 
Nesnosna je 1 nemila. 


Sama radost dosadna je, 
Kada preko mjere traje. 

Svaka vjera manje, više 
Duhom blagim tek odiše, 
Tek ju ljudi zlo tumače, 
Kad se medju sobom tlače. 


Sloboda je u naroda 
Bez zakona — nesloboda. 


Sve imade vrieme svoje, 
I s tog rek bi sudjeno je 
Tek mladosti, da uživa, 
A starosti, da preživa. 


Svak nas znade, što će reći vaj 
I Miltonov izgubljeni raj. 


Smieh grohotan često odaje, 
Suplje tikve jeka da je. 


Sreća luda, prekomjerna 
>xRiedko kada komu vjerna. 


Sviet se Turskoj rad »bakšiša« smije, 
Ko da »mito« drugdje isto nije. 


Sebičnjačtvom manje, više 
Čovječanstvo cielo odiše. 


Sunce žarko da svedj grije, 
I da hladne rose nije, 
Zemlja bi nam sva do mala 
Skroz od žege popucala: 
Srce ljudsko isto tako 
Sahnulo bi sve polako, 

Uz srećicu dugog traja 
a nij' kadšto suze vaja. 


Sviet se dašto vazda kreće, 
Tek »na bolje« žalbog ne će. 


Sviet taj, kažu, vašar da je, 
Gdje se silno uz trvenje 
Svašta nudi i prodaje, 

Pače kadšto i poštenje. 


Star je čovjek, k6 star lonac, 
Koj' pod žića svoga konac 
Sam na sebi svedj krpari, 
Tek da kako životari. 


Svakoj stranci lako se privije, 
Tko ni kuhan, a ni pečen nije. 


Strogi udes medju milijuni 
Jedva komu želje sve izpuni. 


Sviet je šaren ko šarena zmija, 

I prepreden ko lukava lija, 

Prodaš mu se, — zlo i naopako, 

i— Ne prodaš li, zlo je isto tako, 
Radi dakle, što za bolje nadješ, 
Kako I iz tog škripca da izadješ. 


! 


Strasti ljute vid očinji mute, 
Te dovode, kogagod zavode, 
Tek na tavne ili krive pute, 
Gdje ga snadju biede i nezgode. 

Sviet nekako rek bi voli, 
Kada su mu poput jela 
Začinjena i načela 

S malo papra ili soli. 


Sviet je rdjav, kako znamo, 
To se ne da pritajiti, 

Al bi mogo kud i kamo 
Rdjaviji jošte biti. 


Svud se zvonke rieči čuju 
Kao zvona na obroncih, 
Al i pri tom odlučuju 
Najzad ipak — puni lonci. 


Sretnu lete godinice 
Ko na krilih lastavice, 
A nesretnu kad prolaze, 
Poput spora puža plaze. 


Srce snuje, um umuje, 
Najzad korist odlučuje. 


Stari vojno, žena mlada 
Vragu radost i naslada. 


Strogim biti svatko pravo ima, 
Tek kod sebe neka s tim počima. 


Svatko veli, da istinu štuje, 

Ali ipak ne će da ju čuje, 

Nu tiem većma dušu svedj mu blaži, 
Kad laskave može slušat laži. 


Dr 

Svaki narod, koji želi, 
Da poživi i obstoji, 

Sim si neka čorbu dieli, 
Po svom ćefu halju kroji. 


Strogi udes i ne pita, 
Je li pravo ili nije, 

Kad nas u koš obći hita 
Medj ostale prnjarije. 


Stara pjesma, od zemana znana, 
Tužaljivo do današnjeg dana 
Jednako se svuda svietom ori: 
Oj čovječe, trpi i pregori ! 


Svaka ptica svojim glasom pjeva, 
_L Te se svojim perjem i odieva, 

Trebalo bi, tako da i ljudi 

Vjerni budu pravoj svojoj ćudi. 


Stotina ih s punog crpe 
I mješine svoje puni, 
Dočim žedju i glad trpe 
Nebrojeni milijuni. 


Svaka rana boli, peče, 

Ali ipak ponajpreče, 
5>Što ju srcu iznenada 

Prijateljska ruka zada. 


Sred gospodskog sjajnog dvora 
Gdjekom svane žića Zora, 

Koj' pod konac svog života 
Umre biedan iza plota, 

Sviet se rado ruga i smije 
Svemu umah, što ne shvaća, 
Nu tiem brže svedj prihvaća 
Kojekakve ludorije. 


Srce ljudsko znade biti 
./ Vrelo čuvstva plemenitih, 
NAI i leglo ljutih zmija, 

I" jakrep4 i harpija. 


Samoj slici sred oltara 
Zloba ljudska prigovara. 


Samo ona država je zdrava, 
Gdje imade uz dužnosti — prava. 


Sviet se najprie na prevrate sprema 
Od nevolje, kada kruha nema, 

J' kad ne će već pečenja jesti, 
To će reći: puke od obiesti. 


Sviet se s punim pravom onom ruga, 
Komu posta gospodarom sluga. 


Sebičnjaci svi smo manje, više, 
Čim posebnom svak nas željom diše. 


Sve što više u vis duh posiže, 
Sve to manje zadovoljsva stiže. 


Stvar ti svaka onu vriednost ima, 
Koju našom tek ocjenom prima. 


Sviet sad žurno napried juri, 
Te se k cilju dospjet žuri 

Silom pare ili žice, 

Sve obavlja strjelimice, 
Tako svuda vidiš mienu, 
Ko da sjena goni sjenu, 
Sve se kreće, sve se mladi. 
Al ostaju — stari jadi. 


Smrt i sanak slična braća, 
> Mrak im biće obuhvaća, 

Tek što sanak često laže, 

A istinu smrt nam kaže. 


Svojim umom toliko se dič:š, 
Oj čovječe, al' s njim tek priičiš 
U različnih dvojba tmini gustoj 

(  Jadnom robu u tavnici pustoj; 

/ * Za istinom gine duh ti svježi, 
Ko što 1 rob za sivbodom teži, 
Al rob ko što na uzi rešeike, 
Vidiš 1 ti svuda zagoneke. 

S lude rieči, što se reče, 

“.Kadikada krv poteče. 


Svim i svakom tko se mah prijubi 
Sim najposie značaj sv3t izgubi. 


Siledžije ovog svieta 

Baš u jedan rog svi pušu, 
IStuć puka od sapeta 
Jedni tieio, drugi dušu. 


Svak se tek za bivstvo bori, 
“  Gledeć, bližvleg da obori, 

—/ S tog sveobća svuda hajka, 

A bližnjega ljubav — bajka. 


Svaki čovjek u sve vrieme 
Nosi kakvo takvo breme, 
Tek težina što se toga 
Ne opaža u svakoga. 


Starost jednom kad nastupi, 
H' nam čuvstva sva otupi 

I' nas k novom svjetlu vodi, 
Te mudrošću preporodi. 


zas su ljudi u ljubavi 


anje, više vrtoglavi. 


Sila kad se gdje udomi, 
Oslanja se o boč mača, 

Al je pravda od nje jača, 
Jer joj najzad mač taj slomi. 


Slaboumni svedj za družtvom teže, 
Dočim od njeg veleumi bježe. 


Svako dobro želim tebi, 
Al najprije ipak — sebi. 


Sve razpituj i zdrav razum sliedi, 
Pa ćeš vidjet, što taj život vriedi. 


Svi dušmana tvog prijani 
I tvoji su, znaj, dušmani. 


Sladja 'e ljubav i od meda, 
Samo što se silit ne da, 

Jer će silom pretvoriti 
Med u čemer jedoviti. 


Starosti se svatko nada, 
Pače svatko si ju želi, 

Ali kad mu u dio pada, 
Riedko joj se tko veseli. 


Sviet taj mnogim nij' po volji, 
Nu ja pitam: gdje je bolji? 


Svašta bi se počiniti dalo, 

Što baš ne bi ni pretežko bilo, 
Te bi gdjekom uprav i godilo, 
Da se ne bi — jeli? — tek saznalo. 


Svaki čovjek prokazuje 
Nehotice ćudi svoje: 
Jednom godi, kada čuje 
Slavulj-pticu, gdjeno poje, 
Drugog pako uzhićuje 
Zvek talira, kad se broje. 


Svoje čuvaj, drži, brani, 
Tudjega se pako mani. 


Svakako je mnogo bolje, 
Kad te dobri strogo sude, 
No kad preko tvoje volje 
Zli ti ljudi slavu gude. 


Sreća, kad ju tko upeti, 
Eo ptice mah odleti, 

Al nesreća kad dolazi, 
Poput puža sporo plazi. 


Svatko drži, da je veća, 
No što jeste, tudja sreća, 
A nesreća da vlastita 
Tudju svagda baš nadhita. 


Sve radosti, ljudske slasti, 
Lagodnosti, razne lasti 
Ništetne su, lažne, tašte 
Bez pomoći bujne mašte. 


 Svud na svietu sve se muti, 
Svud se vodi bojak ljuti, 
Svud se prče sile jače, 

Um i pravda pak se tlače. 


Suza gorka višeputi 
Mora da nam oko muti, 

: Al ne od tog svieta sjaja, 
Već od težka na njem vaja. 


Srce ljudsko vragometno 
Znade biti zagonetno, 
Jer privlači i odbija, 
“21 na svoju sve navija, 
U tren može da zapjeva, 
U tren suze da prolieva, 
Plitko jeste i nestašno, 
Al 1 zbiljno, bezdno, strašno. 


Svud sad vidiš ružne mane 
Kao vieka našeg čadje: 

Himbe, spietke poredane, 
Vjerolomstva, strastne svadje, 
Varancije previjane, 
Pronevjere, bieg i kradje, 
Razboj, grabež na sve strane, 
Pače još i gore gradje, 

Umor, otrov, smrtne rane... 
Luč prosvjete kud nam zadje: 
Kob nam crnu kobe vrane 

I nada nam tonu ladje... 


Svemu — tako biti mora — 
Na tom svietu ima hora, 

Kad se čovjek mlad zaljubi, 

Ni najmanje tiem ne gubi, 

Al kad starac pobenavi, 

I to, tobož, rad ljubavi, 

Kao lud se tada kreće, 

I pod noge sviest si meće, 
Vran mu mozak sav izpije, 

A sviet mu se s pravom smije. 


Sva duševna pažnja, njega 
Vieka evo današnjega 
Ljudskom družtvu raztrovanom 
Kletvom radja svakim danom ; 
Jer čim mu se gdje primakneš, 
I" čim ga se prstom takneš, 
Naići ćeš na sve strane 


Na družtvene grdne rane, 


Kojim težko za tog vieka 
Da imade igdje lieka. 


f 

S pravednici jedni poste, 
S lopovi se drugi goste. 


Svatko može s prava puta saći, 
Al ga može i opeta naći. 


Sviet ti ovaj prikaziva 
Dosta ruža i kopriva 
Na života tvoga stazi... 


Oči imaš, s toga pazi, 


Da se tudier, kada šećeš, 
Ne nabodeš, ne opečeš. 


S vjetrićem se, a u zoru, 
I.ti njiši, kad lahori, 

Nu kad noću krene bura, 

Stoj na mjestu ko klisura, 
Gibka grana budi u sreći, 
Ali glogov štap u smeći. 


Spas najbolji od svih je veriga 
I duhovnih i tjelesnih — knjiga. 


Sviet se dašto preporadja, 
Te sveudilj s nekim marom 
Svašta nova proizvadja, 

Po kalupu ipak starom. 


Samo kupi, oj gavane, 

Silna blaga na vagane, 

Pa još uz to dršći, bliedi, 
Gladuj, stradaj, al tek — štedi, 
A u probit baštiniki, 
Blaga tvoga razsipnika. 

Svjetine je, znaj, načelo: 
Danas crno, sutra bielo. 


Siromaštvo baš skrovito, 
Što ni riečce ne izreče, 
Ljuće boli, gore peče, 

No ubožtvo svim očito. 


Svaki čovjek boj života bije, 
Da se dobra svieta tog užije. 


Sve u svoje doba čini, 

A što činiš, čini pravo 

I valjano i čitavo, 

Za drugo se pak ne brini. 


Silna blaga brzo steći, 
Bližnjeg svoga svud preteći, 
Uživati sve bez truda — 
To je danas geslo svuda ; 
Nije I možno k cilju tomu 
U istinu mamljivomu 

Doći ljudem samoživim 
Putem pravim, krenu krivim. 


Sve promotri, pa ćeš uviditi, 
Da je težko i čovjekom biti. 


Staro smeće nemoj prekapati, 
Ni o njemu svašta preklapati, 
Jer bi moglo biti tu i tvoga 

Iz prošlosti gdješto smrdljivoga. 


Svaki nosi breme svoje, 
. Tek se pita: kakovo je? 


=a 


A zatiem se pita taki: 
Kako li ga snosi svaki ? 


Svi su ljudi — a tu nema lieka — 
Manje, više djeca svoga vieka 

Sa raznimi svud manami 

I tog vieka obsjenami. 


Samo ludjak za ciljem će ići, 
Što ga nikad ne može postići. 


Sve posmrtne mnokrat dike, 
Slavlja, pjesme, lovorike — 
Satire su ujedljive 

I na mrtve i na žive. 


Smionoga svud čovjeka | 
Slava ili propast čeka. 


S viekom svojim tko ne napreduje, 
Nehotice, bolan, nazaduje. 


»Svi smo braća«, veli sveto pismo, 
Al Zvonaru školnik veli: »nismo lx 


Svatko nas se robstva žaca, 
Al smo ipak svi robovi 
Manje, više u okovih 
Okolnosti i živaca. 


Smjelo mladić u sviet brodi 
S punim srcem želja vrućih, 
Al ko starac, jao, dohodi 
S brodoloma prazan kući. 

Strahuj ljude il! ih miti, 
I sve će ti prosto biti. 


Siromah je, komu novac fali, 

Te s tog nema kuće ni kućišta, 
Mudrac ipak više onog žali, 

Koj' van novca drugo nema ništa. 


osle ne pomaže, 


ad se pomoć ne prilaže. 


Svjetini je vazda treba miena; 

S tog lakoma na sve strane vreba, 

Ne bi I' željnog ugledala pliena, 
Jer joj svakdan nešto nova treba. 


| 


Svejedno je: kamen tvrd orati, 
I ne htjeti štogod, a morati. 


S daleka se krepost bolje sjaje, 
Nego 1' s bliza, gdje joj na put staje 
Jal bližnjega, te ju obsjenjuje 

I' otrovnim gnjevom na nju pljuje. 


Svaki čovjek mantijom okreće, 
Kad što drugo misli, drugo reče. 


S pameću se svatko bori, 

Tko se na svog bližnjeg sprema, 
A razloga drugog nema, 

Već rad vjere da ga kori. . 


Svud i svagda tek pravedan budi, 
- Ako I' treba, — brata si osudi. 

S čovjekom se rodi strah i nada, 
A s njim najzad još i u grob pada. 


Sila nikad, znaj, ne vodi 
Niti k robstvu, nit k slobodi. 


Stari vojnik, pa i lovac, 
Mlada dieva i trgovac 
e 


zoo tomu se liepo slažu, 
/ “Da kadikad rado lažu. 


Svejednako voda teče, 

A tekući mlinom kreće, 
Ali zato ipak nije 

Ona, što bi malo prije. 
Tako napried svedj hrleći, 
Kolom žića svog vrteći, 
Kad smo dosta proživili, 
Nismo, što smo nekoč bili. 


o Svaki čovjek nešto krije, 
> \ Zdušno iskren nitko nije. 


Sve se na tom svietu miče, 
Te u jedno opet stiče, 

I star čovjek isto tako 
Podjetinji opet lako. 


Slabić može jakog da potlači, 
Kad je od njeg duhom, voljom jači. 


Slobodne se volje čovjek gradi, 
Prema tomu vazda snuje, radi, 


j 


/ 

Dok mu kadšto slučaj posve mali 
Iznenada sve u prah ne svali. 


S čista mira proti tebi ustaje 


“ Gdjetko bruseć jezičinu ljutu, 


A ti pitaš: zašto na te laje? — 
Jer si gdjegod psetu tom na putu. 


Svakako je stvar rdjava: 
Puna kesa, prazna glava. 


Skroz poštenim gdjekog drže 
Mnogi ljudi, al nij' tako, 
Tek je velom znao što brže 
Prikrit djelo svoje opako. 


Svjetina se mogućniku klanja, 

Uz njeg svagda rado i prianja, 
Baš ko pseto, gdje se goso gosti, 
Repom miže, nadajuć se — kosti. 


Sieda brada i ćelava glava 
Kako tako još se uvažava, 

Nu postaje umah ruglom svuda, 
Čim počini štogod vele luda. 


Slavno djelo stvoriti se ne da, 
Gdje nij? silnog, tvornog uma dara, 
Ko što nema voska niti meda, 
Bud od muhe, budi od komara. 


Sviet za ono mnogo manje haje, 
Koliko se — nego što se daje. 


— 188 — 


Sa čovjekom po bratinski 
A sa marvom po marvinski. 


Sv: pametni odstupljuju 
U pitanjih o znanostih 
Ili krasnih umjetnostih, 
Gdje magarci odlučuju. 


Svjetina je kukavica, 
Hi bolje vjetrenica, 
Danas tebi poje diku, 
Sutra tvomu protivniku, 
Prekosutra vas ostavi, 
Da trećega diči, slavi. 


Sve zanieči, sve pokudi, 
Sve preziri i osudi, 

Preo ramena svakog gledaj, 
A nikomu pravo ne daj, 
Kadkada se i naprči, 

Hi ljudski bar namrči, 

A kudgod te put tvoj vodi, 
U čelo si prst zabodi, 

Te si brke grizi i suči, 
Kano tobož da te muči 
Osobita baš dilema, 

li tajna još problema, . 

Pa ćeš vidjet, da ćeš tako 
Na glas doći svakojako, 
Jedni reć će: čudo od čuda! 
Drugi: eto, prava luda! — 
A ti sam tad sudi zdravo, 
Koji od njih ima pravo. 


beka E eon koke i ki 

Sviet onomu ruke liže, 

Koj' ga tlači ili striže, 

- Dočim onog često psuje, 
Koj' ga dobro upućuje. 


Sudeć ljude poprijeko, 

Ko što jesu, ja bih reko: 
Kakovi su, takovi su, 

Da ni dobri, ni zli nisu, 
Već pretežnoj u većini, 
Što okolnost od njih čini. 


Stari Grci i Rimljani, 
Učitelji svieta znani, 

Što nekada sviet učiše, 
Što li divna učiniše, 

To ne smije da poreče 
Sviet današnji il' zanieče, 
Ne će ]' da se umujući 
Njemu smije sviet budući. 


: Sve razloga uma obori 
| Srce, kada strašću gori 


Svud uz svjetlo ima sjena, 
Uz pametne svud i beni. 


Sa sokoli tek se soko druži, 
Ne s futavci, da se s njih okuži 
Tako čovjek uman utočište 
Tek u družtvu prama sebi ište. 


, 


Svim se hoće uživati, 
Sve postići, sve imati, 

Uz to dobro jesti, piti, 
Al tek riedkim — mudar biti. 


Savjest svakom, premda tiho, kaže, 
Što mu činit valja, a ne laže. 


Samo jedan ima hram mudrosti, 
Al putova k njemu ima dosti. 


S namjerom se gdjetko sprema 
Na velike slavne čine, 

Nu gle, kad mu zgoda sine, 

A on u taj čas zadriema. 


Sjaset ima svuda jur ljekara, 

Ali više još političara, 

Oni hoće milom sviet da lieče, 
Ovi silom da ga svud usreće, 
Oni putem svojih miligrama, 

Ovi putem pustih svedj programa. 


Siromaštvo sveudiljno 
I' bogatstvo preobilno 
Može srca svejednako 
Otvrditi vrlo lako. 


S tudje slave plitka glava 
Ne može da mirno spava. 


Snosit život taj spokojno 

I do kraja, to je teže, 

Nego I' kad mu čovjek zdvojno 
Sam nasilno nit prereže. 

Svoje dobro tko zlorabi, 
Grieši, rek bi, isto tako, 
Ko i onaj, koj' opako 
Hoće tudje da ugrabi. 


Samovolja vlade gdje zavlada, 
Tu po malo narod sav propada, 
Samosviesti u njem ponestaje, 
A mrak oko njega svud nastaje, 
U tom pako mraku noći duge 
Radjaju se robovi i sluge. 


Svatko mrzi koga toga: 
Neznalica učenoga, 

Velik grješnik krepostnoga, 
Neslobodan slobodnoga, 
Siromašak bogatoga, 

Slab, nemoćan mogućnoga, 
Bezznačajnik značajnoga, 
Ostarao mladjahnoga, 

Grd i ružan lijepoga, 

Pače bolan i zdravoga, 
Tek se mudrac usred toga 
Smije svieta bedastoga. 


Svak na svoju čovjek sve navija, 
Jednom ovo, drugom ono prija, 
Taj u tankih mislih slasti nadje, 
Onaj pako, čim u blato sadje. 


Snosit bližnjeg svog ludosti 
Čovječje je znak mudrosti. 

Slava ljudska znade kadšto proći 
Ko prosutak zviezde vedrom noći. 


Sav naš život bogčarija, 
A sve znanje krparija. 


Sve na kocku gdjetko meće, 
Da ugodi za čas strasti, 
Odriče se prava, časti, 
Kadšto tek za zdjelu — leće. 


Štogod pero pomno gdje napiše, 
Može sablja silom da izbriše. 


Što u bašči gusjenice, 
To su družtvu izjelice. 


Što je golub bez desnoga krila, 
To je žena bez djeteta mila. 


Što je crkva bez svoga oltara, 
/ \To je čovjek bez ljubavi žara. 


Što se godier silom tvori, 
Može sila da obori. 


Šupeljak4 pusta vika, 
Magareća kano rika, 
Silna straha tek zadaje 
Onom, koj' ih ne poznaje. 


Što primjeri hasne liepi 

Iz davne nam prošastnosti, 

Kad smo u toj sadašnjosti 
Stranom gluhi, stranom sliepi? 

Što je dan bez sunca sjajna, 
A bez zviezda noćca tajna, 
/ \Bez mirisa cviet ubavi, 
To je srce bez ljubavi. 


Što nam odviš život sladi, 
Najzad može da dosadi. 


Što u knjigu želja i nada 
Vrućom krvcom mnogi upiše. 
Ponajviše iznenada 

Hladnim prstom smrt izbriše. 


Što je liepo, gledaj drage volje, 
Što je dobro, biraj, jer je bolje. 


Što ti narav tielu uzkrati, 
Nastoj duhom izravnati. 


Šale posve proste i neslane 
Znak su ćudi skroz neotesane. 


Što tko želi, tomu se i nada, 
I s tog ludo mnokrat i postrada. 


Što moguće više uči, 

Samog sebe tad prouči, 
Zatiem motri druge ljude, 
Čuj, što misle, što li sude, 
Što li kojom zgodom rade, 
Da 1' im pos6 što valjade, 
Tad prirodu motri svuda 

I divna joj, rek bi, čuda, 

Te razmišljaj o svem zdravo, 

Sve razpituj, ,srayni pravo, 
Riečju: ništa ne. propusti, 
Da te jednom sumrak .gusti 
Raznih mučnih .dvojba_ mine 
I spoznaja da ti sine 

Sred mudrosti ljudske hrama 
I' još veća možda — tama. 


Što se na.tom svietu radja, 
To se, dospjev, preporadja, 
S tog i čovjek pojedini 
Kao i narod u cjelini 

. Raste, cvate i dozrieva, 

A] najposlie i dospieva, 

Pa tad mora da odstupi 

I drugomu mjesto ustupi, 
Koj" će opet iznovice 
Potjerati tad mladice. 


Što ti godier sviet uzkrati, 
: Srce mora tad da plati. 


Šteta može da nas opameti, 
Al ne može da nas tiem odšteti. 


Što je tajno, ljude mami, 
Te se s toga staro, mlado 
oSvud povadja vrlo rado 
Za pustimi obsjenami. 


Šarene su mnoge zmije, 
Al su ljudske šarenije. 

Sto ne možeš učinit il' dati, 
Toga nemoj nikad obećati. 

Što bi sokol bez sunčanog traka? 
Što li sova, da nij zgodna mraka? 
Što bi umnik;: mudrost da ne grije? 
Što li mračnjak, da ludosti nije? 


Što napiše gdjetko zlatom, 
Zapečati najzad blatom, 
Što započne vele slavno, 
To završi baš ogavno. 


Štogod hoćeš, sve protrži, 
Tek poštenje svedj pridrži. 


Što se god pred svietom skriva, 
Te se tajno tek uživa, 

Sladje nam je i milije, 

Al' čist poso vazda nije. 


Što na jezik mah potječe, 
Nije treba da se izreče, 
Jer je bolje uzprežena 

No prenaglo izrečena. 


Što nikoga ne nauči 
Učiona u mladosti, 

To svakoga kašnje uči 
Škola žića bez milosti, 
Škola, gdje se mnogi muči 
Na izpitu — s nezrelosti. 


Što ti godier drago radi, 
Grizi ljude, i! ih gladi, 
Pohvali ih, ili kudi, 
Trnjem ili cviećem nudi, 
IL 1h služi ili tlači, 

H' im pjevaj ili plači, 
Makar koje sredstvo rabi, 
Ljudi bit će uviek slabi. 


Što mladomu na čast služi, 
Starog može da obruži. 


Što ćeš, brate? — Ljubav bližnjeg svoga 
Tek počima kod sebe samoga. 


Štogod možeš uvit dlanom, 
Nemoj tući buzdovanom, 
Što IP obavit možeš milom, 
Nemoj nikad htjeti silom. 


Štogod mašta čarom svojim stvara, 
Pozlaćuje, te u zviezde kuje, 
Triezna zbilja sve to u prah obara, 
Te kao varku umom osudjuje. 


Što svak lako može da si steče, 
To mu ljudi zavidjeti ne će, 
Tek što riedko komu u dio pade, 
To im može jada da zadade. 


Što je treba maškarade, 

Kad se i bez toga znade, 

Da zakrinkan svatko hodi, 
Tiem da bližnjeg za nos vodi! 


Što si čovjek stežkom mukom stvori, 
Cesto slučaj u čas tili obori. 


Što se s zdravim razumom ne slaže, 
K istini nam pravi put ne kaže. 

Štogod čovjek lako steče, 
Tog se lako i odreče. 


Šta koristi umna glava, 
, (Kad u srcu guja spava! 
Što je dobra, hvale vriedna 
U dušmana, priznaj, hvali, 
Što zla ili neuredna 

U prijana, kudi, žali. 


Što je ovaj roda slavenskoga, 
Taj romanskog. onaj germanskoga 
I' kojega drugoga plemena, 
Manje, više znana il' čuvena, 

S toga mnogi potrebu izvode, 
Medju sobom krvni rat da vode, 
Jedno pleme drugo da iztriebi, 

A prvenstvo da prisvoji sebi, 

Pa svi ipak o prosvjeti zbore, 
Dočim svi tek za robstvo se bore. 


Što pritajit usta znadu, 
"To pogledi često izdadu. 


Što je dobro, kol'ko li valjade, 
Zna tek onaj, koji zla poznade. 


Što je život?... Tek trpljenje. 
ps smrt što eg . - Izbavljenje. 


Što je znanje bez uljudbe? 
Što i kajde, a bez gudbe. 


Što ti hasni umjeti i znati, 
Kad ne umieš robu si prodati. 


Što je drugim najznatnije, 
To mudracu važno nije, 

Al ga može zanimati, 

Na što okom svjet ne svrati. 


Što nerado tkogod čini, 
Težko mu je, te ga kini, 
Sto pak rado, to bez muke 
I lako mu ide od ruke. 


Tko umije, da se moli, 
Ne gladuje,.ne ogoli. 


Tašta najprie to razjari, 
Kad za njega sviet ne mari. 


Tko po tudjih glavah mlati, 
Najzad i sim glavom plati. 


Tko je izkustva dosta steko 
I mnokrat se jur opek6, 
Najzad tim si život truje, 
Što sam sebi ne vjeruje. 


Tako zvane dobe zlatne, 
Svim povoljne i prijatne, 
Nemoj o tom dvoumiti, 
Nit je bilo, nit će biti. 


Tko odviše tanča i umuje, 
Bez potrebe duhu lance kuje. 


Tkogod hoće, da spram suncu leti, 
Ne bojeć sunčanoga žara, 
Voštanih se neka krila sjeti 

I sudbine smjeloga Ikara. | 

Težko ti je doći do istine, 
Kad k njoj vodi često put kroz tmine. 


Trpljivost je riedka trava, 

Tko ju nadje, mirno spava, 
Jer zna, da mu ima lieka, 

A što čeka, i dočeka. 


Težko ti je s neznalicom, 
Al još teže s sveznalicom. 


Tužna *e prednost nesretnika 
Ne imati zavidnika. 


Teže se je od sebe samoga 
Oslobodit nego od drugoga. 


Tudja korist, tvoja šteta, 
To je tečaj ovog svieta. 


Tko za tudje više haje, 
No za svoje, rob postaje. 


Tko cviet sreće ubrat kani, 
Rano mora da urani, 

Jer se riedko cviet taj nadje, 
Kad za goru sunce zadje. 


Tkogod pomno motrit stane 
Ljudske mane na sve strane, 
Sve predsude i ludosti 

I zablude 1 gluposti, 

Mora, sve to kada vidi, 

I sim sebe da se stidi. 

Tko se tudjem robstvu smije, 
Sam slobode vriedan nije. | 


Tko se malo s svietom bavi, 
Sviet i njega zaboravi. 


Tko na svietu traži raja, 
Tek dolinu nadje vaja, 
A angjele tko tu ište, 
Nadje ljudsko razbojište. 


Tko se mnogo sitnicami bavi, 
Na važnije stvari zaboravi. 


Težko se je bez pameti 
Struji vieka svog oteti. 


Tko se god uz težke vaje 
U svog bližnjeg pouzdaje, 
Na kamenu cvieće sadi, 
A na piesku kuću gradi. 


Tko te ma čim obvezuje, 
Tanahne ti lance kuje. 


Tudje blato tko razkapa, 
Često sebe njim poškrapa. 


Tako tvrde glave nije, 
Tvrdju stienu da probije. 


Tkogod hoće drzkom rukom 
Luč bogovom da ukrade, 
Platit će to — neka znade — 
Prometeja težkom mukom. 

Tko propusti do starosti, 
Da se svieta naužije, 
Može biti pun kreposti, 
Nu zaista mudar nije. 


Tko sam sebe mora da prezire, 
Težko živi, još teže umire. 


Tko drugomu zlohotice 
Bistru žića vodu muti, 
Sam ju mora nehotice 
Da popije višeputi. 


Tajna, što ju znadu žene dvije, 
Makar prije, tajnom više nije. 


Tkogod šara poput lije, 
Korist svoju da upeti, 
Tomu djavo ponajprije 
Sve račune poremeti. 


Težko nadje vjerna druga, 
Tko se drugim rado ruga. 


Tkogod ljude ljubi, puti, pazi, 
. Toga često hoće da pogube, 
Ali tko ih tlači, guli, gazi, 
Tomu skute i koljena ljube. 


Tko zlovoljno ubogca daruje, 
Sebi i njemu darak ogorčuje. 


Tudje pseto kad nahraniš, 
Zahvalno ti ruke liže, 
Dočim od zla kad obraniš 
Bližnjeg, kamen na te diže. 

Tko se s.griehom sam još bori, 
Ne smie druge s tog .da kori. 


Tkogod rado samotuje, 

Sviet taj strože osudjuje, 
Nego :1' onaj, koj' s njim mora 
Obćit svakdan bez odmora. 


Težko se je izpod iga 
Raznolikih zemskih briga 
Duhu ljudskom uzvinuti, 
Svjetlom pravim prosinuti, 
Kamo | teže ruke lake 
Letjet nebu pod oblake. 


Tudje tajne pri tebi sakrite 
Čuvaj bolje nego li vlastite. 


Tko nejaku oglobi sirotu, 

Ili čiju zlorabi dobrotu, 

I' tko izda sliepo povjerenje, 

H' uništi čijegod poštenje, 

Od tog, ne znam, ima !' veće rdje, 
I' grdobe na tom svietu grdje. 


Tko si kakvog vraga sam naprti, 
Pravo, da ga nosi i do smrti. 


Tko, gdje treba, sam ne štedi, 
Nit što steče, nit privriedi. 


Tužno 'e ljudsko živovanje: 
Jedan ore, drugi žanje, 

I što pomno jedan izradi, 
Iz tog drugi korist vadi. 

= Tku svud same vidi poštenjake, 
I!' pak same svud — obješenjake, 
Svakako je sažaljenja vriedan, 
Jer nije li, to će biti — biedan. 


Tko zakone svom narodu gradi, 
Neka mu ih iz života vadi, 
Ali uz to nek i na to pazi, 
Da ih nitko, ni on sam ne gazi. 


Tko laž ništi i obara, 
Tiem istini vrata otvara. 


Tko se odviš sam ponosi, 
Mora ukor da podnosi. 


Tko o Bogu tobož zborit “hoće, 
A ljudske mu pridaje .slaboće, 
Tomu ili tupi mozak vrije, 

I dvojaka mrena oči skrije. 


Tko će ljude dobro da prouči, 
Ne smie da ih bježi, već da buči 
I luduje s njimi naokolo, 
Hvatajuć se u njihovo kolo, 

Tek u horu neka ih se mane, 
Da ludjakom i sam ne postane. 


Tko se posla neuspješna lati, 
Svejedno je, ko da vodu mlati. 


Ti me zbiljski pitaš: dobro što je? 
Šo od srca k srcu teži, to je. 


Toga nema, nit će biti, 
Koj' bi mog6 učiniti 

Od glupana učenjaka, 
Od gursuza poštenjaka. 


Tko razlogom zlim se brani, 
Tupim nožem sam se rani. 


Tko se penje na visoko, 

Može pasti baš duboko, | 
Dočim tkogod dolom hodi, 
Mirno život svoj sprovodi. 


Tkogod misli, od svih drugih da je 
Pametniji, prevaren ostaje. 


Ti me pitaš, mili pobro : 
Što je zlo, a što je dobro? 
Što li ružno, što li krasno? 
Što li težko, što li lasno? 
Što li smiešno, što I ozbiljno? 
Što li slabo, što li silno, 

I ostalo na sviet ovi, 

Što si rek bi protuslovi? — 
A ja velim sav u smeći: 
To baš nije lako reći, 

Jer svakoga drugčie puti 
Um il' srce višeputi, 

Pa je s toga težko znati, 
Medje svigdje razabrati. 


Tko imade makar išta, 
A ne želi više ništa, 
Ima više od svakoga 
Bogatira požudnoga. 

Tek za onim ljudi vazda ginu, 
Što nemaju ili što ih minu. 


Tko ludjakom roge krši, 
Hvale vriedan poso vrši. 


Tužili se tati, varalice: 

Ala su ti ljudi kukavice, 

Svud prodiču: svakom svoje dajte, 
Na osobe nikad ne gledajte, 

A kad tamo, ipak svaki krati, 

Te nam ne će s dobra — svoje dati. 


Trebalo bi, da se na sviet vrati 
I svojega posla s nova lati 
Deukalion ne štedeći truda, 

Al — obratnim načinom posvuda 
Prebacujuć ljudsko pokoljenje 
Svud u pusto opeta kamenje. 


Iko glas vieka ne shvaća svojega, 
Živ obamre, jer bez svakog mara, 
Kao šišmiš ob dan, svud tumara, 
A ni viek baš ne razumie njega. 


-Iko o drugih dvoji, jur zlo stoji, 
Tko | o sebi, mora baš da zdvoji. 


Tko tek novcu čast podaje, 
U tog časti ponestaje. 


Tek kad čovjek tu odstupi, 
Krinka mu se s lica odlupi. 


Tko se rado svud iztiče, 
A razloga nema, — viče. 

Tek zadruge tko se brine; 
Uz to lako sam pogine. 


Tko je nevješt ili šuša, 
Mora druge da posluša. 


Tko pretanke niti prede, 
Te odviše šeprtljari, 
Radeć, druge da zavede, 
Ili posao da im kvari, 
Osnove si riedko izvede; 
Već sim sebe tek: prevari. 


To traljavo ljudsko stanje 
Trajati će svim na štetu, 
Dok pametnih bude manje 
No budala na tom svietu. 


Iko prot svomu uvjerenju 
Štogod zbori, piše, čini, 
Time cienu svom poštenju 
Sam podkapa, jerbo hini. 


Tko predsude ljudske krči, 
Na onoga sviet taj mrči, 
Štovanje mu svako krati, 
Pače dobar glas mu blati, 
Al tek što ga smrt pokosi, 
U Panteon sviet ga nosi. | 


Tjeraj poso nečist, ali smjelo, 
Vrši pače i opako djelo, 

Tek ga liepo krsti 1 odjeni, 
Pa ćeš biti svima još u cieni. 

Tkogod, makar nekriv, padne, 
Žrtvom kakve: spletke gadne, 
Na njeg skaču mah sa strane 
Kukavice, ale, vrane. 


Tkogod mnogo toga želi, 
A .pram tomu malo radi, 
Tomu mora život cieli 
S neuspjeha da dosadi. 


Tko tisuće steći znade: 
Putem posla, makar loša, 
Dan današnji taj valjade... 
Ne zna !' toga, — niti groša. 


Tko uživa blago svoje, 

Ne boji se taj poruge, 

Nu tiem više onaj, koj' je 
Odviš štedljiv — a za druge. 


Tko rdjava djela brani, 
Sam takova činit kani. 


Tko se boji, hoće li uspjeti, 
Ne treba mu pos6 ni početi. 


Iko pod mudrost hoće da prodaje 
Ludost svoju bez kraja i konca, 
Čini mi se kao dno od lonca, 
Štono hoće da ko sunce sjaje. 


Tko o sebi tek govori 
I tek sebe svud iztiče, 
Tomu slavu sviet ne kliče, 
Već taštinom tek ga kori. 

Tko do sebe mnogo drži, 
Taj pušljivom robom trži. 


Tko je za što, neka ono tjera, 
Tko je za plug, nek se kani pera, 
Tko je junak, prodj' se kukavica, 
A tko mudrac, nek ne kopa trica, 
Samo onaj, koj' za ništa nije, 
Nek dangubeć spava, jede,. pije. 


Tko počima bud što prije reda, 
Prije rada svoga plod ugleda. 


Tko ti dobar glas ukrade, 
Sebi ništa ne pomaže, 
Ali tebi tiem odmaže, 
Uzev cienu, što ju imade. 


Tko ozbiljno život svoj provodi, 
Za drugim se nikad ne povodi, 
Već svom glavom misliti umije, 
Umnik jeste, ali — sretnik nije. 


Tek budali ništ' ne krati, 
Da se može sretnim zvati, 
Jer ne misli, već uživa, 
Počivajuć tad preživa, 
Zatiem čini, što i prije, 
Za drugo ga briga nije. 


Teže se je dobrim pričiniti, 
Nego dobrim u istinu biti. 


Tko ozbiljno mislit znade, 
Dugog časa ne poznade. 

Tkogod pomno na Sve strane 
Sviet taj cieli motrit stane, 

I tko na toj zemlje grudi 
Umno “shvaća život ljudi, 
Naučit će, a bez brige, 

Mnogo više no iz knjige. 


Tko o sebi samom sudi, 
Da je od svih drugih ljudi 
Pametniji il* Vredniji, 

Taj je ludjak najbjedniji. 


Tko uz jelo tek i pilo 
I zabave Svedj prianja, 
Tomu nikad nije bilo 

Do ozbiljna umovanja. 


Tko se bilo čemu umah čudi, 
Taj o stvari tek površno sudi. 


Težko ti je, ko sapetu, 

| Srcu tvrdu i studenu, 
Al još teže na tom SVvietu 
Srcu meku i Vatrenu. 


Tko prilike ne ima, da grieši, 
Nek se čistom savješću ne tješi, 
A krepošću neka se ne hvali, 
Na kog napast nikad ne navali. 


Tielu svomu — nije druga — 
Budi goso, a ne sluga. 


Bogović: Posmrine pjesme. 14 

Tko se svega zna odreći, 
To je junak ponajveći. 


Tko načela svoja cieni, 
Taj ih lako ne zamieni. 


Tkogod ima od naravi 

Jur dovoljno soli u glavi, 
Tom', da s puta ne zaluta, 
Nije treba kažiputa. 


Tko umije, pošteno da strada, 
Potežkoće žića najprie svlada. 


Tko se sili sliepo klanja, 
Uz nepravdu rad prianja. 


Tko istinu krivim putem traži, 
Na obsjene nagazi i laži. 


Težko onom, mili Bože, 
Q  Koj' se nikad ne nasmije, 
(“Al još teže, tko ne može 
Jedne suze da prolije. | 


Tek medj ljudma možeš dokučiti, 
Baš čovjekom da je težko biti. 


Tko će na to da pripazi, 
Stare babe što blebeću, 
Ili žabe što regeću, 

U glib lako sam zagazi. 


Tko nij' kadar sebe da prosudi, 
Nek ne hvali drugih i ne kudi. 

Tek po riečih nikoga ne sudi, 
Već po djelih ili pak po ćudi. 


Tko duboko misli ili ćuti, 
Ili malo zbori ili šuti. 


Toljagom se svud na svietu 
Otet možež biesnom psetu. 

A!' jeziku lajavomu 

Ni u samom domu svomu. 


Tko se često medj lopovi nadje, 
Lako i sam s prava puta sadje. 


Tko se u čem divno iztiče, 
Druge na jal tiem potiče, 


Tek slabiću srce svisne, 
Kad ga kakav jad pritisne, 
Te s njim o tle tvrdo lupi, 


Tako da mu ćud otupi ; 
f Ali čelik-značaj pravi 


Do skora se oporavi, 

Na lagane noge skoči, 
I ko Antej zasvjedoči, 
Da ga nova snaga grije 
I da 'e jači nego prije. 


Tko u ničem strašiv nije, 
Te dosljedno svedj umije, 
Da s strogošću pravdu spoji, 
Tog ssviet štuje, tog se boji. 


Tkogod tvrdi, da zavisan nije, 
Hotomice taj istinu krije, 

i Jer zavisnost vlada svud u svemu, 
Tek se pita: tko ovisi o čemu ? 


Tko ubožtvo snositi umije 
Ravnodušno, — ubog nije. 


Tko svakoga lažmi časti, 
Taj će zgodom varat, krasti. 


Tek izkusnik, koj! umije, 
Druge ljude putit smije. 


Tkogod hoće smjelo da sustavi 
Kolo vieka, toga kolo smlavi. 


U svemiru zemlja izčezava, 
A kamo li naša luda glava. 


U Tartuffa licumjera 
Nije nego sredstvo vjera, 
S usta mu se božje ciedi, 
A u srcu djavo sjedi. 


Umnik može posrnuti, 
Al se ne će prevrnuti. 


U angjela pretvorit se znade 
Djav6, kad će dušu da ukrade. 


U svemiru što je god stvoreno, 
Sunce, mjesec, zviezde nebrojene, 
Pupolj ruže, čedo tek rodjeno, 
Zakonu je podvrženo miene 

I propasti, živuć privremeno 
Čase žića svakom odmjerene. 


U tudjemu često gradu 

Steče časti i ugleda, 

Kog kod kuće, gdje ga znadu, 
Ni pas ne će da pogleda. 


Usred dvojbe gusta mraka 
Ne traž' svjeta u mračnjaka, 
Žnat ti valja: noćne sove 
Da ne legu sokolove. 


Umnik može kadikada 
Nešto luda da počini, 

Ali bena u taštini 

Nešto mudra — baš nikada. 


U zlo družtvo moći je uljezti, 
Al je treba brzo izlaziti, 
I u blato moći zagaziti, 
Al ne treba usred blata sjesti. 


U krvnih se svojih činih 
Vuk s čovjekom dobro slaže, 
Tek što pri tom vuk ne hini, 
I ko čovjek što ne laže. 


U crkvi se neki druže 
S najvećimi bogomoljci, 
Izvan crkve ipak služe 
Vragu kao dobrovoljci. 


U svjetine suda nema, 
I s tog svakom, tko ju puti, 


ć 


sul Me 


Dovikuje čopor ljudi : 
»Anatema! Anatema!« 


Uz čašice i kartice, 

Uz snašice drugarice 
Mnogi čast si pogaziše, 
Hi ludo zaglaviše. 


U tog svieta tiesnu okviru, 
Pače samom u svemiru 
Sve zajedno nešto veže, 
Tajno spaja i priteže. 


U nebojše puna usta, 
Rogobori, psuje, viče, 

Nu kad dodje gdje do gusta, 
On je prvi, koj' uzmiče. 


U velikoj kakvoj sreći, 

U nesreći, težkoj biedi, 
Moć' je o tom sud izreći, 
Što koj' čovjek zbilja vriedi. 


Umne glave po težini, 
Šuplje pako po množini. 


U životu dvoje na nas vreba 
Iz zasjede: slučaj i potreba. 


U kog srce umah pjeva i skače, 


*U tog rado umah i proplače 


U tom vieku čar svoj izgubiše 


> Prijateljstvo vjerno, ljubav prava, 

er se s njima svatko poigrava, 


*Svak ih ima, tkogod dade više. 


la 


 Umnika je dar najveći 
S malo rieči mnogo reći. 


U čovjeka skroz pogana 
Savjest stvar je nepoznana. 


Udicom se riba lovi, 
Čovjek čašću i redovi. 


Uman čovjek u vlastitoj stvari | 
1 za dobar tudji savjet mari. 


Uživanje, ma kakovo da je, 

Tek za časak svoga bivstva traje, 
atiem pako poput mile sjene 
Stupi u hram tihe — uspomene. 


U povjesti svakoga naroda 

Hip je život jednoga čovjeka, 
Al i hip taj može strujom vieka 
Doniet rodu dobra il' zla ploda. 


/ Umom moć? je prava puta naći, 
/ "Al tim lašnje srcem s puta saći. 


U koga je vlast i blago, 
Može činit, što mu drago. 


U sreće su kratki dani, 


Trakom sunca obasjani, 
U nesreće duge noći, 
S crnom tugom u samoći. 

Uzdati se tek u silu 

Probitačno vazda nije, 
Jerbo silu svedj nemilu 
Jača može da nadbije. 


U životu nij' drugače, 


Jedan pjeva, drugi plače. 


U prirode milosrdja nema, 

Jer se danju, noću tu harači, 

Te se na boj sve za bivstvo sprema, 
I svud jači slabijeg kobači. 


Usta, oči riedko znadu 
Medju sobom bit u skladu, 


. Jer kad s usta med se toči, 


S očiju iskra jeda skoči. 
Uz onoga sviet taj stoji, 


Onog sluša, kog se boji. 


Uman čovjek dosta tog dokuči, 
Dosta vidi, čuje, sam prokuša, 
Tek tomu se težko kad priuči, 
Da ludosti ljudske mirno sluša. 


U živici ti se rada 


Ljubičica čedna krije, 


I pod dronjci kadikada 
Plemenito srce bije. 


U koga je glava glupa, 
I čuvstva su u njeg tupa, 

Te živinski tek ga vodi 
Nagon, kuda godier hodi. 


Umije li starac mudrim biti, 
Još se može slasti naužiti. 


U starosti, gdje uz kose siede 
I duh klone, snaga tiela gine, 
Te čar svakog uživanja mine, 
Uspomena još jedino vriedi. 


U sviet neznan mladić teži, 
A od znanog starac bježi. 


Uz pravicu djeca jadna, 
I kržljava, slaba, gladna, 
Uz krivicu i od mita 

Jaka, zdrava, vazda sita. 


U ludjaka kolu tko se nadje, 

Ma da mu to i ne podnosi lice, 
Mora biti gotov nehotice 

Igrat s njima, ne će 1' mu se svadje. 


U kolibi, u palači 
Zlo se radja, ljude tlači. 


U prirodi vječno to radjanje 
Tek na vječno smjera umiranje. 


U čovjeka običnoga 
Svojeljublje toliko je, 

Da će braneć tobož >Svoje« 
I na brata skočit Svoga. 


= Die 


» Um prosviećen, srce plemenito 
X Gdje se sljube, tu je sve čestito. 


“U velikoj baš nesreći 
"Drž' se! Budi od nje veći! 


Utjeha je, premda mala, 
Da čovjeku, strasti robu 
I dioniku raznih zala, 
Pokoj svane tek u grobu. 


U koga je dosta znanja, 
 Opravdanog pouzdanja,. 

I odlučne čvrste volje, 

Taj će svuda proć' najbolje. 


. U kog nade ponestane, 
> Taj je gotov, da propane. 


Uman čovjek o tom nek nastoji, 
Da s koristnim i ugodno spoji. 
Um čovječji jednom što osvoji, 
Po svom ćefu, gleda, da prikroji. 


Um i značaj gdje postoje, 
Mnogo mogu da osvoje. 


U obćenju s ljudmi kašnje gine 
_*. Trak ljubavi, što nam s prva sine. 


U zapećku čednost čuči, 
Dočim drzost sve poluči. 


sjete 


;U čas sreće, kad zavlada, 
X Zaboravljaš ljeta jada. 


Uman čovjek tiem još više vriedi, 
Kad umnijeg drage volje sliedi. 


U mladosti svi smo baš Titani 
Udarajuć jurišem nebesa, 

Al pod starost tek liliputani 
Kaneći se vratolomna biesa. 


Uspomena mladih ljeta 

U starosti sve nas slieta 
Klikom jeke iz daleka: 
»Nikad više, ni do vieka!« 


U životu čovjek svomu 
Amo tamo svedj tumara, 
Dok ne stavi konac tomu 
Mah lopate u grobara. | 


U životu čvrsto stoji, 

Te ne može da postrada 
Čovjek, koj' se zla ne boji, 
A dobru se i ne nada. 


U hram čista zadovoljstva uljezti 
Može samo čovjek čiste sviesti. 


U obće je ćud čovjeka 

Baš djavolska do viek vieka, 
Jer mu tudje zlo ugadja, 
Dobro pako zavist radja. 

U koga je mašta živa, 
Većput težke muke trpi, 

Al dvostruku slast uživa, 
Kad s nje bujna vrela crpi. 


Veledušan možeš i ti, 
No pravedan moraš biti. 


3. onoj — to je vrlo liepo, 
Ali lud je, tko vjeruje sliepo. 


o vriedi ćud vesela, 
No uz tugu do tri sela. 


Videć sve na svietu zloće, 
/ Ljudske mane i slaboće, 
Nije čudo, vjeruj meni, 

Kad se srce okameni. 


Videć svakdan iznovice 
Sva bezdjela i krivice, 
Što se čine na tom svietu 
Tek na dobrih ljudi štetu, 
Pitam: gdje su, oj bogovi, 
Vaše striele i gromovi? 


Više vriedi zrnce zlata, 
Nego puna kola blata, 
Više bistrost uma čila, 
Nego troma tiela sila. 


Velika je često lija, 
.“ Koj' sa svakim šale zbija. 


Viek sadašnji muževa ne radja, 
Već slabiće samo proizvadja, 
I s tog nema prave veličine, 
Već tek vidiš polovične čine. 


Više vriedi kletva pravednika, 
No molitva lažna himbenika. 


Volim biti svoje glave malo, 
No u svemu tudje pritucalo. 


Vlastodržci svietom vladajući 
I svjetine podlost gledajući, 
S pravom joj se u potaji smiju, 
Te joj jošte čvršće skuče šiju. 


Visoka je gdjetko roda, 

A gizdava lica i hoda, 

Te okreće svakom ledja, 

Tko bar šestnaest nema predja, 
Al mu bliže ded pristupi 

I s njeg koru ded olupi, 

Pa ćeš vidjet, da od svojih 
Prostih sluga niže stoji. 


Višeputi štogod čovjek hini 

Prot' vlastitom svom osvjedočenju, 
Al to s toga ponajviše čini, 

Da ugodi tobož javnom mnienju. 


Vriedni ljudi i pametni 
Obično su vrlo čedni, 
Al bedasti, malo vriedni, 
Jamačno su preuzetni. 

Viek sadašnji StoikA ne znade 
Jer takovih slabo gdje imade, 
Kojih ništa ne može da smeta, 
Koji poput slavnog Epikteta, 

I! Kleanta, il' Seneke, Zena 
Mirno stoje usred sviju miena, 
Zlu i dobru svejednako vični, 

U krepostih pako nepomični, 

A rameni koji ni ne slegnu. 

Kad smrt zovne, da u zemlju legnu. 


Vrabci rado svedj žubore, 
Tašti ljudi mnogo zbore. 


Vriednost svakoj stvari takova je, 
Kakovu joj sviet obično daje, 

I s toga ti baš ni zlato nije 

Od željeza bolje i vrednije; 

Nu sviet tako hoće — valjda zato 
Što je rjedje od željeza zlato. 


Volim čuti lavlju riku, 

No parcova gadnih ciku, 
Volim strogu rieč vještaka, 
No buncanje svih ludjaka. 


Volim tudjeg, a dobroga, 
No svojega, ali — zloga. 


Viek naš znanjem posvećeni 
Onaj pravo ne poštuje, 
Koj' po pasmi ljude cieni, 
IP po vjeri razlikuje. 

Više vriedi suzna uspomena, 
No spomenik hladna od kamena. - 


Većput nešto hladna glava 


» Vrućem srcu spočitava, 


Nu kad srce tad zaplače, 
Od glave je ipak jače. 


Više nego u pokladne dane, 
Vidiš svakdan ljude zakrinkane. 


Volim slušat blebet bake 
No tančanje cjepidlake. 


Visoko jur gdjetko stoji, 
Nikoga se, mniš, ne boji, 
Nu k još višoj sjajnoj časti, 
K neobičnoj uz to vlasti, 
Hoće da si pute prti, 

Kad li mu se, gle, zavrti, 
Te on, jadan, iznenada 

Sa visine u jaz pada. 


Vriedan čovjek kad s lopovi 
Posla ima, neka pazi, 

Medj vražjimi da svatovi 
Na stupicu ne nagazi. 


Volja vazda umom kreće, 
Kad što hoće ili ne će. 


Vazda snagom duše ciele 
Uz čist posao rado pregni, 

Tek ne budi, štono vele, 
»Sim' povuci, tam' potegni <«. 


Vrieme težke rane dieli, 
Al ih vrieme i zacieli. 


Veleum će na glas doći, 
Te se popet na visoko, 

I' će pako po zlu proći, 
Leteć u vis, past' duboko. 


Vozaru se najboljemu 
Voz prevali iznenada, 
I mudracu najvećemu 
Sud nahramlje kadikada. 


Vazda mi se smiešno čini, 
Kad o vječnoj svojoj kini, 
O života tog dosadi 
Pjeva mladić golobradi. 


Za uzori tko svedj teži, 
Dovinut se ne će sreći, 
Od uzora pak tko bježi, 
Siromah je jošte veći. 


Zalud ruža kraj onoga cvati, 
Tko je bolan ne umie ubrati. 


Zasluženi ukor vriedi više, 
No pohvala, lažju kad odiše. 


Zla su djela vražja sjetva, 
Od njih nikad dobra žetva. 

Za čim čovjek u daljini teži, 
To mu često izpred nosa leži. 


Za narod je lakše piti 
Nego bdjeti i raditi. 


Zlu čovjeku nij' ni malo 
Do priezira dobrih stalo, 
Nit ga taru kakve brige 
Za ukore il' kaštige, 

Jer on uprav mari za to 
Ko opanak star za blato. 


Za razloge svjetina ne haje, 
Već tek zvonkoj rieči prednost daje. 


Zla sudbina velih ljudi to je, 
Da medj malim' uviek sami stoje. 


Zlorado se susjed tomu smije, 
Kad brat brata grdi ili bije. 


Znak je ljudske to slaboće, 
Da se svakom drugo hoće: 
Onom slave, velih časti, 
Ovom ljubve tajnih slasti, 
Tomu za svog cielog žića 
Dobra jela, boljeg pića, 
Onom poput svih skupaci 
Tek novaca i novaca, 
Tomu igre, šale, plesa, 

I još Bog zna koječesa, 
Onom knjiga, da se uči, 
Duh znanosti da dokuči, 

Riečju, svak za nečim teži, 
Bjesomučno za tiem bježi; 
A kad stigne, Bože, prosti, 
Još mu ipak nije dosti. 


Za čovjeka srećom ovjenčana 
Ja! bližnjega najsladja je hrana. 


Za puk gdjetko glas svoj diže, 
A potajno puk taj striže. 


Zakon često uprav onog štedi, 
Tko inače vješala zavriedi. 


Zakon može svašta da odkroji, 
Nad zakonom ipak pravda stoji. 


Znaj, od rieči pa do djela 

Da je mnogim rieč presjela, 
S tog premosti, što ti prieči, 
Pak ćeš čovjek bit od rieči. 


Znaj: dandanas bezobrazluk vrie:li, 
Dočim čednost u zapećku sjedi. 


Znamenit je baš u koječemu, 
Pače velik viek naš, al' što prudi, 
Kad su skoro svuda prema njemu 
Tol' neznatni i maleni ljudi? 


Znanost ljude diže, usrećava, 
A umjetnost kroti, ublažava, 
Dočim glupost i prostota čine, 
Da se ljudi snize do živine. 


JIIT 

== i raniji 
Zao čovjek mrzi do zia boga 
Ostanice svakcg poštenoga, 
Te ne mari, tem da sam postrada, 
Tek da onom težke jade zada. 


Zasluge će zaslužnoga 
Priznat ljudi bližajeg svoga, 
Tek kad bližnji blizu nije 
Ii kad ga zemlja krije. 


Zlu manjemu ide mnogi s puta, 
Da u veće medjutim zaluta. 


Za istinom tko se vine, 
Te ju umah naći žudi, 
Taj se lako s njom razmine 
I u mraku tad zabludi. 


Zla ljudskoga s toga manje nije,. 
Sto se ne zna, ili što se krije. 


Za gdjekoje ljude nema bolje 
Na tom svietu škole od nevolje. 


Zlo je, gdjeno pietli šute, 
A kokoši kukuriču, 

Hi mladji gdje se iztiču, 
Da starije ljude pute. 


Zadovoljstva riedki cvietak nikne 
Mnokrat s onog, čemu tko obikna. 


Za talire i dukate 
Ljudi ništa ne uzkrate. 

Za istinom vječnom kada čezne 
Jadan čovjek, da si ju prisvoji, 
U glib dvojbi često tako ugrezne, 
Da najposlie mora s tog da zdvoji. 


Zalud zove i sestrimi vile, 
U kog nema ni pjesničke žile. 


Za savjete dobre istom haješ, 
Kad se moraš da za čine kaješ. 


Zdrav nam razum ne smie da prisvoji, 
Sto s prirodom u opreci stoji. 


Za tiem, što je dobro, teži živo, 
Samo pazi, je li dohvatljivo. 


Zabavicu kud ćeš, brate, bolju, 
No kada se ljudska pseta kolju! 


Zlo i dobro — samo pazi! — 
Kako dodje, i prolazi, 

Bilo poslie, bilo prije, 

Jer baš ništa stalno nije, 

A što ima svoj početak, 

Mora imat i svršetak. 


Zašto da se čovjek muči 
Razglabanjem svih obmama, 
Kad ne može da prouči, 
 Jadnik, niti sebe sama? 


Zemlja nam je svud ratište, 
Gdje svak za se slavu ište. 

Zlatan ključić pun je čara, 
Svaka vrata mah otvara. 


Za uzori tko posiže, 
Ne smie zemski prah da liže. 


Zaslugama riedko kada 
I priznanje u dio pada. 


» Zlatnu dobu davna prošlost krije! « 
Tvrde starci vjerom korjeniti, 

» Zlatna doba doć' će poslie, prije!« 
Tvrde mladi nadom zanositi ; 

A ja velim: »zlatne dobe nije, 
Nit' je bilo, nit' će ikad biti!« 


Zoroastar mudri pravo reče: 

Od postanka, odkad sviet taj teče, 
Viek se Ormuzd s Ahrimanom bori, 
To će reći: protimba se stvori, 
Odkad svjetlost mrak će da ovije, 
A istinu laž će da pobije. 


Zlih je djela stalna žetva 
Prije ili poslie — kletva. 


Zakon uma što svjetuje, 
Treba da se sliedi, štuje, -— 
E dakako! da nij! strasti, 
Pa i vražje još napasti! 


Zlo i dobro svejednako, 
Bilo poslie, bilo prije, 


A 

Prestat mora, druga nije, 
Pa baš to je pravo tako. 


Željezo je mnogo tvrdje 
Od žutoga suhog zlata, 


Al se ima bojat rdje, 


Koja ga se rado hvata. 


Život ti je smjesa blata 
Sa gdjekojim zrncem zlata. 


Žalostno je po svakoga, 
Kad priznati i sam mora, 
Cilj života da je svoga 

Promašio s nerazbora. 


Životom se umnik lje ne diči, 
Jer zna, da mu čaši tek priliči, 
Krhkoj čaši jada i žalosti 

S nekoliko kapljica radosti. 


ba Život nam je kratak sanak, 


A smrt novi tek postanak. 


Život kratko vrieme traje, 
Dulje dobar glas ostaje. 


Žena može mužu biti 
Angjeosko biće pravo, 
Al se može i to zbiti, 
Da mu bude pravi djavo. 


Životinju bez nauke 
Narav sama puti, uči, 

Tek čovjeka stoji muke, 
Dobro od zla da razluči, 
Ipak čovjek lake ruke 
Umom svieta vlast poluči. 


Žrtvom novca, truda ili muka, 
Nij' preskupa dobra nam nauka. 


dok 

lušajte me, gospojice 
=% Krasne, mlade, zorolike, 
e Nisam došo zloradice, 
Već da pjevam vaše dike, 
Sve što mogu sniženije: 
Hoja, Lero, Dolerije! 


Ne bojte se pjesme moje, 
Vjerujte mi, krotak bit ću, 
Znam ja, da se tu ne poje 
O 'nom Marku Kraljeviću, 
Koga već na svietu nije: 

Hoja, Lero, Dolerije ! 


Tu ne treba da se ore 
Pjesme slaveć kog junaka, 
A kamo li lomigore 

I!' nebojše djela opaka, 
Već ljubavi davorije: 
Hoja, Lero, Dolerije! 

Zato treba da se diči 
Pjesmom rajska vaša liepost, 
Kojoj ništa ne priliči 

Do jedino vaša krepost, 
Iznad koje čara nije: 

Hoja, Lero, Dolerije! 


Težko 'e u po vedre noći 
Naći zviezdu najjasniju, 

Al je tu još teže moći 
Nać med vami najkrasniju, 
Samo vam se nebo smije: 
Hoja, Lero, Dolerije! 


Vi ste viencu nalik zbilja 
Savijenu od ljubica, 

Od tratora i bosilja 

I bez trnja množ ružica, 
Viencu, kakvog nigdje nije: 
Hoja, Lero, Dolerije! 


Al da vienac taj uztraje, 
Treba da ga zlatna žica 
Skroz propleće, žica ta je: 
Domoljublje, kojoj klica 
Treba da u grudi klije: 
Hoja, Lero, Dolerije! 


Jao onom, koj' ne ljubi 
Dom i narod, kako valja, 
Tomu život cienu gubi, 

Taj si slavu sam okalja, 

A sviet mu se ruga i smije: 
Hoja, Lero, Dolerije! 

Zato štujte i ljubite 

[ vi vjerno, što je naše, 
Domoljubljem okrunite 
Sve ostale čare vaše, 
Biti ćete tim slavnije : 
Hoja, Lero, Dolerije ! 


Bud'te svedj u svakoj zgodi 
Dušom, tielom Hrvatice, 

Da se rod naš preporodi, 
Ko što biva u žar-ptice, 

Te visoko da se uzvije: 
Hoja, Lero, Dolerije! 


Amo dakle ruke vaše, 

Da se u kolo uhvatimo, 
Ljubav, sloga nek opaše 
Sve nas, da se pobratimo! 
Pa će biti, što još nije: 
Hoja, Lero, Dolerije! 


sx 


Pobratimu Antunu Nemčiću. 






65 > životu nek te prate: 
“40 Sreća, zdravlje i veselje, 
"g A Svevišnji, mili brate, 

Nek izpuni ove želje. 


Ako li bi gorke vaje 
Izkusio za ko'e vrime, 


LN, “e rerna s m o ve. 

Znaj: milostno nebo da je, 
A bez svrhe ništ pod njime. 


I tiem vajem svrha doć će, 
Kad im vrieme moć ukine, 
* Sunce opet sjati hoće 

1 protjerat noćne tmine. 


tea 


Mladosti uspomena. 


ves: | 
S mladosti moja mila, 
: \6) 


Ti 


eo Ii si meni nekoč bila 
"2 Blagi cvjetni perivoj, 
Tada mislih: nikad ne će 
Venut vienac mlade sreće, 
Jasni, liepi vienac tvoj. 


Al što bludno srce sniva, 

U istinu drugčie biva 

Baš posvud na svietu tom, 
Strogo vrieme, jao, razlupa 
Sve uzore, te razčupa 
Cvieće hladnom rukom svom. 


Samo blaga uspomena 
Dodje kadšto kao sjena 
U moj mali, tihi stan, 

Pa mi poje tužno-milo 

O svem, što je nekoč bilo, 
I što 'e prošlo kao san. 


Tada vidim množ ružica, 
Množ poznatih milih lica 
Redomice doć' i poć', 

Al čim ruka se primiče, 
Družba hitro se odmiče, 
Uhitit je nije moć'. 


» Napried gledaj«, razum veli, 
»U sadašnjost se preseli, 
Budućnosti gradi hram «< 

Al šta 'e hasne? Vrieme bježi, 
Ludo srce natrag teži, 

Traži sreću svoju tam'. 

Moji jadi. 







ŠIdje je pokoj srca moga, 

4 Gdje vesela nekoč ćut: 
“5 U jedan put sve mi tvoga 
Oka pogled uze krut! 


Sad me pusta prati žalost, 
Taman mi je bieli sviet, 
Mog života vene radost 
Kao mrazom satrt cviet. 


Uveli pak cviet taj pada 

Na osamljen nade grob, 
Gorka sa mnom ćut zavlada, 
A te ćuti ja sam rob. 

Oj uzore me ljubavi, 
Toj učini borbi kraj, 
I' me satri, il' izbavi, 
Smrt il život meni daj! 


* 


Jesenska ljubav. 

jetar vije u jeseni, 
go Žuto lišće svud raznosi, 
"e A sjeverni mraz ledeni 
štim srpom njive kosi. 

Ne čuje se pjenje ptica, 

Nit se čuje odziv, sluga, 

Kad zapoje pastirica 

Ljubkim glasom uz svog druga. 


Ruža, gospa pramaljeća, 
Svog uresa je lišena, 

Sa ostalom družbom cvieća 
Od vjetra je razpršena. 


Lastavice, složni ždrali, 
I sve druge ptice južne 
Odletješe, sve se udalji, 
Ostavljajuć kraje tužne. 


K pokoju se narav sprema, 
S njom živuće i neživuće, 


a Ute 


U tebe ga samo nema, 
Srce moje, srce vruće. 


Ti još svedj o pramaljeću 
U jesensko sanjaš doba, 

O  neuvelom šapćeš cvieću, 
Tvoja nada usta s groba. 


Što je, molim, odgovori, 
Uzrok čudnoj toj promjeni ? 
Na to srce tiho zbori: 
»Opet ljubim, blago meni!« 


ća 


Slava ljubavi. 


ad nam možna ljubav srce travi, 
Svećenici kada postajemo, 
“#5 Kadri riešit tajnosti naravi, 
Jer da 'e Bog u nama, spoznajemo. 





Tada znamo, šta će reć' čudesa, 
Štono svud se oko nas nahode, 
Pače dostić možemo nebesa, 
Jer ljubavi ljestve gore vode. 


Razumiemo, vrela što žubore, 

Što li poju ptičice u gaju, 

Što na nebu zviezde tajno zbore, 
Kad se u divnom kolu svom sastaju. 

Sve to ljubav, možna ljubav stvara, 
Ona bo je divna bajalica, 

Koja pustoš u vrte pretvara, 
Gdje pripieva s cvieća rajska ptica. 


Zato slava, slava viek ljubavi, 
Koja čini, da prah zemski stresti 
Može umrli evo sin naravi, 

Te za koj' čas uz bogove sjesti. 


TRES 
Neznani grob. 


G 
ČE (amo, gle, u kutu, 


5& Groblju kraj ograde, 
“Q* Travom vas zaraso 
Samcat grob imade. 








Iznad groba nema 
Krsta niti ploče, 

Da pokojnom ime 
I čast zasvjedoče. 


Samotan tek čempres 
Tavno se zeleni, 

Te prikriva sjenkom 
Grob taj osamljeni. 


Čempresu kroz granje 
Vjetrić blag lahori, 
Mniš, da duša s dušom 
Tiho kroz plač zbori. 


A mene množ misli 
Spopane kraj toga 
Tužna i samotna 
Groba neznanoga. 


Tko zna, nije I' bio 
Taj, što tu počiva 
U neznanu grobu, 
Junak, vatra živa? 


Nije | bio uma 
Možda uznosita, 
Ili barem čovjek 


Srea_plemenita? 


A sada mu nema 

Traga ni spomena, 

Tek grob što mu krije 
empresova sjena. 


Tad pristupih bliže, 
Vienac na grob stavih,. 
Što ga iduć poljem 
Prie od cvieća savih. 


Neka se ostali 
Ponose grobovi 
Mramornim pločami 
I zlatnimi slovi. 


I taj grob neznani 
Ima evo svoje: 
Spomenik mu čempres, 
Nadpis cvieće moje. 


= A 


-Al u to mi bješe, 

Kao da mi reče 

Tajni glas od groblja: 
»Stani, oj čovječe! « 


»Zar će, mniš, vjekovat 
Nadpisi zlaćeni, 

Ili spomenici, 

Makar i gvozdeni ?« 


»Ne će 1 se pismena 
Slizat i pretvorit, 
Spomenici zatiem 
S vremenom oborit ?« 


» Ta svietom svud vlada 
Vječna samo miena, 

A ni čovjek nije 

Drugo nego — sjena«. 


»Sjena, kojoj biće 

Hitro čezne, gine, ' 

Jer medj zibkom, grobom, 
Viek mu časkom mine«. 


»Čovjek ipak hoće 
Viekom da vjekuje: 

I da ga — ma kako — 
Sviet u zviezde kuje«. 


»S toga bi trebalo 
Čovjek da se uputi 
Znanu i!' neznanu 

Grobu višeputi«. 


Što li ljudska slavač« 
Kobni glas umuknu, 
A ja odoh kuć 
Putem o svom biću 
Razmišljavajući. 


ai 


Zorka i Ivan. 


zada Žorka Kraj mora ia 





Da su meni e boa tvoje 
Od bisera sagradjeni dvori, 
Pokriveni crvenom korakom, 
Nakićeni sjajnim ljušturama, 
Prepleteni zelenom zlatinkom, 

Pa da mene u tom dvoru dvore 
Zlatokose vile povodkinje; 

Ala bih se radovala mlada, 

Kad bih iznad sjajnog dvora svoga 
Opazila mladoga Ivana, 
Najljepšega izmedju mornari, 
Kako šajkom svojom more brodi; 
Poslala bih vHe povodkinje, 

Da dovedu k meni dragog moga, 

Da ga ljubim, da ga se nagrlim, 
Da ga stopim na srdašcu mome 
Sred studene ove morske vode. 


Bura bjesni, žarka munja sieva, 
A u šajci mlado momče pjeva, 
Mlado momče, jošte neženjeno, 
To je Ivan, morski kapetane, 
Što uz žice svoje tamburice, 
Prkoseći buri i oluji, 

Junačkijem glasom pjevat stade: 
Ej da mi je u svatove poći! 
Kuma b' zvao ovu silnu buru, 

A prikumka, što sad sievnu, munju, 
K tom djevera u oblacim groma, 
Još bih zvao i talase morske, 
Da se mojim svatovim pridruže ; 
Kad bih tako družbu sakupio, 
Otišo bih s njom u biele dvore 
Mlade Zorke, moje vjerne ljube, 
Ne bi 1 mi ju tada dala majka, 
Kad bi ove svate ugledala. 

Ako | ne bi, tako mi sunašca! 
Ja bih silom diete ugrabio, 

Pa bih razvio biela jedra svoja, 
Kreno s ljubom put pučine morske, 
Svatovi bi moji zaigrali, 

A nas dvoje bi se, ne hajeći 

Za svatove, milo njegovali, 

Jer ne haje ljubav za kormilo, 
Kad je blizu, što je srcu milo. 


ca 


me am 


\a vodi. 





U 
“2 vieće cvati. gora lista, 
“= Po travi se rosa blista, 


“o 


"Kraj potoka staza pala. 
Po njoj mi je došetala 
Liepa Mare na vodu, 

Na vodu, na vodu. 


Ovkraj staze, nebu bliže, 

Visoka se gora diže, 

U toj gori iza jele 

Okom sipa žive striele 
Mladi hajduk na vodu, 
Na vodu, na vodu. 


Grle guče u živici, 

Soko pišti na litici, 

Pomami se mlada dieva, 

Pomami se, te zapjeva: 
>» Dodji, dragi, na vodu, 
Na vodu, na vodu!« 


» Dodji sada, moj sudjeni, 
Pa makar i nesudjeni, 
Liep sam vienac tu ubrala, 
Tebi bih ga mlada dala, 
Samo dodji na vodu, 
Na vodu, na vodu!« 


Za grlicom soko prhne, 
A na vodu hajduk srne, 


ze M 


Sok6 s plienom u gaj hrli, 

Hajduk Maru silom grli; 
Ode vienac niz vodu, 
Niz vodu, niz vodu. 


Oj pitome vi grlice, 

I vi krasne djevojčice, 

Ne gučite, ne pjevajte, 

Već tihano putem ajte, 
Kad idete na vodu, 
Na vodu, na vodu. 


še 


Ukroćena dieva. 





o \4e Rade, lov da lovi, 
do Kraj jezera samotnoga 
s Stoljetnimi pod dubovi 
Željan lova gospodskoga. 


Ne bi I dobra sreća dala, 
Da bi mu se sada vila 
Povodkinja ukazala 

Ili utva zlatokrila, 


Ili gdjegod da opazi 
Mladu ćerku mlinarice 
Jelu, što mu srce vrazi 
Svom hladnoćom nemilice. 


= 2 


Jer Jelena je studena, 

O ljubavi ni čut" ne će, 
Liepa je, al nesmiljena, 
Te mu ledja svedj okreće. 


Tako misli Rade i hodi 
Sve polako kraj jezera, 
Kad li eno spazi u vodi 
X Uzporedo do dva liera. 


Pa zaniele momka oči, 
Hoće da se jur prikrade, 
Grana šušnu, dieva skoči, 
Te se smjesta u bieg dade. 


Al se za njom jur odtište 
Mladi Rade, da ju stiže, 
Na to Jele ljuto vrište, 
Te si bježeć skute diže. 


I kao nekoć Dafna plaha, 
* Atalanta kao mlada, 
Tako, srcem punim straka, 
Bježi liepa Jele sada. 


Rade viče: »Dušo, stani! 
Pa ne bježi kao srna, 
Što se žurno lovca okani 
Olovna se bojeć zrna«, 


»Nisam hajduk, vjeruj meni 
Pliena željan, krvi žedan, 
Već ljubovnik zatravljeni 
Ištuć ljubav tvoju, biedan=. 


) 

»Žato stani, pa ne bježi, 
Cjelov jedan daj mi udieli, 
Srce, što za tobom teži, 
Za sad više i ne želi«. 


Ali Jela dalje uzmiče, 
Ulovit ju već ne može, 

U zdvojenju Rade kliče: 
»Pomozi mi, Leljo, bože!« 


»Ti si božić od ljubavi, 
Što ga ljudi, što ga bozi, 
Pače ciela narav slavi, 
Pomozi mi, oj pomozi!« 


»Sustavi ju, da ne uteče, 

Te učini, da se smili, 

Ako 1 svedj još slušat ne će, 
A ti strielom svom ju ustrili«. 


Jedva Rade to izusti, 

Al eto ti sa nebesa 

Na zemljicu jur se spusti 
Božić, divna pun uresa. 


U njeg ružu zreš rumenu, 
Kojoj mu je nalik lice, 
Još mu visi o ramenu 
Zlatan luk, tul 1 strjelice. 


Pa on, Radi da ugodi, 
Svojom ružom nanišani, 
Njom se baci, Jelu zgodi, 
Te ju u nogu trnom rani. 

Na to dieva s težke boli 
Pod tihi se jasen spusti, 
A nje pogled, prie oholi, 
Zastre suzi oblak gusti. 


Al se tomu Leljo smije, 
Te izusti kobne rieči: 
>Eto, Rade, eto ti je, 
Sad djevojku sam izlieči!« 


Pa se zatiem, krileć krila, 
Put Olimpa opet diže, 
Čudotvorna gdje mu sila 
I bogove sve dosiže. 


Rade Jeli tad priskoči, 
Te ko ranar veleučeni 
O rani se osvjedoči, 

A djevojka porumeni. 


Gorko cvili, plače, moli, 
Ruke lomi, kune, prieti, 
Al ne može da odoli, 

Jer ju svlada udes kleti. 


Rade za plač taj ne haje, 
Već iz biele njoj nožice 
Ljut trn vadi, te zadaje 
S nova bol joj nehotice. 


Sirota se onesviesti, 

U naručaj Radi pade, 

Nu pošto se s nova osviesti, 
Sve pomalo bol prestade. 

Zatiem dieva umorena 

Vještom Radi još dopusti, 
Izpod tihog tog jasena 

Da joj ljubi sladke usti. / 


1 gle čuda! mlada Jele, 
Što bi prije ponosita, 


Ukroti se, te odsele 
Ljubeć Radu još nadhita. 


192 


= Kobna svatba. 






24 U žeravku tiho gleda, 

“go Grud joj steže jad 1 strah; 
"> Suza joj se s očju krade, 

Te čim na živ ugljen pade, 

On se utrne u isti mah. 


Majka s prela okom svrne, 
A djevojka sva protrne, 
Crn joj ugljen — crna kob, 
Neko zlo joj srce sluti, 

Srce sluti, pamet muti: 

Ne bi I bio čiji grob? 


Majka tiho progovara, 

Pa si biednu ćerku kara: 
»Čemu ti je strah i jad? 
Zašt' mi plačeš nemilice, 

. Grdiš krasno mlado lice? 
Tomu nije hora sad«. 


»Sutra nam je rano stati 
I svatove dočekati, 
Kojino će amo doć, 

Za bogata da te prose 
Konu Ivu, te izprose, 
Jer za njega imaš poć«. 


>U Ive je blaga sila, 

A ti si mu omilila, 

U njega ćeš sretna bit, 

Pa ćeš smetnut s uma lako 
Svog Stojana, te polako 
Prestat za njim suze lit«. 


»Ne ću nikad!« ćerka reče, 
Te pred majku si pokleče: 
»Učini tom jadu kraj! 

Ne sili me, majko draga, 
Da sad podjem za nedraga, 
Već Stojanu ti me daj«. 


»Ža njega ću rado poći, 

O njem snivam dnevi, noći, 
. Želeć živjet s njim il! mriet, 
Jer je uma uznosita, 

Srca hrabra, plemenita, 
Vriedan kralju biti zet«. 


>K njemu božji sud me vuče, 
Ža njim živo srce tuče, 
A što 'e ubog, nije kriv ; 

Daj mi, majko, za njim poći, 
Jer će skoro po me doći, 
Bio mrtav ili živ«. 


»A kada će?« mat poviče ; 
»Sutra, majko, rok iztiče, 
Sutra minu ljeto dan', 

Što mi ode na čast rodu 
U boj za dom i slobodu, 
Da dopane slavnih ran'«, 


Majka šuti, ne govori, 

Već tihano glavu obori, 

Te nastane kobni mak ; 

U to s cvilom struna puče 
Na tamburi, još zahuče 
Pred prozorom s gloga ćuk. 


A sjajni se mjesec krije 
Za oblake, kojim? vije, 
Ko pomaman, vihor ljut, 
Vani nečij konj zarže, 
Andja skoči, te se trže, 
Dršćuć ko na vodi prut. 


I pred vrata netko bane, 
Otvori ih, te upane. 

Tko je? — Junak blied i mlad; 
Ogrezo je sav u krvi, 

Ali ipak reče prvi: 

>Evo mene, Andjo, sad!« 


Zatiem mrtav na tle pade, 
Andja cikne i dopade 


== 


Šapćuć: »Čekaj, Stojko moj !« 
I te rieči pošto izusti, 
Već i ona dušu pusti, 
Te navrši život svoj. 


A sutradan svati vode 

I na groblje baš sprovode 
Dvoje dragih; — gorak čin! 
Tu im jedan grob sagrade 
I stabalca dva usade: 
Zelen lovor, ružmarin. 


Od onoga crnog dana 
Osta majka samohrana 
Žaleć ćerku noć i dan, 
Kukajuć ko kukavica, 
Prevrćuć ko lastavica, 
Dok ju stiže vječni san. 


kW 


Kneginja i prosjakinja. 







| Ćuz obalu jadranskoga mora, 
9 A na shodu kneževskoga dvora, 
e, Nekoć možna kneginjica sjeda, 


Te niz ono sinje more gleda. 







Gleda sunce, što za morem tone, 
A gledajuć tiho glavom klone, 
Rekao bi, da joj nešto fali, 

Ili da ju, Bog zna što, pečali. 

Ali što bi ono moglo biti, 

Te kneginju toli razcviliti? 

Ta krasna je, slavljena i zdrava, 
A knez ti ju uprav obožava. 


Jer kud ona samo krene okom, 
Tud poleti knez i družba skokom, 
Štogod reče, to je učinjeno, 
Njezino je blago nebrojeno. 


Ona ipak sjetna sved ostaje, 

Te za sve to haje i ne haje, 
Jer ju tare jedna tek nezgoda, 
Što joj nema od srca poroda. 


I to čini, da kneginja bliedi, 

A prie reda i sam knez osiedi, 
To im tajno noćni sanak krade, 
To razori budućnosti nade. 


Ali zato ipak ide vrieme 

Noseć svako, pa i ovo breme, 
O tom valjda i kneginja misli, 
Pa se s toga nešto 1 zamisli. 


Zamisli se, ali ju probudi 
S razmišljanja glas dirajuć grudi :. 
»Oj daruj me, gospo, radi Boga 
I ovoga gle djetešca moga!« 


Kneginja se nehotice prene, 
I pošto se na taj glas okrene, 
Spazi dolje sa djetetom ženu, 
Prosjakinju dronjci odjevenu. 


IT 
==. od 
U to udri u rlač mas det 

t , 
Što kneginju sve to vila «mete, 
Te zlat prsten. ko da ga mu oblo. 
Baci dolje sirotu u krio. 


A ona će: >Hvaa, gospo mila, 
U životu sved; sretni'a Lila, 
Ručica ti micdubsm cvala 

A dušica večni ra! dogaa 


Zatiem ode dalje poazano, 

Grleć putem če“, nezrestano 
I krijuć ga na ma'šircj grudi. 
Da mu morski vetar re naudi. 


Za njom gleda, a zajem ustane 
I kneginja. al težko uzlane, 
Jer u srcu nešto ju zazebe. 

Pa još reće, ka19 ti za sebe: 


»Nema pravo prosakinj 
Nije ona, već sam a Sirota 
Sred obilja ja sam žedra, gladna. 
Sred razkoči j ja sam biedna. : 


»Sto će meni blago svega svieta, 
Što će slavlje, časti bez djeteta: 
Bogatom se ora može zveti 

I presretnom. jer je ipak mati«. 


ža 

Pastirica Milka. 


NG đ 
56 ilivoje, momče mlado, 
iG&5  Izpod gore pase stado, 
49)" Pa si pjeva: >0j 
Liep je život moj!« 


»Prosto dolom, gorom hodim, 

Stado svoje svud sprovodim, 
S tog mi 'e mila ta 
Slobodica ma«. 


»Kad zarudi rujna zora 

Iza divnih ovih gora, 
Sjajan mi je dvor 
Tamo zelen bor«. 


»A nije mi baš nimalo 

Do kakove vile stalo, 
Da mi skuči vrat 
Pod svoj jaram zlat«. 


Tako pjeva i mudruje, 

Misli, nitko da ne čuje 
U samoći toj 
Pomamni mu Oj. 


Čula Milka pastirica, 
Pa si misli vragolica: 
Naniela te kob, 
Moj ćeš biti rob. 

Zatiem s gore sa vrleti | 
Ko na krilih dolje leti 
I to uprav tam', . 
Gdje bi pastir sam. 


»Jaol«, kliče, »gorski vuče , 
U stado se .mo'e uvuče 
Razgoneć ga u toj 

Gori zelenoj«. 


»Tko će mi ga god ubiti, 

Vjerna ću mu ljuba biti 
I pod borom tim 
Plandovat ću s njim«. 


Pred pastirom tada stala, | 
Od ljepote joj zasjala 
Naokolo sva 
Gora zelena. 


Ugledav joj pastir lice 
Mni, da 'e vila iz gorice, 
Te osjeti žar 
Neki u taj par. 


Zatiem skine s vile oči 

Na lagane noge skoči, 
Za vukom čim prie 
Da u potoč gre. 


Na visoko jurve bilo 
Žarko sunce odskočilo, 
Ali vuku trag 
Ko da 'e zameo vrag. 

Jer u gori, eto (jada, 
Nema vuka, al ni stada, 
Što će jadan sad, 
Što će pastir mlad?, 


Zazor mu je, pa i muka 

Pred djevojku doć bez vuka, 
I bez stada joj, | 
Presjelo mu Oj! 


Svom se ipak vraća stadu, 
A tam' vidi Milku mladu, 
Gdjeno čuva dva 
Stada čitava. 


Pa ga dieva uzorita 
Smiešeći se tiho pita: 
»Ti si praznoruk, 
A gdje ti je vuk?« 


Pastir ništa ne govori, 

Već se svojom ćuti bori, 
U srcu mu strast, 
Ljubav, jad i slast. 


»Gle pod borom liepa hlada«, 
Reče opet dieva mlada, 
»Hajdmo oba tam/, 
Bit će liepo nam«. 


»Do mene sad evo sjedi, 
Pa mi nešto pripovjedi 
Ili mi o tvoj 
Slobodici poj«. 

Pastir čezne, bliedi, gori, 
Sve to veća strast ga mori. 
Ne zna s dievom kud, 

Do na svoju grud. 


Pa ju grli, pa ju ljubi, 
Te u slasti sav se gubi, 
U čas mu se taj 
Nov otvori raj. 


I eto ti od to doba 
Steče dieva mila roba, 
Koj! se diči njom 
Ko caricom svom. 


S tog se tresu bora hvoje, 
Kad odsele on zapoje : 
»Sad je istom oj 
Liep taj život moj!« 


Epigrami. 


ČE 

ljubavi kad tko zbori 

gt Javno ŽZori, tad se ljuti, 
š> Ali tajno u komori 
“Kad joj šapće, — tada šuti. 


Zaludu se pod koprenom 
Svedj sakrivaš bezimenom, 
Kad te smjesta na sve kraje 
Magareći glas izdaje. 

I drugi se perom hrane, 
I time se od zla brane, 
Al si hrane bar ne ištu 
Poput tebe na buništu. 


Kada dodje u mehanu, 
Janko ti se ojunači, 

Nu siromah u svom stanu 
Papučice ženi svlači. 


Eno gledaj, stari Tade 
S dievami se šali rado, 
Osobito kad su mlade; 
E star čovjek — srce mlado! 


Gle Cvijana vragolana, 
Poturči se bez korana, 
Dočim izim prave žene 
Ima još dvie priložene. 


Znani lihvar stari Ciro 
Na mjenice traži žiro, 
Ali sada naopako, 

Pošto oboli Ciro jako, 
Na mjenice njemu ne će 
Nitko da svoj žiro meće. 


Onomadne netko reče: 
»Odkud Andro blago steče ?« 
A drugi mu odgovori: 
»Andro stare babe dvori, 

U kafu im šećer drobi, 

Po smrti pak njih orobi«. 

Sam o sebi zna smiešeći 

Naš čankoliz Joso reći: 

Bolje u družtvu da se gostim, 
No kod kuće sim da postim. 


Baš ne služi na veliku 
Mladom Milku čast i diku, 
Da ga stare babe hvale, 
A djevojke mlade žale. 


U javnosti Andri svaka treća 
Svog naroda sreća il' nesreća, 
U potaji pako — eto ti ga, 
Džep i trbuh prva mu je briga. 


U dućanu ima Kosta 
Medj ostalim soli dosta, 
Al što hasni sva zaprema, 
Kad u glavi soli nema! 


Za te haje, kadgod daješ, 
Svatko tebi dobro želi, 

Nu davati kad prestaješ, 
Kažu: »Nek se k vragu seli!« 


Stevo daje na krajcare 
Siromahom milodare, 

A od drugih kad uzima, 

Od sto po sto od njih prima. 


Kako to? U gospe Lize 
Nema zubi, ipak grize, 
Svakom zgodom i prilikom, 
Al ne zubmi — već jezikom 

Naš ti Lujo svoje dane 
Dieli točno na tri strane, 
Jedan dio kod liepe Marte, 
Drugi opet uza karte, 
Treći u krčmi, a kod Mije, 
Gdjeno rujno vino pije, 

Pa s tog Lujo proizvodi, 
Da uredan život vodi. 


Ja bih rek6: ljudi lažu, 
Kad o našem Niki kažu, 


Da je njemu muza prava . 


Tek muzara, gojna krava. 


Do sad bilo Petra moći, 
Ciele puste dane i noći, 
Po krčmama svuda čuti, 
A sad evo tu zašuti. 


Brico Jovo mušterije 

Na dvojaki način brije, 
Jedne tupom britvom žuli, 
Drugim lihvom kožu guli. 


U krojača Bjelobrada 

Ima krasna ženka mlada, 
Neki grofić to saznade, 
Te se ženki toj prikrade, 
U jalovom da je braku 
Svojski tješi, a u mraku, 
Ali krojač to zanjuši, 
Glava mu se sva zapuši, 
Te on gostu nepozvanom, 

Jedva jednom dočekanom, 
Vragometnoj u potjeri 
Rifom ledja sva omjeri, 

I tako mu sa par rieči 
Bo! ljubavi skroz izlieči. 


Liepa Tinka namiguša 
Mužke glave rado kuša, 
Te ih oko sebe svija, 
Čas ih mami, čas odbija, 
Dok si nadje tek pravoga, 
Ko budućeg vojna svoga. 
Nu dandanas ni mužkarci 
Nisu blune ni magarci, 
Već će tek još kratko vrieme 
Nositi joj ašik-breme, 

Pa će Tinku tad nemilu 
Ostaviti na cjedilu. 


Ljepotica Manda mlada 
Udat se je umah rada, 

Jer dva prosca jur ju prose, 
I na ruku oba nose, 

Al koga će birat, koga, 

Bi li mladog il' staroga ? 

U mladoga čuvstva vruća, 
Al na žalost prazna kuća, 
U staroga slaba snaga, 

Ali kuća puna blaga. 
Mudra Manda dugo misli, 
Dok u jedno sve ne smisli: 
Za staroga poć će sada, 
A mladoga tješit tada. 

Tako bit će, što je htjela: 
I vuk sit i koza ciela. 


Mjesto odlike, hvale, časti 
Trebalo bi pogdjekomu 
Licumjeru nevriednomu 
Dat ljeskove svježe masti. 


Spahija se Vojko suši, 

S briga mu se glava puši, 
Providnik mu pak preživa 
I dan na dan deblji biva. 
Nije li to zagonetka? 
Nije, nego tek dosjetka. 


Tata ima, to zna svaki, 
Na tom svietu svakojakih, 
Tako jedni vješto znadu, 
Dobrom zgodom da ukradu 
Tudja srca iz njedara, 
Tudje novce iz ormara, | 
Il' — tobože neodvisli 


S tudjih knjiga — tudje misli. 


Izvan kuće Jovo kruti 
Drugim baš ni pisnut ne da, 
Al kud kuće, jadnik, šuti, 
Jer mu žena zapovieda. 


Kada mužek k svom fiškalu 
I' na selu k sudcu malu 
Dodje s gojnim baš odojkom, 
Gospodin ga umah kumi, 

I bez rieči — tad razumi. 

Ko što često ljudi mali, 

Da im ugled ne uzfali, 

Na nožne se prste dižu, 
Hoteć veće da dosižu, — 

I narodi, prem maleni, 
Slavičnošću naduveni, 

Silom hoće — nu zaludu — 
Da i oni veli budu, 

Nu ostaju, ko čovuljci, 

Medj divovi tek patuljci. 


Majka tudje rublje pere, 
Sin u školi hlače dere, 

Pa i kćerka sve se muči, 
Hoće svašta da nauči, 

Ali od njih nikad ništa, 
Kamo 1 majci uporišta, 

S tog će morat jadna mati 
I nadalje rublje prati. 


Ne boji se Janko toga, 

Da će zla mu žena mrieti, 
Već se boji do zla boga, 
Da će bolest — proboljeti. 


Za »majčicu domovinu« 
Hoće svoju krv da liju, — 
= Dok pri stolu i pri vinu 
»Iz punoga« za nju piju. 


Domoljublje najjasnije 
Ferko svoje tiem iztiče, 
Što u družtvu najglasnije 
Za dom i rod pijuć viče. 

»Obće dobro i moje je dobro«, 
Reče Lovro, kad je novce. pobro, 
A što reče, bome ne poreče, 

Kad daleče s plienom jur uteče. 


Prem su mudri i obzirni 
Naši otci domovine, 

Ipak su nam skroz prozirni, 
Svak se od njih za se brine. 


Svi nam pisci baš ne vriede, 
Da ih čitaš, — već se sjeti: 
Da se borme i ne jede 
Svaka ptica, koja leti. 


Ljubav, kažu, da je sliepa, 
I s tog valjda Ida liepa, 
Baš ni malo uz to tužna, 
Uze stara, hroma muža, 
Ružna, ali i bogata, 

A na skoro — i rogata. 


Kad u tvojoj bašči ne će 
Izim drače ništa rasti, 

Nemoj zato bujno cvieće 
Iz susjedne bašče krasti. 


Ne čudim se, brate, što nekada 
Konj u Rimu viećnikom postade, 
Kada vidim, gdje magarcu sada 
Još i veća čast u dio pade. 


Kad se pusta pera latiš 
Ili javno kad prozboriš, 

S pameću se odviš boriš 
Ili praznu slamu mlatiš. 


Tihi vjetar sa zapada dune, 

A Pero se Milki 'vako kune: 

»Ja te, dušo, ostaviti ne ću, 

Dok mi smrtnu ne užegu svieću!« 
Nu čim vjetar s iztoka se javi, 
Na cjedilu Milku si ostavi. 


Žli jezici, ak' ne lažu, 

O Barici liepoj kažu, 

Da je tužna baš ljubovca 
Bogatoga tu trgovca, 
Koj' ju plaća i oblači, 
Dočim ona njega svlači. 


Janko pjesmom slogu slavi, 
Al ju činom sim zadavi. 


Knjigu piše prijan Luka, 

A u knjizi vrlo kuka: 
Punica je zlo u kući, 
Nemir stalno vladajući, 
Maćeha je zlo još veće, 
Jerbo cielom kućom kreće, 
Nu zla žena, reć' se more, 
Zlo je od svih baš najgore. 


»U protimbah sviet se kreće«, 
Veli Niko: »Evo mene! 

Pa i Eve, moje žene: 

Što ja hoću, ona ne će!« 

Svako tudje djelo kudiš . 
I naprečac,mah osudiš. 
Zašto? — Jer te to pečali, 
Nitko tvoje da ne hvali. 


Ne čudim se, da svakoga 
Umah blatom ružno kaljaš, 
Kad se i sam do zla boga 
U najvećem blatu valjaš. 


Veseljaka briga nije, . 
Kada dobra vinca pije, 
Što je bilo, što 1 će biti, 
Samo dok je njemu piti. 


Prohtjelo se Josi slave, 
Makar da ga stalo glave, 

Al se zalud na rad sprema, | 
Kad u njega glave nema. | 


Kad Cvijana mori žedja, 
A pri ruci vina nije, 

On okreće vodi ledja, 
Te rakiju tada pije. 


Vojko silno rogobori, 

Tako da se svuda ori, 

Pače se i na boj sprema, 

Al kad tamo — Vojka nema. 


Prodavo si sol, čuture, 
Proste gunje i hasure, 
Pa 1 suhe ribe, salo, | 
I kolomaz sve na malo, 

Al odkad te — nije šala! — 
Zastupnička čast zapala, 

Pod zakupom dom da držiš, 
Na veliko njim tek tržiš. 


Kaži der mi, oj Ljubice; 

Što mi gledaš uviek nice, 
Baš ko rose željna ruža? 
Ona šaptnu: »tražim muža!« 


Krinka Luji s lica pada, 
Ne zna napried ni nazada, 
I s tog bježi trkimice 

I bez glave stranputice. 


Nadripjesnik pjesmu kad zapjeva, 
Nehotice sviet ostali zieva. 


Kad je svoje sve profućko, 
U dobri čas umrie Fučko, 
Pa ko što je živio lako, 
Eto umrie isto tako, 

Laka će mu dakle biti 
Zemlja, što će i njeg kriti, 
Jer njom dok je još hodio, 
I on njojzi lak je bio. 


Ne ću da ti djelo kudim, 
Već tek ovo o njem sudim : 
Ovdje prišij, tamo odreži, 
A tu opet nadoveži, 

Tu izmieni, tamo izvadi, 

A tu malko još izgladi, 

Pak će biti, znaj, za cielo 
Tvoje djelo remek-djelo. 


Da je uman, ko što nije, 
Preko mjere da ne pije, 

I još karta da se mane 

I ženskinja na sve strane, 
Riečju: čestit, valjan da je 
I na svakog da ne laje, 
Bekrija bi borme Gjoka 
Bio momak baš od oka. 


Daj mi misao — reče Janko — 
Srok i oblik, sve potanko, 

Pa da vidiš, ne ću 1 biti 

I ja pjesnik glasoviti. 


Oj čovječe, ne mora li tebe 
Oko srca nešto da zazebe, 

Kad pomisliš stavnom u svemiru, 
Vječnom ipak kretu i nemiru, 

U sunčevlja nebrojenom broju 

I njihovih zviezda silnom roju, 
Da imade kruglja po gotovu, 
Što ju našom evo zemljom zovu, 
A na zemlji toj da obitava 

Rod čovječji, koji poput mrava 
Amo tamo trči, ne miruje, 

I svedj nešto snuje i mudruje 
Misleć, na sve vieke da uradi, 
Kad što liepa, dobra gdje sagradi, 
Pače sanja i o vječnoj slavi, 
Koju mora da mu rad pribavi? 

Kad li eto u tom radu njega 
Snadje potres i nestade svega! — 
Jedan hip mu ljeta trud razori, 
Jedan hip mu slavu svu obori, 

A on ruke lomeć zdvaja, cvili, 
Jer uvidja, da spram takvoj sili, 
Što navali svim živaljnim biesom 
I podzemnim kobnim urnebesom, 
Sva mu premoć, umišljena slava, 
Sila uma, srca izčezava, 

I baš s toga rod čovječji da je 
Siromašak bio i ostaje... 

To, čovječe tašti, ded prosudi 

I ponešto bar čedniji budi. 


Kao gljive iza kiše 

Niču kod nas veleumi, 

Jer čim pjesmu tko napiše, 
Tobož sve zna i razumi, 
Slavom diše i odiše, 

Te mu od nje glava šumi, 
S ljudmi s tog ne obći više, 
Već bogove samo kumi. 


Mjerio je Gjuka lani 
Refom robu po dućanih, 
Al mu posao taj dosadi, 
Jer se u zbor sad posadi, 
Gdjeno o tom sav nastoji, 
Da zakone zemlji kroji 

I da ljudski, po svom ćefu 
Politiku mjeri — o refu. 


Bogović: Posmrine pjesme, 18 

Cviet tulipan svatko hvali, 
Al mu blagi miris fali, 
Sviet i Zorke diči liepost, 
Al joj fali dieve krepost. 


A što je to? ded recite, 
Te u pomoć pritecite, 
Danju spava, noću bdije, 
Nit bi, premda pije mnogo, 
Da je riba, reći mogo?! 
To je, kažu, naš Ivica, 
Znana stara pijanica. 


Luji nije domovina 

Dična stara majka prava, 
Već muzara samo krava, 
Dužna hranit svoga sina. 


Joso prste svud upliće 

I svakamo nos primiče, 

S toga treba čvrknut Josu 
I' po prstih il' po nosu. 


Ne boji se Pero djela, 

Pače mah se posla maša, 
Gdje j' na stolu puna zdjela, 
A uz zdjelu puna čaša. 


Zašt' na Marka mrzi Stevo? 
Tomu ti je razlog evo: 

Marko sretan, Stevo jadan, 
Marko presit, Stevo gladan. 


Pe 


Liepa Andja u svog muža 
Cvate kao dilber ruža, 
Djavo joj se s oka kriesi, 
A uz to se rado resi, 
Samo ljepša još da bude ; 
Kudibabe pako sude: 
Sebe .kiti alemovi, 

Svoga .muža pak rogovi. 


Što po gradu ljudi rade, 

Sve potanko Miško znade, 
Tek kod kuće što mu žena 
S drugim radi, ne zna, bena. 


Zašto Janko svakog hvali 

I pjesnika najgorega? 

Pri tom truda zašt ne žali? 
Da pohvali i taj njega! 


Dvaput Tomi dobra učini, 
Al trećiput tek se izvini, 
On o tebi mah razglasi, 
Neprijatan čovjek da si. 


O kreposti mnogo zboriš, . 
Nu s krepostnim činom sporiš. 


Mudri Ivo sve će posve lako 
Da počini, mudrujući 'vako: 
Nek je makar kako stvar nečastna, 
Samo dok je moja brada mastna. 


Gjuro ti je čudne ćudi, 
Jer dušmanu tvom se nudi, 

Al mu podaj malo više, 
Pa se tebi tad zapiše. 


Zaludu si mladjahnu ženicu 

I po danu čuvaš i po noći, 

Baš ko milu oka svog zjenicu, 
Uzčuvat ju borme ne ćeš moći, 
Jer znaj, da će i kroz ključanicu, 
Ako 'e voljna, — vrag po svoje doći. 


Dieva liepa, pa i mlada 
Gle za starca pošla rada, 
E pa tiem je k cilju došla, 
Jer za novcem tek je pošla. 


Nuder gledaj, brate, kakav ti je 
U tren oka, da ga bor ubije, 
Jednom evo rukom blagosivlje, 
Drugom vraga u pomoć dozivlje. 


Sve za narod, domovinu 
Veli neka ljudi hrpa, 

A kad tamo u istinu 

Sve tek u svoj trbuh trpa. 


Poznam i ja Jusuf-bega, 
Što tek Bogu dane krade 
I preživa, a za njega 
Mora drugi viek da rade. 


Danguba se Janko ljuti, 
Da uz prazne lonce sjedi, 
Dočim Stevo radeć šuti, 
Pomno štedi, te privriedi. | 

Težko li ras rećem koša 
Krasna O.ga namizuća, 

Te nas draži, te ras noga, 
Čim sa svakim cčiuka, 

Al će 1 njoj vričme doći, 
Gdjeno će ju prkos proći, 
Jer za dievu, kad gstari, 
Ni sam više vrag ne mari, 
Pa će tako i Ugica 
Stara bit usidjelica. 

Teda negda sa svom starom 
Razstao se Marko s Barom: 
Iza mnogo godinica, 

Sad ga krije ta grobnica, 
Gdjeno blagi mir uživa, 
Jer od rata odpočiva. 


Znaš li, zašt te nitko ne svojata? 
Jer si svačja metla 1 lopata. 


U majstora orguljaša 

Pero samo miehe gazi, 

Ipak veli: »čuj i pazi, 

Kako 'e krasna svirka naša!« 


Još je Tinka baš potajna 

U ljubavi dobrovoljka, 

Doć' će vrieme, gdje će skrajna 
Javno biti bogomoljka. 


Sviet se čudi, propitkuje živo: 
Kako 'e mogo bez zasluga Ivo, 
A još k tomu šupeljak najveći, 
Sve u časti drugove preteći? 
Mili Bože, ala svieta sliepa, . 
Ta u Ive eno žena liepa! 


U mladosti viek smiono 
Sada ovo, sada ono 
Željkujemo i kušamo, 

I tek srca glas slušamo; 
U muževnoj kašnje dobi 
Boreći se s raznom kobi 
Dost' se borme namučimo, 

A pod siedu starost našu — 
Izpiv do dna žića čašu, 

Ništ' nas više baš ne dira, 
Jer smo željni samo — mira. 


Janko misli, da mu kućne jade 
Nitko ne zna, a sav sviet ih znade. 


Dok bijaše mlada Marta 
Ljubila je — ne jednoga, 
Odkako je stara parta, 
Psuje mužke do zla boga, 
Mnogo šnjofa, te se karta, 
A njeguje mačka svoga. 


Zaklinje se naš Štefina, 
Pijandura naša stara, 

Da ne pije više vina, — 
Al rakijom zaudara. 


Tkogod Gjuri više daje, 
Bio tko mu drago on, 

Ilir ili Magjaron, 

Tom se Gjuro mah prodaje. 


Pero veli: »Na čast rodu, 
I da živi domovina, 

Hoću — makar nosit vodu, 
Ali piti — samo vina«. 


Anka veli: > Čuješ, Evo, 
Moj će biti liepi Stevo!« 
Na što Eva: »Borme ne će, 
Jer se oko mene kreće!« 

Al najmladja u tom kolu, 
Što polazi jošte školu, 
Milka veli: »Moj će biti, 
Nemojte ni podvojiti, 
Jučer kad sam baš učila 
U sjenici, s njim sam bila, 
I tu što mi Stevo reče, 
Toga ti lje ne poreče«. 


Štef ni vragu mira ne da, 
Već svakoga mah ujeda, 
A kad nema baš drugoga, 
Grize sebe tad samoga. 


Muž joj štedi, ona troši, 

On se skrajnom štednjom tlači, 
Ona živi u razkoši, 

I tako se sve sjednači. 


Muž joj trži tudjom robom, 
Ona svojom, to jest: sobom. 


»Malo jedem!« Kapljić veli, 
Pa se tomu još veseli, 
Al to borme čudo nije, 
Kad tiem više Kapljić pije. 


Sebičnjaka prati glas, 
Da je gotov svaki čas: 
I na pasji poći pir, 
Tjerat krmad i u žir, 
Biti svakoj tikvi čep, 
Sve za trbuh i za džep. 

Sudac Lovro siromaku 

Kadkad reći zna seljaku, 

Kad praznoruk s molbom dodje, 
Prije nego I! od njeg' podje: 
»Ho'š li da se stvar uvaži, 

A ti kola ded namaži«. 


Odkako je bankrotiro 

K6 trgovac gazda Ciro, 
Politiku živo tira, 

Da i njome — bankrotira. 


Janko umah zgodu uvreba, 
Jer sve nadje, kad što treba, 
Al nit dodje nit' mi piše, 
Kad ne treba ništa više. 


Stevo veli: sviet me neka kune, 
Samo da se moje škrinje pune. 


Darežljiv je taj naš rabi, 

Mni sviet, koj' ga ne poznaje, 
Jednom rukom javno daje, 

Ali dvjema tajno grabi. 


U poslu je tašta Jana 
Preko puta liena poći, 
Al na veseo ples pozvana 
Žna igrati ciele noći. 


Stari djedo, ženka mlada, 
A oba bi sinka rada... 
Mlad će liečnik valjda znati 
U tome ih svjetovati. 

Stevo svakdan čislo žuli 

I u crkvi moli Boga, 

A kod kuće s bližnjeg: svoga: 
Lihvom. kožu svu oguli. 


Čuturić se popravio, 
Jer se vina ostavio, 
Nit ga gleda, nit ga pije, 
Jer se laća tek. — rakije. 


K liepoj Anki ni po danu 
Ne smie momče Rade doći, 
Zato ona k njeg'vu stanu 
 Znade puta i po noći. 


Šta je meni — reče jednom Lazo 
A što rek6, činom i dokaz6. — 
Do svih naših političkih borba, 
Dok je evo moja mastna čorba! 

Žašt' za tudjim uviek težiš, 
A od svoga, jadan, bježiš ? 
Zašto svoje vazda psuješ, 

A u zvijezde tudje kuješ? 
Zašto viencem slaviš strance, 
A svom rodu kuješ lance? 


Tužiš mi se, da sviet u te dira 
A nikomu ti sim ne daš mira, 
Kako ljudi onog psa da štede, 
Koj' svakoga od njih jur ujede! 


Za slobodu javno zbore, pišu, - 
Za gospodstvom tajno pak uzdišu. 

U velike, kako veli, 
Baš slobodu gdjetko štuje, 
Ali uz to ipak želi, 
Da se o tom ništ' ne čuje. 


Kad mudrovat pijuć stane, 
Veli Lukšić kapetane: 
»Najprie, brate moj, okusi, 
Onda nagni, te iztrusi!« 


Plemićem je novim Bukvić posto, 
Al je ipak stari bukvić ost6. 


U Milana liepu gospu kažu, 
Njegova je, nema dvojbe, pobro, 
Nu gle ipak i u tom se slažu, 
Da je zato ipak — obće dobro. 


Darežljiv sam, — sam o sebi veliš, 
Kad po grošić siromaku udieliš, 
Al ogromne kamate svedj primaš, 
I sto po sto drugim oduzimaš, 

S tog na malo samo blagodariš, 
Na veliko pako ti lihvariš. 


Zlo je tudjim bit kretalom, 
II" domaćim klepetalom, 
Nu ti, kume Radivoje, 

Bit umiješ obadvoje. 


Za čudo je, evo, bio 
Baš milostiv fiškal Pero, 
Kad te svega oglobio, 
Kože ipak nij oder. 

Prištedjene otcem groše | 
Kroz tolika dobra ljeta 
Sad sinovi ludo troše : 
To je tečaj toga svieta. 


Oj pjesniče, jadni stvore, 
Dva se u tebi bića bore, 
Jer se danas neba laćaš, 
A u blato sutra vraćaš, 


Svi se slažu, da 'e Jelena 
Vragometna uprav žena, 
Prometnuvši muža svoga 
U jelena vitoroga. 


Svadjahu se do zla boga 
Za života svoga oba, 

A sad tiho na dnu groba 
Leže jedan do drugoga. 


Da si grižljiv ko pas — vele — 
I s tog bježe svi od tebe, 
Morati ćeš dakle odsele, 

Sam budući, grizti — sebe. 


Jedva Lujo gle zinuo, 

Već ga Pero ošinuo, 

I to radi slavičnosti, 

Radi puste osobnosti 

U kozji ga rog natjero, 

A tek perom, — vrag je pero. 


Gospa Mara često viče, 
Te svom mužu svedj spotiče: 

» Nekoć reče: oj Marice, 
Dodji amo, mA ružice! 

A sada će: šta ćeš, Maro, 
Id' odatle, vražja paro!« 


U zboru je do dva sata Pišta 
Govorio. — A što reče? — Ništa! 


Liepa suknja, gle, Cifrićku krije, 
Suknja liepa, al — plaćena nije. 


Ružan suprug, žena liepa, 

On budala, ona umna, 

Tu vrag vreba iza gumna, 
Da čim prije plien svoj ščepa. 


Svatko Edi spočitava, 
Da je grižljiv kao pseto, 
A on dobra duša eto, 
Ali samo, kada — spava. 


Sviet, liečniče, štošta sluti, 
Ali te nek briga nije, 

Tvoje djelo trava krije, 

A pod travom — mrtvac šuti. 


Baš je Ivo vriedan hvale, 
Jer su u njeg sve vriednosti, 
Sve kreposti i prednosti, 
Izim onih, što mu fale. 


de 

Nekada i sada. 






)\ . m 
dkako ti na tom listku vjerno 


/ 
= Želje svoje očitovah smjerno, 


"& Projuriše ljeta jurve mnoga, 
Ais nami zbi se dosta toga... 
Te od onda pismo jur pobliedi, 

I na glavi kosa mi posiedi, 

A i vrieme, haračlija, meni 

S družbom kletom skoro sve zaplieni, 
Jer s izkustvom vjeru mi podrova 
I po malo srca ćud otrova, 
Umovanjem razbi pojam sreće, 

Te izčupa bujno nekoć cvieće, 
Tako da mi osim ruševina 

I svud pustih nade krčevina 

Ništ' ne osta iza svih tih ljeta 
Do dva tri li uspomene cvieta, 

A na jednom od njih upisano 
Vriedno ime tvoje, oj Ivano! 


ća 


1835.—1885. 





olstoljeće eto minu, 
šk? Odkako nam usred roda 
'&# Prva živa iskra sinu 
Duhovnoga preporoda. 

Iskra ova bješe silom 
Duha vieka izkresana, 

U dobri čas pak njetilom 
Domorodnim njegovana. 


Ter se ,oko žrtvenika, 
Donle pusta i odviše, 
Novih duha svećenika 
Nekoliko prikupiše. 


A to bjehu ljudi mladi, 
Domoljubna puni žara, 
Roda svoga dobru radi, 
Što ih iskra ta očara. 


S prva tek ih bješe šaka, 
Ali složna i bez jala, 
Voljom krepka, duhom jaka, 
A značajem baš bez kala. 


S tog nikakvo čudo ne bi, 
Što ta šaka mladih ljudi 
Vilin-pero upotrebi, 

Iz sna narod da probudi. 


Tad na svetom žrtveniku 
Sve to veća vatra planu, 
A narodnom na zreniku 
Uz danicu zora svanu. 


Kolo se je zaigralo, 

A brat svoga zovnu brata, 
I mladjih se još pribralo, 
Da se u to kolo hvata. 

Tad ljubavne uz pjesmice, 
Uz junačke davorije 

I prestare zveknu žice: 
Hoja, Lero, Dolerije ! 


Te u gaju i u gori : 
Odazva se vila jeka, 

Što medj bori i javori 
Jedva glase t& dočeka. 


A uz pjesmu po gradovih 
Bješe tada višeputi 
Gospodskijeh u dvorovih 
Ozbiljnijih rieči čuti. 


Pa ne osta ni tom zgodom 
Tek pri rieči, što se reče, 
Već u težnji za slobodom 
Kadšto tad i krv poteče. 


Jer se tada joj gojiše 
Nade krasne, premda tašte, 
Što ih mnogi pozlatiše 
Čarom divne svoje mašte. 


Evo tako tada bilo, 

A sada se spominjalo, 
Al nam zato ipak milo 
Ono doba svedj ostalo. 


Dosta zgoda i nezgoda, 
Dosta bura i oluja 

Iznad glave našeg roda 
Od to doba jur prohuja. 

A tadašnjih od prvaka 
Mnogo više živih nije, 
Te ih ili tavna raka 

I" cjelina groba krije. 


Tek nekol'ko siedih glava 
Iz tog doba još preosta 
Duha bodra, srca zdrava, 
Zaostalih poput gosta. 


Nu i tieh će ponestati, 

Kad im bude hora doći, 
Gdje će od njih svak morati 
Na istinu redom poći. 


Neka! Iza sebe vriedan 

Ipak spomen ostaviše, 

Čim nam narod, prije biedan, 
Iz mrtvila probudiše. 


Jer sad, za pol vieka, svuda 
Vidiš narod budne sviesti, 
Ovakova može čuda 
Samo knjiga proizvesti. 


Knjigom i naš rod oživi, 
Njom si bivstvo zasvjedoči, 
I njom u čas odlučivi 
Oboružan napried skoči 


U boj, gdje se medj narodi 
Veličajno, al ne šumom, 
Boj duhovni tiho vodi 
Slabim perom, jakim umom. 


Bogović: Posmrtne Pjesme. 
i 

Sabljom možeš osvojiti 
Ciele zemlje i države, 

Al tek knjigom predobiti 
Ljudska srca, pa i glave. | 


S toga čast i dika budi 
Starim našim književnikom, 
Pri narodnoj toj pobudi 
Prvim duha svećenikom. 


Nu i mladjim čast i slava, 
Što dodjoše iza starih, 
Braneć knjigom rodu prava 
Prot' nehajstvu il' prievari. | 


Jer tečajem godinica : 

Tek s pomoću mladjih sila 
Knjiga nam se s prvih klica 
Sve to ljepše jur razvila. 


Ali još treba bez inata 

Da drug druga liepo pazi, 

I svjetuje i svojata, 

Kamo 1' perom da ga vrazi. 


Pak će biti, što bit mora, 
Čim u radu svak uztraje, 
Jer nam rodu došla hora; 
Na mladjima sviet ostaje! 


<a# 

Izpod Kleka, visoke planine, 
Sve usnulo, što bi godier živo, 
Od nikuda ne bi čuti glasa, 
Svu je zemlju tama pritisnula. 

Al kad noću o ponoći bilo, 

Sva se zemlja s temelja potrese ' 
I zaniha kao burno more, 
Vihor dune, gromovi zaore, 

Žarke munje sievnu naokolo, 
Stade jeka gora i dolina, 

Stade buka plahih potočina, 

I lomljava drvlja i kamenja, 

Baš ko da se niz strmine gora 
Silni usov u doline ruši. 

Sve se prenu, što bi godier živo, 
Sve se trže iz duboka sanka, 

A od straha i užasa silna 
Zagraktaše crni gavranovi, 

Sokolovi sivi zapištoše, 

Zakukaše s gloga sovurine, 
Medvjedovi suri zaurlaše, 

Mrki vuci muklo zavijaše | 

I lisice tanko zalajaše. 

Pa i jeka, gora posestrima, 
Strašnim zborom noćnih tih glasov& 
Oglušena, mal! da ne oniemi, 
Jedva može da im odjekuje. 

Ali gromot istom što započe 
Razliegat se gorom i dolinom, 
Kad li eto povrh strmog Kleka 
Nešto sine kao pramen magle, 

A iz magle koban glas zagrmi. 
Urnebesom usred gusta mraka: 
»Stante!...Evo Grabancijaš-djaka!« 


Pošto rieči vilenjak izusti, 

Eto smjesta sva prestade graja, 
Strašna huka, buka i lomljava, 
Sve se smiri, umah sve ušuti, 
Noćno nebo vedriti se poče, 
Povjetarce od iztoka dunu, 
Tjerajući k zapadu oblake, 

A iza njih redom blistajući 
Zviezde opet na dvor izšetaše, 
Pa i mjesec sjajni još izteče | | 
Sa danicom, svojom bratučedom, 
Sve se kriesi, trepti, divno sjaje, 
Baš ko da je stvorac svemogući, 
U svemiru duh nedohićeni, 

Silu božju raznijeh svjetova 
Poput divnih iskra prosipao 

Širom cielog svoda nebeskoga, 
A u slavu tek imena svoga. 


Ta čudesa, premda jur poznata, 
Gleda opet Grabancijaš djače, 
A kad ih se dosta nagledao, 
'Vako izpred sebe zborit uze: 
»Oj mjeseče, mili pobratime, 

I danice, mila posestrimo, 

Oj bregovi, moji djeverovi, 

I obale, moje jetrvice, 

Da ste zdravo, sretno i veselo! 
U pećini meni dodijalo, 

Ne znajući, što u svietu biva, 
Što li s milim rodom mi hrvatskim, 
Pa me živa želja morit stade, 
Živa želja i pretežka slutnja, 
Te sam opet nakan ustanuti 

I izaći danu na vidjelo, 

Pa sad hoću nakon pola vieka 
Da obidjem opet domovinu, 

I da vidim, što je, kako li je, 
Jeda li je narod naš hrvatski 
Stare svoje izvidao rane, 

Hi možda novih dopanuo, 

Je P se starih okanio. grieha, 
Ili s nova u čem sagriešio, 

Je | si lice slavom osvjetlao 
Medj drugimi narodi tog svieta, 
H' mu možda obraz potavnio 

S težke bruke pred ostalim svietom, 
Je I se digo u čem na visoko 

I' u svemu propao duboko, 
Riečju: hoću da se osvjedočim, 
Je P mi narod sretan il' nesretan. 
Svašta slutim, a bol neku ćutim. 
Što ću bolan čuti i vidjeti? 

Ne znam, hoće 1' zlo il' dobrro biti«. 
To izusti, pa se s Kleka spusti 
Nizbrdice, a na Vitunj pusti. 


O Matjašu, Grabancijaš-djaku, 
Sve gotovo razne pokrajine 
Širom ciele naše domovine 

U Zagorju kao i Primorju, 

U Podravlju kao i Posavlju, 
Pače dalje preko naših medja 
Baš koješta svud pričaju ljudi, 
Zlo il' dobro, a to, kako koji. 
Nu još više pričat bi nam mogle, 
Tek da hoće, o Grabancijašu 
Izpod Kleka, hridovita strmca, 
I njegova gumna vještičkoga 
Sve visoke gore i planine 

Od golemog počam Velebita 
I Kapele, šumom okićene, 
Plešivice, strme Bjelasice, 
Ivanščice i Okićke gore, 

Od Kalničke puste razvaline 
Do Papuka i do Sokolovca, 
Od Našičke pa do Fruške gore. 
O Matjašu, Grabancijaš-djaku 
Kažu stari čuda svakojaka, 
KO što njima djedi kazivaše, 

A i djedi kO što nekoč čuše 

Od pradjeda i od šukundjeda, 
Jedni 'vako, a drugi onako, 
Kako to već običaju ljudi. 

Jedni kažu o Grabancijašu, 

Prav pravcati da je sin vilinji, 
Pa baš s toga da se rado roči 
Na vilinskom divnom igralištu, 
Na junačkom krvnom razbojištu, 
A na vučjem pustom vijalištu 
Sa vilami i sa vješticami 

1 s drugimi aveti noćnimi. 
Strašno jeste — al neka bi bilo, 
Da u njega samo jedno nema, 
A to jeste silni zmaj krilati, 
Komu plamen modri neprestance 
Iz čeljusti 1 nozdrva suklja, 

Pa kad Matjaš Grabancijaš djače 
Svog uzjaše krilatoga zmaja, 

Te k6 munja s njim po zraku brodi, 
Tad ga prate bura, grom i kiša, 
Žarke striele, tuča silovita, 
Kudgod svojim proleti jahačem ; 
Tko ga tako vidio, gdje jaše — 
A imade i takovih ljudi — 
Kaže, da je bome goropadan 
Grabancijaš na ognjenom zmaju, 
Padaju mu brci na ramena, 

A obrve do silnih brkova. 
Široka mu pleća od aršina, 
Bistre oči kao u sokola, 
Runjavih je prsiju i ruku, 

Pa kad vikne biesnog zmaja svoga 
Bodreći ga, da poleti brže, 
Odjekuju gore i doline, 

Lišće pada na tlo sa drveća, 

Po zemljici sva polieže trava, 
Bor i jela savijaju grane, 

Gorske vode na valove skaču, 

A s litica visokih planina 
Odvaljeno polieće kamenje 

Niz strmine u duboke jaze, 

A koji to sve vide i čuju, 

Njih da hvata trostruka groznica 
Sve od groze i velikog straha, — 
Kako ne bi, da od Boga fade 
Nije šala vidjeti junaka 

Na dobrome konju od mejdana, 
A kamo li Grabancijaš-djaka, 

Pa ovako na ognjenom zmaju, 
Gdje se munje s gromovi igraju. 


Drugi kažu o Grabancijašu, 

Da je znano, starovjeko djače, 
S odugačkim što se svojim štapom 
I s mantijom starom odrpanom 
Već odavna svud po svietu vere, 
Te se često iznebuha nadje 
Tamo, gdje ga treba i ne treba, 
A najradje da se ipak roči 

Sa vilami, da viluje s njima, 

S vilenjaci, s njima da šuruje, 
Pače kažu, da se i s mudraci 
Kadšto roči, da mudruje s njima, 

A kadikad s pusta jogunluka 

I s ludjaci, da s njima luduje. 
O tom čudnom Grabancijaš-djaku 
Još nadalje i to starci kažu, 
Da je trinajst izučio škola, 

A u školi upravo trinajstoj 

S knjige stare, čarovnjak nazvane, 
Obavite zelen-mahovinom, 
Načrčkane čudno naopako, 

Da je silu toga naučio, 

Sviet ostali o čem i ne sniva, 
A kamo li bolan da što znade. 
S toga nije čudo, što umije 
Baš vještački vračat i občinit, 
A kad hoće, i dignuti čini. 
Nije čudo, da poznaje redom 
Sve potanko trave ljekovite, 
Isto tako k6 i jadovite. 

Nije čudo, da jezike ljudske, 
Što ih ima, znade i poznaje : 
Pače nije čudo, što razumie, 
Što zvier divlja u zelenoj gori 
I zbor ptica što pjevajuć zbori. 


O tom našem Grabancijaš-djaku, 
Pošto j' tako sve jur škole prošo, 
Zakleo se i zapiso vragu 

I zadaći svojoj tiem doras06, 

Kažu i to, da se rado nadje 

Na ročištu u vrzinu kolu, 

A u tome kolu vještičkome, 

Gdje si slika nadje i priliku, 

Snadje ti se i Grabancijaša, 
Njih poviše ko u dogovoru, 

A kad ih se trinaest sakupi, 

Tad se smjesta žurno poredaju 

I uhvate u vrzino kolo, 

A to kolo pošto se zaniha, 
Razmeće se sopteć sve to bješnje, 
Tako da se pod njim tlo potrese, 
Na to mrak se sve to gušći hvata 
Zastirući zviezde sa mjesecom, 
Dočim nebom svud se natuštava 
Sve to veća sila oblačina, 

Što ili žarke munje presiecaju, > 
Vjetar strašno duva, rek bi vije, 
Baš ko. da se vrag rozgotom smije, 
U to silnim trieskom striela tresne, 
A s vrzina kola, eto vraga! 
Jednog djaka nestane bez traga. 


Starci kažu i vjeru zalažu, 

Uprav tako da se često zbilo, 

U vremena po njihovu bolja, 
Tam' na Kleku u vrzinu kolu, 

Ne jedanput, već stotinu puti, 
Dok još bješe vjere bez nevjere, 
I junaka, pa i vilenjaka, 

Dočim sada slabo tko vjeruje, 
Kada mu se o tom pripovieda, 
Jer sviet — vele — da je sada krenć 
Drugim putem, Bog zna, dali boljim, 
Gdje se često ono ne vjeruje, 
Što se vidi, kamo 1! što se čuje. 

To znajući Grabancijaš-djače: 
Ne htje, da se vilenjak ukaže, 
Goropadan na ognjenom zmaju, 
Ko što nekoč bi u običaju, 
Već onako, kao što ga znadu 
Većim dielom u svih naših stranah, 
Ko pristaro, neveselo djače 

U mantiji dugoj, pokrpanoj. 

Pa je tako Grabancijaš-djače 
Jošte malko evo postajao, 

Kao da se nečemu domišlja, 
Naoko se jošte ogledao, 

I tad se je smjesta na put dao, 
Čudan putnik, brate, a na njemu 
Još čudnija evo obilježja: 

O jedno mu rame visi torba, 
A o drugo mala čuturica, 

U ruci mu štap od glogovine, 
A još ti mu nešto provirkuje 
Spod pazuha iz mantije crne, 
Mili Bože, što bi moglo biti» 
Što će biti! drugarica vjerna 
Slijepaca, jadnih nevoljnika, 
Kad se tuku u nevolji težkoj 
Od nemila do nedraga svietom, 
Bjehu gusle od javorovine 

Sa gudalom od jadikovine. 


U malenom selcu izpod Kleka 
Istom prvi zapjevaše pietli, 
Ali eto podaleko bio 

Jur odmak6 Grabancijaš-djače 

Udarivši stazam napoprieko. 
Mili Bože, čudna li putnika, 
Pristar jeste, al mladački grede, 
Žurno grede preko polja ravna, 
Još žurnije preko brda, gora, 
Te mu nije do batine stalo, 

Da se o nju hodom podupire, 
Jer izpravno i žurno koraca 
Preskačući klade i kamenje, 

Pa i nije zalutao s puta, 

Što udari stazam napoprieko, 
Jer on znade i bez kalauza 

Sve potanko drvlje i kamenje, 
Kamo 1 ne bi staze i bogaze, 
Zna ih ob noć, kao i o podne, 
Već ti njega živa želja nuka, 
Što moguće prije da saznade, 
Što mu čuti i što znat valjade.. 


Još se nije danak zapoznao, | 
Već je putnik hitro napried greduć 
Jur daleko straga ostavio 

Grad Ogulin, od starine znani, 
Iznad Dobre, što se tudier gubi. 
Pa čim drugi zapjevaše pietli, 
Već i Zdenac putnik prevalio, 

U to treći zapjevaše pietli, > 
Putnik malko stane, te odahne, 
Pa se maša zatime Zvečaja 

I Gorice i svetoga Petra, 

A odanle sve žurnije grede, 

Ne bi li mu Bog i sreća dala, 

Da prispije, kud je naumio, 
A na vrieme, prije nego sunce 
Bližnjim goram pozlati vrhunce. 


Grabancijaš sve jednako hiti, 
Svašta misli, a koješta sluti, 

Pa se putem često tiho pita: 
Što će čuti, što li će vidjeti, 
Zlo li hoće ili dobro biti. 

U to zora na iztoku svane, 

A danica, suncu predhodnica, 
Još zablista kao alem sjajni, 

A u kruni veličajnog sunca, 
Štono skoro na dvor stupit ima, 
Da putuje po svojemu carstvu 
Od iztoka tamo do zapada. 
Vjetrić dunu sa iztočne strane, 
Te zašušti lišćem u dubravi, 

Na što ptice sakrite po granju, 
Gdjeno tihi sanak boraviše, 
Probudjene s granja proviruju 

I otresav sitnu rosu s perja 
Zacvrkuću najprije od čuda, 
Zatim svaka udešuje pjesmu, 
Što ju mladom namienila danu. 
U to sove i šišmiši pišteć 
Tihim letom brže bolje hite 

U zaklone zabitne i puste, 

Da ih bieli danak ne zateče, 
Čud im takva, da od svjetla bježe, 
Baš ko ljudi, što za tminom teže. 

Kad li dodje Grabancijaš-djače 
Do Karlovca iznad Kupe grada, 
Žar jutrenji kao vatra plane, 
Šireći se po iztoku cielom, 

Dok ga skoro: sasvim ne prekrije. 
U naravi za čas sve ušuti, 
Rekao bi, živo i neživo 

Ko da čeka, jedva pak dočeka 
Dobro kakvo il' milo i drago. 
Sa zrenika ponestaje zviezda, 
Dočim mjesec sve to većma bliedi 
Kradući se za obližnja brda, 
Kojim jurve prvi traci sunca 
Pozlaćuju glavice najviše. 

Ni najmanjeg oblačića nema 
Naokolo širom modra neba, 
Nebo vedro, kao riblje oko. 

U to žarko ograne sunašce, 
Čisto, kao da se: okupalo, 

Na što smjesta tisuće glasova 
Svak na svoju sad upanu složno, 
I slavna bi pjesma izpjevana: 
Evo sunca, evo biela dana! - 


Na Baniji Grabancijaš stao, 

Da tobože tudier odpočine, 

A u krčmi iznad Kupe hladne 

Da založi kruha s kriškom sira, 
A i vina malo da popije, 

U istinu pako da saznade, 

Što svakako tu saznati htjede. 
Malo zatiem vrieme postajalo, 

Već doruča Grabancijaš-djače 

I pomisli: nikog biti ne će, 

Da mi kaže, što je u novinah. 
Al mu u to sreća priskočila, 
Jer u sobu u taj par korači 
Stari seljak s motikom na plećih, 
Što je došć amo na težačtvo, 
Da si koju krajcaru zasluži, 

Jer su težka nastala vremena, 

I potreba svakim danom veća. 
Doš6 dakle seljak na zajutrak 

I na odmor iza puta svoga, 

Pa pošto se liepo pozdraviše, 
Stari seljak sa Grabancijašem, 
Stadoše se bratski razgovarat 
Uz čašicu rumenoga vinca 

O svačemu: što je, kako li je, 
Što je bilo, kako li će biti, 
Kad li eto rek bi iznebuha 
Grabancijaš zapita seljaka: 

»Oj zemljače, dragi pobratime, 
Kaži der mi, ako Boga znadeš, 
Ima I jošte u narodu našem, 
K6 što nekoč, Grabancijaš-djaka ?« 
Na to seljak umah ništ? ne reče, 
Već omjeriv od pete do glave 
Druga svoga, Grabancijaš-djaka, 
Smiešeći se malko izpod oka 
Progovori: »Dašto, da ih ima, 
A bit će ih, dok naroda bude, 
Iz njegove proniču sredine, 

Da mu budu u zlu i u dobru 


govic: Posmrtne pjesme. 20 

Učitelji, vjerni prijatelji, 
Ako 1' treba, i osvetitelji«. 


Na to seljak malko umukao, 
Praznu čašu s nova natočio, 

Te kucnuvši sa Grabancijašem 
Do dna čašu svoju izkapio, 
Pogladio osiedjele brke, 

Te ovako opet nastavio : 

»Da znaš, brate, kazat ću ti pravo, 
I ja znadem Grabancijaš-djaka, 

A to tamo pod Susedom gradom, 
Gdje ga i ja vidjeh više puti, 

K6 što evo sada tebe vidim. 

Ja bih rekg, tebi da naliči, 

Samo što je mladji, znaj, od tebe. 
Naš sviet o njem svašta pripovieda, 
Da je naime rodom iz Prigorja, 
A iz selca kraj Stubice doljne, 
Da je bio ponajprije djakom, 
Poslie pako, pošto ga još mlada 
Neki težki jadi pritisnuše, 

Da se dugo svietom potucao, 
Svašta bio, svašta doživio 

I života škole sve jur proš6, 

Dok se opet nije povratio 

U Hrvatsku, našu domovinu. 

A sad ti se taj nesretnjak vere 
Po Prigorju tamo stubičkome 

I po bližnjoj gori zagrebačkoj 

S ovu ili s onu stranu gore, 

ll! na vrhu gore, na Sljemenu, 

Tu ti ga je svuda naći moći, 
Nu najčešće ipak on dolazi 

Na gradište pustog Sused-grada, 
Pa tu sjedne, pomno knjigu uči 
I!' u knjigu nešto upisuje, 

Ili pako izpred sebe zuri, 

Izpred sebe a u zemlju crnu, 
Kao nešto težko da razmišlja; 

li gleda ravno u daljinu, 

Gdje se modre gore vidjevaju, 
Kao da se još nečemu nada; 

I! oblake gleda iznad sebe, 
Kako brode po nebeskom svodu, 
Te se čini, k6ć da Boga moli; 

I u Savu izpod grada gleda, 
Kako struji napried bez prestanka 
Kao da se ničemu ne nada. 
Tako ti ga većkrat i ja vidjeh, 
Pa ga tako vidjet može svatko, 
Često ob dan, nu i ob noć kadšto«. 
Seljak stari još u rieči bio, 

A drug ti mu jur na noge skače, 
Štap prihvati, plati, te izmače. 


, 


lI. 


Sunce zadje, a mjesec izadje, 
Blied izprva i bez sjaja svoga, 
Jer se jošte danak uzmičući 

S prvim mrakom tihe noćce bori... 
Vidi danak, da ustupit mora, 

Al se ipak još predati ne će, 
Već se tiho, najprije s brežuljka, 
Tad s litica najviših brdina 
Pouzmičuć na oblake penje, 

Te im prame pozlaćuje krasno 
Najprie sunca zapaloga zlatom, 

A zatijem žarkim rumenilom, 

Dok pomalo nestane i toga... 

U sutonu, što se zatiem hvata, 
Evo mjesec mah jur preotimlje 
Sjajem divne svoje mjesečine, 

I štogod bi prije pozlaćeno 

Od žarkoga na zapadu sunca, 

To bi sada gle posrebrnjeno 

Od mjeseca sjajnog na iztoku. 
Jur tišina naoko zavlada, 

Te čut nije glasa pitomoga 

Od stvorova, što se danju brate, 
Tek kadikad iz obližnjeg grmlja 
Kao sanen kos se još oglasi 

Hi zbliza šturak još zašturi 

Izpred svoje pred grudicom škulje, 
IP se pako iz dubrave bližnje 
Kadikada, i to iznenada, 

Čuje šušanj od uvelog lišća, 

Ili hrsak od suhoga granja, 

Što ga plaha prouzroči zvjerad, 
Kad se diže sa ležaja svoga 

I kad podje, da si traži hrane... 
Sve je drugo rek bi niemo i gluho, 
K3 u pustom, nu ogromnom hramu, 
Što ga mjesec razsvjetlava sjajni 
Poput kakva golema duplira, 

A zvjezdice bezbrojne se kriese 
Poput svieća sa svog svjetlenika, 
I gdje mjesto tamjana s kadila 
Cvieće širom iz nježnih čašaka 
Razprostire miris naokolo. 

Prava evo božje službe slika, 
Tek što nema tudier svećenika. 


Nema popa, ali ima djaka, 

A to djaka, uprav učenjaka, 

Što se u tom divnom božjem hramu 
Evo našo i to baš na samu, 

Na gradištu naime Sused-grada, 
A pod kulom na pol razvaljenom, 
Gdjeno sjede na studeni kamen. 
Dugo sjedi momak blied 1 zbiljan, 
Mukom muči, a u zvieždje gledi, 
Te mu motri slike raznolike, 
Našem puku znane od vajkada, 
Pa i njemu dobro jur poznate, 
Momak gleda, gledat ne prestaje, 
A za drugo rek bi i ne haje, 

Nu da ga je komu vidjet bilo 
Pogružena u duboke misli, 

Rekao bi, da je od kamena 

Ili tielo da mu je bez duše, 

Koja ode na laganih krilih, 

Po nebeskom svodu da broduje, 
Sa zviezdami tamo da putuje 

Po svemiru, a u božjem miru. 
Kad li k djaku netko se prikrade, 
Te mu sjena uprav preda nj pade. 

Tek došljaka djače što uoči, 

Sa sjedala svoga mahom skoči, 

I oba se smjesta rukovali 

Ne prozboriv da bi jedne rieči, 

I oba se smjesta upoznali, 
Premda još se ne vidješe do sad. 
Ima nekih tajnih obilježja, 

Koja ljude neznane privlače, 

Te se umah rek bi prepoznadu 
Kao srodni i prijatni dusi, 

A kamo li da se ne spoznadu 
Medju sobom pravi Grabancjaši, 
Kad se nadju gdje mu godier drago, 
Pa je tako i sad ovdje bilo, ' 
Njih dvojica gdje se sastadoše, 
Te rieč po rieč bratski izmieniše, 
Al nenadom oba zašutješe, 

Iz grma se izpod razvaline 

Noćni slavulj u taj par oglasi 
Sladkom svojom i čarobnom pjesmom, 
Sada tanko, tiho i umilno, 

A sad opet glasno, zvonko, silno, 
Jecajući i priželjkujući, 

Prevrćući 1 uzvijajući, 

Dok ne presta kć zatravljen čarom 
I milinjem glasa vlastitoga. .. 
Slavulj presta, a tišina nasta. 
Sve za časak naoko zaniemi, 

Što od čuda, a što od čeznuća, 
Baš ko da je rajska ptica pjela, 
Blagoglasjem svojim sve zaniela. 

Tad stariji Grabancijaš-djače 
Mladjem 'vako besjediti zače: 
>Oj tako ti ove noći bajne, 
Tako Vesne, božice nam tajne, 
I nje majke, silne svud prirode, 
Kojoj ti nas razni puti vode, 
Tako t' zviezda nebom razasutih 
I mjeseca, što ih tajno puti, 

I tako bi pjesme tog slavulja, 
Što nas u san rajski mal ne uljulja 
Tako t' roda i moga i tvoga 

I naroda, kaži mi za Boga, 

Da se dulje badava ne skitam, 
Kaži der mi, što ću da te pitam, 
Al mi redom i sve kaži pravo, 
Tako, brate, vazda bio zdravo! 
Što mi radi Hrvatica vila, 
Druga meni od starine mila? 
Što li našeg roda velikaši 

I ostali svud plemići naši? 

Što mi rade naši svećenici, 
Novinari, naši književnici, 
Činovnici, razni poglavari 

I gradjani po gradovih starih, 
Davor-družba, naši svud vojnici, 
Osobito naši krajišnici, 

Što li rade učitelji, djaci 

I naroda jezgra, što seljaci, 

Jesu li mi — ako s' drugo krati — 
Bar pošteni jošte svi Hrvati, 

A što rade žene bez razlike, 
Jesu li nam roda prave dike? 

To mi kaži, oj po Bogu brate, 
Na ti gusle, udešene za te!« 


Na to mladji gusle prihvatio, 
Privio ih, tiho besjedio: 


»Ovamo te, u ovaj čas bilo! 

Vini mi se na gudalo, vilo! 

Te u goru opet ne uteci, 

Već uz gusle istinu sad reci, 

Jer ju imaš i kazati komu, 

Drugu naime svomu poznatomu, | 
Vazda vjernom vilinskom ortaku, 
Od starine Grabancijaš-djaku. 
Kazuj njemu sada jade svoje, 
Svoje brige, svoje nepokoje, 
Redom mu ih kazuj uz njegove 
Stare eto gusle javorove, 

Da nam tako vedra noćca prodje, 
Doklegodier bieli dan ne dodje«. 


U to momak gudalom zamahne, 
Te uz gusle 'vako pjevat stane... 

